بنەما ڕیکخراوەییەکان – hkkurdistan\nپەیڕەوی ناوخۆی حیزبی کۆمۆنیستی کرێکاریی کوردستان\nبنه‌مای رێكخراوه‌یی حزبی كۆمۆنیستی كرێكاریی كوردستان ئه‌و بنه‌ما گشتی‌یه‌یه كه به‌نده‌كانی په‌یڕه‌وی ناوخۆ‌و مه‌وازینه ته‌شكیلاتیه‌كانی حیزب پشتی پێ‌ده‌به‌ستن. په‌یڕه‌وی ناوخۆی حزبی كۆمۆنیستی كرێكاری له هه‌ر ده‌ورانێكدا پێكهاتووه له‌م به‌ڵگه‌یه‌و ئه‌و كۆمه‌ڵه ئاییننامه ته‌نفیزی‌و بڕیار‌و مه‌وازینانه‌ی كه كۆنگره یان كۆمیته‌ی ناوه‌ندی حزب له‌سه بنچینه‌ی ئه‌م بنه‌ما رێكخراوه‌ییانه له مه‌یدانه موشه‌خه‌ستره‌كانی چالاكی حیزبیدا په‌سه‌ندیان ده‌كات. ئه‌م بڕیار‌و ئاییننامانه ناكرێ‌و نابێ پێچه‌وانه‌ی ئه‌و بنه‌مایانه‌بن كه له‌م به‌ڵگه‌یه‌دا هاتوون.\nبنه‌ما رێكخراوه‌ییه‌كانی حزبی كۆمۆنیستی كرێكاریی كوردستان:\nحزبی كۆمۆنیستی كرێكاریی كوردستان رێكخراوێكی شۆڕشگێڕی ماركسیستی‌یه كه بۆ رێكخراوكردن‌و رێنوێنی چینی كرێكار به‌مه‌به‌ستی ئه‌نجامدانی شۆڕشی كۆمۆنیستی دامه‌زراوه.\nحزبی كۆمۆنیستی كرێكاریی كوردستان جێگایه‌كه بۆ یه‌كگرتن‌و هه‌ڵسووڕانی كرێكارانی كۆمۆنیست‌و گشت خه‌باتگێڕانی رێگای شۆڕشی كۆمۆنیستی چینی كرێكار. ئه‌ندامه‌تی له حزبی كۆمۆنیستی كرێكاریی كوردستان په‌یوه‌نده به داواكاری كه‌سه‌كه خۆی. هه‌ركه‌سێ خۆی به كۆمۆنیست‌و به به‌شدار له ئامانجه كۆمه‌ڵایه‌تی‌یه‌كانی حزب بزانێ‌و ئاماده‌بێت بۆ ئه‌نجامدانی ئه‌م ئامانجانه له چوارچێوه‌ی حزبی كۆمۆنیستی كرێكاریی كوردستان ده‌ست بداته چالاكی مونه‌زه‌م، ده‌توانێ ببێته ئه‌ندامی حزب. دوور كه‌وتنه‌وه یان چوونه‌ده‌ره‌وه له حزبیش ئازاده‌و په‌یوه‌ندی به داواكاری كه‌سه‌كه خۆیه‌تی.\nئه‌ندامه‌تی له حزبدا هیچ كام له ماف‌و ئازادیه فه‌ردی‌و مه‌ده‌نیه‌كان به‌رته‌سك ناكاته‌وه. هه‌ر به‌م شێوه‌یه، ئه‌ندام بوون له حزبدا له هیچ بار‌ودۆخێكدا نابێته مایه‌ی هیچ خۆ هه‌ڵاواردنێك‌و ئیمتیازێك نیسبه‌ت به باقی خه‌ڵكی تره‌وه.\nكادر به‌و ئه‌ندامه له حزبدا ده‌وترێ كه چ له‌رێگای هه‌ڵبژاردن یان دامه‌زراندنه‌وه مه‌سئولییه‌تی رێكخراوكردن‌و رێنوێنی چالاكی حزبی بدرێته ئه‌ستۆ له شوێنێكی دیاریكراودا. هه‌ڵسووڕان وه‌ك كادر پێویستی به قبووڵكردنی مه‌وازین‌و دیسپلینێك هه‌یه كه له‌گه‌ڵ ئه‌و مه‌سئولییه‌ته حزبی‌یه‌دا دێته‌وه كه هه‌ر فه‌ردێك ده‌یخاته ئه‌ستۆی خۆی. ئه‌م مه‌وازین‌و دیسپلینه له‌وانه‌یه ئیلتیزاماتی زیاتر‌و په‌یره‌وی له ئینزباتی قایمتر بخاته سه‌رشانی كه‌سه‌كه له‌چاو ئه‌و مه‌وازینه گشتی‌یانه‌ی كه چاودێره به‌سه‌ر ئه‌رك‌و مافه‌كانی ئه‌نداماندا به‌گشتی. ئه‌و مه‌وازینانه‌ی كه چاودێره به‌سه‌ر هه‌ڵسووڕان وه‌ك كادری حزب وه له بڕیارنامه‌كانی تایبه‌تی چالاكی هه‌ر ئۆرگان‌و هه‌روه‌ها له‌و به‌ڵگانه‌دا ده‌نووسرێنه‌وه كه چاوه‌ڕوانی گشتی حزب له كادره‌كان ده‌خاته ڕوو.\nحزبی كۆمۆنیستی كرێكاری رێكخراوێكه بۆ رێكخراوكردن‌و رێنوێنی خه‌باتێكی كۆمه‌ڵایه‌تی له‌لایه‌ن خودی چینی كرێكاره‌وه‌و به‌تایبه‌تمه‌ندی‌یه رێكخراوه‌ییه‌كانیشی په‌یڕه‌وی له‌و ئامانجه سه‌ره‌كی‌یه ده‌كه‌ن. بینا‌و مه‌وازینی رێكخراوه‌یی حزبی كۆمۆنیستی كرێكاری به‌شێوه‌یه‌كه كه لێكهه‌ڵپێكانی هه‌رچی فراوانتری پێشڕه‌وانی كۆمۆنیستی چینی كرێكار‌و چالاكی به‌رده‌وامیان له‌ناو حزبدا ئاسان‌و مسۆگه‌ر ده‌كات.\nیه‌كه‌ی بناغه‌یی حزبی كۆمۆنیستی كرێكاری شانه‌ی ئه‌ندامانه كه له‌شوێنی كار‌و ژیانی كرێكاراندا پێكدێت. زنجیره مه‌رته‌به ستوونی‌یه‌كانی حزب رێكخراوێكی هه‌ره‌می‌یه پێكهاتووه له كۆمیته محه‌للی‌یه‌كانی حزب كه هه‌ریه‌كه‌یان بردنه پێشه‌وه‌و رێنوێنی كردنی هه‌ڵسووڕانی حزبی له ناوه‌ندێكی جوگرافیایی دیاریكراودا له ئه‌ستۆدایه. گرنگترینی ئه‌م كۆمیتانه بریتین له كۆمیته‌ی گه‌ڕه‌ك، كۆمیته‌ی شار‌و كۆمیته‌ی ناوچه. كۆمیته‌ی ناوه‌ندی‌یش له‌سه‌رووی ئه‌م رێكخراوه هه‌ڕه‌مییه‌وه‌یه كه گشت چالاكییه‌كانی حزب له ئاستی سه‌راسه‌ریدا رێكخراو‌و رێنوێنی ده‌كات.\nجگه له رێكخراوی هه‌ره‌می‌و ستوونی، حزبی كۆمۆنیستی كرێكاری هه‌ركات پێویست بكات، كۆمه‌ڵێك ئۆرگان‌و رێكخراوه‌ی پسپۆڕ‌و ده‌زگای مه‌ركه‌زی پێكدێنێت وه‌ك چاپه‌مه‌نی، ده‌زگای راگه‌یاندن‌و فێركردن، شه‌به‌كه‌كانی په‌یوه‌ندی‌كردن‌و شتی تر كه له‌ژێر چاودێری ئه‌و كۆمیته ته‌شكیلاتیانه‌دایه كه په‌یوه‌ندی‌یان به‌م كارانه‌وه هه‌یه.\nحزبی كۆمۆنیستی كرێكاری بۆ فراوان كردنی نفوزی خۆی له رێكخراوه غه‌یره حزبییه‌كاندا، كرێكاری بن یا غه‌یره كرێكاری وه هه‌روه‌ها بۆ ئه‌وه‌ی سیاسه‌ته‌كانی خۆی چاودێر بكات به‌سه‌ر جموجۆڵی ئه‌م رێكخراوانه، یان به‌ده‌ستهێنانی رابه‌ری له‌ناو ئه‌م رێكخراوانه‌دا تێده‌كۆشێ. حزبی كۆمۆنیستی كرێكاری له هه‌رشوێنێك به پێویستی بزانێ خۆی ده‌ست ده‌داته دروستكردنی ئه‌م جۆره رێكخراوانه. ئه‌ندامانی حزب له هه‌ر رێكخراوێكی غه‌یره حزبیدا وه‌ك باڵێك یان فراكسیۆنێكی مونه‌زه‌م كار ده‌كه‌ن.\nحزبی كۆمۆنیستی كرێكاری ئه‌ركێتی ده‌خاله‌ت بكا‌و ده‌وری پێشڕه‌وی هه‌بێ له هه‌موو لایه‌نه‌كانی خه‌باتی چینایه‌تی‌و رێكخراوكردنی ره‌وتی كۆمۆنیستی ناو چینی كرێكار له جه‌رگه‌ی هه‌موو هه‌لومه‌رجێكی كۆمه‌ڵایه‌تی‌و سیاسیدا. له‌م باره‌وه حزب به‌گوێره‌ی ئه‌م په‌یكه‌ره بناغه‌ییه له هه‌ر قۆناغێك‌و له‌جه‌رگه‌ی هه‌ر بارودۆخێكدا جۆرێك ئارایشی رێكخراوه‌یی به‌خۆیه‌وه ده‌گرێت كه بتوانێ وه‌ڵامده‌ره‌وه‌ی پێداویستی‌یه دیاریكراوه‌كانی خه‌باتی چینایه‌تی بێت له هه‌ر ده‌ورانێكدا. پێداویستی‌یه‌كانی هه‌ڵسووڕانی عه‌له‌نی‌و قانوونی چالاكی نهێنی‌و ژێرزه‌مینی، چالاكی سیاسی یا سه‌ربازی، چالاكی له ده‌ورانی ركود یا هه‌ڵچوونی سیاسیدا، چالاكی له بارودۆخی بوون یان نه‌بوونی رێكخراوه جه‌ماوه‌ری‌یه كرێكاره‌كان‌و… تاد. هه‌ریه‌كێك له‌وان كارده‌كاته سه‌ر تایبه‌تمه‌ندییه رێكخراوه‌ییه‌كانی حزبی كۆمۆنیستی كرێكاری‌و جۆری ئۆرگان‌و ئه‌و ده‌زگا رێكخراوه‌ییانه‌ی كه له‌لایه‌ن حزبه‌وه پێكدێن.\nباڵاترین ئۆرگانی رابه‌ری حزب كۆنگره‌یه كه لانی كه‌م هه‌ردوو ساڵ جارێك ده‌به‌سترێ. كۆنگره له نوێنه‌رانی رێكخراوه حزبییه‌كان پێك دێت كه به‌ده‌نگدانی راسته‌وخۆی ئه‌ندامانی ئه‌م رێكخراوانه هه‌ڵبژێردراون باڵاترین ئۆرگانه رابه‌ریه‌كانی حزب له‌نێوان دوو كۆنگره‌دا كۆمیته‌ی ناوه‌ندی‌یه كه ئه‌ندامه‌كانی له هه‌ر كۆنگره‌یه‌كدا هه‌ڵده‌بژێردرێن.\nهه‌موو كۆمیته حزبیه‌كان له مه‌رته‌به ستوونیه‌كانی ته‌شكیلاتدا له خواره‌وه بۆ سه‌ره‌وه هه‌ڵده‌بژێردرێن.\nمه‌سه‌له‌ی بنه‌ڕه‌تی له مه‌رته‌به‌كانی ته‌شكیلاتدا په‌یڕه‌وی كردنی هه‌ر كۆمیته‌یه‌كه له بڕیاره په‌سه‌ندكراوه‌كانی كۆمیته‌ی باڵاتر‌و هه‌موو كۆمیته‌كان له بڕیاره په‌سه‌ندكراوه‌كانی كۆمیته‌ی ناوه‌ندی.\nهاوفكری له ده‌ستنیشانكردنی ئامانجی هاوبه‌ش‌و هاوهه‌نگاوی خه‌باتی عه‌مه‌لی بۆ جێبه‌جێكردنی، مه‌سه‌له‌یه‌كی بنه‌ڕه‌تیه له په‌یوه‌ندی‌یه ناوخۆییه‌كانی حزبی كۆمۆنیستی كرێكاریدا، به‌رفراوانترین ئاڵوگۆڕی بیروڕا‌و هاوفكری‌و زۆرترین ماوه‌دان بۆ ده‌ربڕینی بیروڕا‌و بۆچوونی جیاوازی كه‌سه‌كان له‌كاتی بڕیاردان له ئاسته جۆراوجۆره‌كاندا، له‌گه‌ڵ زۆرترین پێداگرتن له‌سه‌ر ئینزبات‌و هاوهه‌نگاوی یه‌كپارچه‌یی عه‌مه‌لی له بردنه‌پێشه‌وه‌ی سیاسه‌ته‌كان‌و په‌سه‌ندكراوه‌كاندا، كۆڵه‌كه‌یه‌كی لێكجیانه‌كراوه‌ی په‌یوه‌ندی‌یه ناوخۆییه‌كانی حزبی كۆمۆنیستی كرێكاری پێكدێنن.\nئینزباتی پته‌وی ته‌شكیلاتی مه‌رجێكی سه‌ره‌كی به‌رده‌وامبوونی كار‌و پێشڕه‌وی حزبێكی شۆڕشگێری كرێكاریه له هه‌لومه‌رجی ناله‌بار‌و به‌رته‌سكی ئێستادا ته‌نانه‌ت له لیبراڵترین وڵاتاندا، ئه‌و ئینزباته‌ی كه له‌ناو حزبی كۆمۆنیستی كرێكاریدایه ئینزباتێكه پشتی به‌ستووه به ئاگایی ئه‌ندامان به پێداویستی‌یه عه‌مه‌لیه‌كانی خه‌باتی كۆمۆنیستی‌و هه‌لومه‌رجی چالاكی حزبه‌وه. دیسپلینی حزبی به پله‌ی یه‌كه‌م پاشكۆی ئینسجامی سیاسی‌و مه‌عنه‌وی حزب‌و پوختی‌و وشیاری ئه‌ندامان‌و هه‌ڵسووڕانیانه، حزبی كۆمۆنیستی كرێكاری له‌گه‌ڵ كۆششی به‌رده‌وامی بۆ فێركردنی ئه‌م دیسپلینه‌و به‌هێزكردنی ئه‌م ئاگایی‌و وشیاری‌یه له‌نێو ئه‌ندامان‌و هه‌ڵسووڕاوانی خۆیدا. له‌به‌رامبه‌ر هه‌ر جۆره لادانێك له دیسپلینه حزبیه‌كان ئیجرائاتی ئینزباتی دیاریكراو ده‌گرێته‌به‌ر، ئاگاداركردنه‌وه‌ی ره‌سمیی كه‌مترین‌و ده‌ركردن (لێسه‌ندنه‌وه‌ی ئه‌ندامه‌تی) توندترین ئیجرائاتی ئینزباتی‌یه له‌ناو حزبی كۆمۆنیستی كرێكاریدا.\nبنه‌مای دیاریكردنی ئه‌رك‌و مه‌سئولیه‌ته حزبیه‌كانی هه‌ر كه‌سێك به‌نده به هه‌ڵبژاردنی ئاگایانه‌ی كه‌سه‌كه خۆیه‌وه. هیچ كه‌سێك له ئه‌ندامانی حزب به‌زۆر‌و به‌بێ ئاره‌زووی خۆی هیچ ئه‌رك وه‌یا به‌جێگه‌یاندنی هیچ كارێك یا مه‌سئولییه‌تێكی پێ ناسپێردرێ. له هه‌مان كاتدا قبوولًكردنی هه‌ر مه‌سئولیه‌تێكی ته‌شكیلاتی‌و به‌شداریكردن له هه‌ر ئۆرگانێكی حزبیدا به مانای ده‌ربڕینی ئاماده‌بوونی ئاگایانه‌ی كه‌سه‌كه‌یه بۆ قبوولًكردنی ئه‌ركه‌كان‌و شێواز‌و دیسپلین‌و مه‌وازینه ته‌شكیلاتیه‌كانی تایبه‌ت به وه وه‌زیفه‌و ئۆرگانه‌وه.\nحزبی كۆمۆنیستی كرێكاری ده‌خاله‌ت ناكات له‌ژیانی تایبه‌تی ئه‌ندامانی خۆیدا. به‌ڵام ئه‌و مافه‌ش هه‌میشه به‌خۆی ده‌دا كه له هه‌رشوێنێك ره‌فتار‌و كرده‌وه‌ی ئه‌ندامی حزب له‌ژیانی كۆمه‌ڵایه‌تیدا پێشێلی پره‌نسیپه حزبییه‌كانی كرد ئیجرائاتی ئینزباتی پێویستی له‌گه‌ڵدا بكات تاراده‌ی لـێ‌سه‌ندنه‌وه‌ی ئه‌ندامه‌تی كه‌سه‌كه.\nهه‌ندێک بڕیاری ته‌شکیلاتی:\nئه‌رکه‌کانی کۆمیته حزبیه‌کان:\nڕیکخستنی حزب له هه‌موو جێگایه‌ک‌و مه‌یدانێک پشت به کۆمیته حزبیه‌کان ده‌به‌ستێت.\nکۆمیته حزبیه‌کان له هه‌ر جێگایه‌ک‌و له مه‌یدانی چالاکی خۆیان به‌رپرسیارێتی هه‌موو بواره‌کانی چالاکی حزبیان ده‌که‌وێته سه‌رشان. کۆمیته‌کان له‌سه‌ریانه که ئه‌رکی هۆشیارکردنه‌وه‌ی چینی کرێکار‌و یه‌کخستنی، کۆکردنه‌وه‌و هه‌ڵخڕاندنی کۆمه‌ڵگا، فراوانکردنه‌وه‌و جێخستن‌و تۆکمه‌کردنی حزب‌و به‌هێزکردنی، ڕاکێشانی جه‌ماوه‌رێکی زیاتر بۆ حزب، ڕێکخستنی هه‌موو لایه‌نه‌کانی خه‌باتی فیکری‌و سیاسی‌و کۆمه‌ڵایه‌تی له شوێنی هه‌ڵسوڕانیان، کۆکردنه‌وه‌ی کۆمه‌ک‌و یارمه‌تی ماڵی، بڵاوکردنه‌وه‌ی ئه‌ده‌بیاتی حزب‌و بڵاوکراوه‌کانی، سازدان‌و هاندانی له نێو جه‌ماوه‌ری شوێنی هه‌ڵسوڕانیان‌و هه‌موو ئه‌رکه‌کانی تری حزب له ئه‌ستۆ بگرن.\nئه‌رکی سه‌رشانی کۆمیته حزبیه‌کانه که له مه‌یدانی هه‌ڵسوڕانی خۆیاندا ڕێ‌و‌شوێنی جێبه‌جێکردنی به‌کرده‌وه‌ی ئه‌و سیاسه‌تانه بدۆزنه‌وه که له لایه‌ن ئۆرگان‌و دامه‌زراوه حزبیه‌کانه‌وه پێیان ڕاده‌گه‌یه‌نرێت، له کاتی پێویستدا بڕیاری پێویست بۆ جێبه‌جێکردنیان بده‌ن، حزب‌و کۆمه‌ڵگا بۆ جێبه‌جێکردنیان هه‌ڵبخڕێنێنن‌و جێبه‌جێکردنی ئه‌و سیاسه‌ت‌و بڕیارانه ته‌ئمین بکه‌ن.\nمافی کۆمیته حزبیه‌کانه که له مه‌ودای هه‌ڵسوڕانی خۆیانداو له چوارچێوه‌ی سیاسه‌تی گشتی حزبدا، سیاسه‌تی خۆیان دابڕێژن‌و پیاده‌ی بکه‌ن.\nمافی کۆمیته حزبیه‌کانه، له کاتێکدا که بارودۆخی ئه‌منی ڕێگا ده‌دات، له پێناوی بڵاوکردنه‌وه‌و ڕاگه‌یاندنی سیاسه‌ته‌کانمی خۆیاندا، سوود له ده‌رکردنی بڵاوکراوه، به‌یان‌و ڕاگه‌یاندنه حزبیه‌کان به ناوی خۆیانه‌وه یان له هه‌ر ڕێگایه‌کی گونجاوه‌وه له ئه‌نته‌رنێت‌و هه‌ر ئامرازێکی ڕاگه‌یاندنی بیستراوو بینراو، وه‌ربگرن.\nده‌بێ کۆمیته حزبیه‌کان ڕێکخستنه‌کانی حزب له پێناوی جێبه‌جێکردنی سیاسه‌ته‌کانی حزب‌و به‌دیهێنانی ئامانجه دیاریکراوه‌کان یه‌کگرتوو بکه‌ن‌و ئاماده‌ییه‌کانی ڕێکخستنه‌کان بۆ ئه‌مه به‌رنه سه‌ره‌وه.\nسکرتێری کۆمیته قسه‌که‌ری کۆمیته‌یه، به‌رپرسه له هاوئاهه‌نگکردنی هه‌ڵسوڕانی کۆمیته، به‌رپرسه له ده‌رکردنی بڕیاره‌کان له ماوه‌ی نێوان کۆبوونه‌وه‌کانی کۆمیته‌دا، که‌س‌و ته‌ره‌فی په‌یوه‌ندیه له‌گه‌ڵ ئۆرگان‌و دامه‌زراوه حزبیه‌کان‌و به‌رپرسی گه‌یاندنی ڕاپۆرته‌کان به ئۆرگانه باڵاتره‌کانی حزبه.\nچوارچێوه‌ی کارکردنی سه‌ربه‌خۆی ڕێکخستنه نانۆرماڵه‌کانی حزب که خاوه‌نی فۆرمێکی گشتی‌و سه‌راسه‌رین وه‌ک فراکسیۆنه حزبیه‌کان له ڕێکخراوه غه‌یره‌حزبی سه‌راسه‌ریه‌کاندا هه‌روه‌ها له ڕێکخستنه تایبه‌ته‌کانی حزبدا به به‌ڵگه‌نامه‌ی پێویست‌و جیاواز، ڕێکده‌خرێت.\nکۆمیته‌ی ووڵاته‌کان‌و شاره‌کان له ده‌ره‌وه‌ی ووڵات ڕێکخستنی تایبه‌تن که ئه‌رکی تایبه‌تیان هه‌یه‌و له ڕێگای به‌ڵگه‌نامه‌ی ڕێکخستنه‌کانی ده‌ره‌وه دیاری ده‌کرێن. به‌ڵام، له هه‌ر حاڵدا ئه‌م کۆمیتانه‌ش په‌یڕه‌وی هه‌مان فه‌لسه‌فه‌ی ڕێکخستن ده‌که‌ن‌و ئه‌رکی هه‌موو ئه‌و کارانه‌ی په‌یوه‌ندی به هه‌ڵسوڕانی حزبه‌وه هه‌یه له چوارچێوه‌ی هه‌ڵسوڕانی خۆیاندا، ده‌که‌وێته ئه‌ستۆیان.\nسه‌باره‌ت به کاری کۆمیته حزبیه‌کان:\nئه‌م به‌ڵگه‌نامه‌یه له‌سه‌ر بنه‌مای به‌ڵگه‌نامه‌ی پایه‌یی بۆ کۆمیته حزبیه‌کان (به‌ڵگه‌نامه‌ی ئه‌رکه‌کانی کۆمیته حزبیه‌کان که له سه‌ره‌وه هاتووه) ئاماده‌کراوه‌و. به‌نده‌کانی ئه‌م دوو به‌ڵگه‌نامه‌یه یه‌کتر ته‌واو ده‌که‌ن‌و به یه‌که‌وه مانادارن. ڕوونکردنه‌وه‌ی هه‌ر ناڕۆشنیه‌کان له‌م به‌ڵگه‌نامه‌یه‌دا له سه‌لاحیه‌تی به‌رزترین ئۆرگانه ڕابه‌ریه نشسته‌کانی حزبدایه.\nکۆمیته حزبیه‌کان به‌رپرسن له ڕیکخستنی حزب‌و کۆمه‌ڵگا‌و ڕێنیشاندان‌و ڕابه‌رایه‌تی کردنیان له چوارچێوه‌ی مه‌یدانی هه‌ڵسوڕانی خۆیاندا. له‌م بابه‌ته‌وه:\nزه‌مانه‌تکردنی ئه‌نجامدانی هه‌موو کاره حزبیه‌کان‌و هه‌روه‌ها دیاریکردن‌و جێبه‌جێکردنی سیاسه‌ت‌و هه‌نگاوه پێویسته‌کان چ له لایه‌نی حزبی یاخود له لایه‌نی کۆمه‌ڵایه‌تی له مه‌یدانی هه‌ڵسوڕانی هه‌ر کۆمیته‌یه‌کی حزبیدا، ئه‌رکی پایه‌یی ئه‌و کۆمیته‌یه‌یه. ده‌بێ ئه‌م کار‌و سیاسه‌تانه ته‌واو کۆک‌و چوونیه‌کی سیاسه‌ت‌و هه‌ڵوێسته‌کانی حزب بن. سیاسه‌ته‌کانی حزب ئه‌و سیاسه‌تانه‌ن که له ڕێگای ئۆرگانه بانتره‌کانی حزبه‌وه به ڕه‌سمی به کۆمیته‌کان ڕاده‌گه‌یه‌نرێت، یاخود له ئۆرگانه ڕه‌سمیه‌کانی حزبه‌وه بڵاو ده‌بنه‌وه.\nده‌بێ کۆمیته‌کان دان به سنووری سه‌ڵاحیه‌ته‌کانی ئه‌و کۆمیته‌و ئۆرگانه حزبیانه‌دا بنێن که سه‌ر به خۆیانن، هه‌روا فرسه‌ت‌و توانای پێویست بۆ ئه‌و ئۆرگانانه فه‌راهه‌م بکه‌ن تاکو ئه‌رکه‌کانیان به‌جێبگه‌یه‌نن‌و خۆ له ته‌ده‌خولی ناپێویست له کاره‌کانیان لابده‌ن. بۆ کۆمه‌ککردنی ئه‌نجامدانی ئه‌م کاره، ئه‌م هێڵه ڕێنیشانده‌رانه‌ی خواره‌وه وه‌ک بنه‌ما دیاری ده‌کرێن.\nپێویسته له‌سه‌ر کۆمیته‌کان که ئه‌و سیاسه‌ت‌و هه‌نگاوانه دیاریبکه‌ن که چوارچێوه‌ی کاری هه‌موو کۆمیته‌کانی خوار خۆیان ده‌كێشێت. وێکهاتنه‌وه‌ی ئه‌و سیاسه‌ت‌و هه‌نگاوانه له‌گه‌ڵ هه‌ل‌ومه‌رجی تایبه‌تی هه‌ڵسوڕانی هه‌رکۆمیه‌ته‌یه‌کی خواره‌وه، یاخود بڕیاردان سه‌باره‌ت به هه‌نگاوو سیاسه‌تی پیویستی تر که لایه‌نی تایبه‌تی بۆ کۆمیته‌کانی خواره‌وه هه‌یه، ئه‌رکی خودی ئه‌و کۆمیته‌یه‌یه.\nهه‌ر کۆمیته‌یه‌ک ته‌نها له‌و سیاسه‌ت‌و هه‌نگاوانه‌ی کۆمیته‌کانی خواره‌وه ی خۆیان مافی ده‌خاڵه‌تیان هه‌یه که ئه‌و سیاسه‌ت‌و هه‌نگاوه ئه‌نجامێکی ڕاسته‌وخۆی وای هه‌بێت که له چوارچێوه‌ی کاری ئه‌و کۆمیته‌یه‌ی خواره‌وه تێبپه‌ڕێت، یاخود ئه‌و سیاسه‌ت‌و هه‌نگاوه که گیراوه‌ته به‌ر له‌گه‌ڵ سیاسه‌ت، نه‌خشه‌و هه‌ڵوێسته‌کانی حزبدا جیاواز بێت. کۆمیته حزبیه‌کان بۆ ئه‌نجامدانی ئه‌رکه‌کانی خۆیان ده‌بێ صه‌لاحیه‌ت‌و ئازادی پێویستیان ببێت له‌وانه:\nکۆمیته‌کان ده‌توانن سه‌باره‌ت به سیاسه‌ته‌کان‌و هه‌نگاوه پێویسته‌کان له مه‌یدانی هه‌ڵسوڕانی خۆیاندا له چوارچیوه‌ی به‌نده‌کانی تری ئه‌م به‌ڵگه‌نامه‌یه‌دا بڕیار بده‌ن.\nکۆمیته‌کان ده‌توانن به ناوی خۆیانه‌وه ئه‌م هه‌ڵوێستانه ڕابگه‌یه‌نن، و به به‌کارهینانی میدیای گشتی ڕوو به حزب‌و کۆمه‌ڵگا قسه بکه‌ن. کۆمیته‌کان مافی سازدانی ئه‌م جۆره ئامرازانه‌ی په‌یوه‌ندی گشتی (ڕاگه‌یاندنامه، به‌یاننامه، ئاگادارنامه، بڵاوکراوه، ڕادیۆ، ته‌له‌فیزیۆن، ته‌بلیغاتی ئۆدیۆ-ڤیجوال، ئه‌نته‌رنێت‌و…) یان هه‌یه.\nکۆمیته‌کان ماف‌و ئه‌رکی ئه‌ندامگیری‌و فراوانکردنه‌وه‌ی حزبیان له مه‌یدانی هه‌سوڕانی خۆیاندا هه‌یه.\nکۆمیته‌کان ماف‌و ئه‌رکی ڕیکخستنی کۆمیته‌ی تازه‌یان له سنووری هه‌ڵسوڕانی خۆیاندا له‌سه‌ر بنه‌مای چارتی بڕیار له‌سه‌ردراو له لایه‌ن حزبه‌وه، هه‌یه. چارتی ڕێکخستنی حزب له هه‌ر ناوچه‌یه‌کدا له لایه‌ن کۆمیته‌ی ئه‌و ناوچه‌یه‌وه دیاری ده‌کرێت.\nکۆمیته‌کان مافیان هه‌یه له حاڵه‌تی وێکنه‌هاتنه‌وه‌ی هه‌ڵسوڕان‌و سیاسه‌تی کۆمیته‌یه‌ک یان ڕیکخستنیکی خواره‌وه‌یان له‌گه‌ڵ سیاسه‌ت‌و هه‌ڵوێسته‌کانی حزبدا، ئه‌و کۆمیته‌و ڕێکخستنه هه‌ڵبوه‌شێنێته‌وه. هه‌ڵوه‌شاندنه‌وه‌ی هه‌ر کۆمیته‌یه‌ک ده‌بێ ڕه‌زامه‌ندی کۆمیته‌ی بانتریشی له‌سه‌ر بێت. هه‌ڵوه‌شاندنه‌وه‌ی ڕێکخستنێک ده‌بێ له پاڵپشتیی کۆمیته‌ی ناوچه، یان باڵاترین کۆمیته‌ی ڕابه‌ری نشسته‌ی حزب به‌هره‌مه‌ند بێت. هه‌ڵوه‌شاندنه‌وه‌ی کۆمیته‌ی ناوچه‌یی له صه‌لاحیه‌تی پیلینۆمی کۆمیته‌ی مه‌رکه‌زی‌و هه‌ڵوه‌شاندنه‌وه‌ی ته‌شکیلاتێکی ناوچه‌یی له صه‌لاحیه‌تی کۆنگره‌دایه.\nڕاپۆرتدانی ڕۆتین به کۆمیته‌کانی بانتر ئه‌رکی هه‌موو کۆمیته‌کانه. هه‌ر کۆمیته‌یه‌ک ده‌بێ توانای چه‌یککردنی هه‌میشه‌یی خۆی له لایه‌ن ئۆرگانه‌کانی بانتره‌وه زه‌مانه‌ت بکات‌و کۆمیته‌ی به‌رپرسی خۆی له ڕه‌وتی کار‌و کاردانه‌وه ته‌شکیلاتی‌و کۆمه‌ڵایه‌تیه‌کان ئاگادار بکاته‌وه‌و به پرسیاری ئۆرگانه بانتره‌کان وه‌ڵام بداته‌وه.\nکۆمیته حزبیه‌کان، له ئه‌نجامدانی ئه‌رکه‌کانی خۆیاندا، ده‌بی نموونه‌ی ڕه‌چاوکردنی باڵاترین دیسپلینی ڕێکخراوه‌یی بن.\nکۆمیته حزبیه‌کان ده‌بێ نموونه‌ی ڕه‌چاوکردنی ئینساف، پرنسیپ‌و پێوانه حزبی‌و سیاسیه‌کان بن.\nکۆمیته حزبیه‌کان ده‌بێ سیمبولی مۆدێرنیزم‌و چۆنایه‌تیه‌کی باڵای کارگێڕی ڕیکخراوه‌یی‌و هه‌روه‌ها ڕاپۆرتدانی وورد، بابه‌تی‌و پشتئه‌ستور به فاکتی به‌رجه‌سته بن.\nکۆمیته حزبیه‌کان له به‌رامبه‌ر ئه‌نجامدانی ئه‌رکه‌کانی خۆیاندا به‌رپرسیارن‌و به‌رپرسیارێتی کورتهێنان‌و ناکارامه‌یی له سنووری به‌رپرسیارێتیان ڕاسته‌وخۆ ڕووبه‌ڕووی خۆیان ده‌بێته‌وه. کۆمیته‌کان پێویسته سه‌باره‌ت به هه‌موو کاروباره‌کان، هۆکاری ڕوونی به‌ره‌وپێشه‌وه نه‌چوونی کار‌و هاوکات پێشنیاری خۆیان بۆ سه‌رکه‌وتن به‌سه‌ر ئه‌و گیر‌وگرفتانه‌دا پیشکه‌ش به کۆمیته‌ی بانتریان بکه‌ن. توانایی‌و کارا بوونی هه‌ر کۆمیته‌یه‌ک به پله‌ی لێهاتوویی ئه‌و له ئه‌نجامدانی ئه‌م ڕۆڵه‌دا ده‌پێورێت.\nئامانجی ڕاسته‌وخۆی هه‌موو کۆمیته‌کان بیناکردنی حزبێکی سیاسی گه‌وره، خه‌باتکا‌ر، لێبڕاوو کۆمه‌ڵایه‌تیه، به تایبه‌ت:\nهه‌ر کۆمیته‌یه‌کی حزبی به‌رپرسی ئینسجام، یه‌کێتی‌و خه‌باتکاریی ڕیکخستنی ژێر به‌رپرسیارێتی خۆیه‌تی. کۆمیته حزبیه‌کان‌و ئه‌ندامانی ده‌بێ سه‌رچاوه‌و نموونه‌ی ئینێرجی، گه‌شبینی، پشتپێبه‌ستن، یه‌کێتی، ده‌ستوبردی‌و چوستی له ناو حزب‌و له ناو کۆمه‌ڵگادا بن.\nکۆمیته حزبیه‌کان ده‌بێ ڕێگری فۆرمالیزمی ڕێکخراوه‌یی، وه‌کو جێگرتنه‌وه‌ی ئه‌نجامدانی کارێک به “مه‌راسیم‌و شکڵیاتی ئه‌نجامدانی ئه‌و کاره”، خۆخه‌ریککردن‌و په‌نابردن بۆ فه‌زای مه‌جازی‌و ناواقیعی، به تایبه‌ت بۆ فه‌زای چه‌پی ته‌قلیدی‌و ناکۆمه‌ڵایه‌تی، نووسین بۆ ویژدانی خۆ ئاسوده کردن، نه‌ک بۆ گۆڕینی دنیا‌ی ده‌ره‌وه‌و ده‌سته‌ویه‌خه‌بوون له‌گه‌ڵ نه‌یارانی سیاسی دیاریکراو،و…،بن.\nکۆمیته حزبیه‌کان ده‌بێ زه‌مانه‌تی ئه‌وه بکه‌ن که له به‌رامبه‌ر هه‌موو ئه‌و ڕیگریانه‌ی که په‌یوه‌ست بوونی جه‌ماوه‌ر‌و به تایبه‌ت رابه‌ران‌و ئاژیتاتۆره کۆمۆنیستیه‌کانی چینی کریکار به‌م حزبه‌وه دژوار ده‌کات، خه‌بات بکه‌ن. هه‌موو لایه‌نه غه‌یره‌کۆمه‌ڵایه‌تیه‌کان له کار‌و سیاسه‌ت‌و سیمای ئه‌م حزبه ئاڵ‌وگۆڕ پێ بده‌ن. ده‌بێ زه‌مانه‌تی ئه‌وه بکه‌ن که حزب سیمای هه‌مه‌لایه‌نه‌و هه‌رچی باڵکێشتری بۆ چینی کرێکار‌و بۆ هه‌ر که‌س که له دژی ناعه‌داله‌تیه، هه‌بێت.\nکۆمیته حزبیه‌کان ده‌بێ حزب بکه‌نه تۆڕیک که هه‌موو پێکهاته‌ی خه‌باتکارانه‌ی ناو چینی کرێکار‌و ناو کۆمه‌ڵگا به یه‌که‌وه ده‌به‌ستێته‌وه.\nسکرتێر‌و تیمه هه‌ڵبژێرراوه‌کانی هه‌ر کۆمیته‌یه‌ک، تا کاتێک که به ده‌بیر‌و تیمی تر جێگایان نه‌گیرابێته‌وه، له پشتیوانی کۆمیته له نێوان دوو کۆبوونه‌وه‌دا به‌هره‌مه‌ند ده‌بن.\nکۆمیته حزبیه‌کان ده‌بێت ئه‌وه زه‌مانه‌ت بکه‌ن که نه‌خشه‌کان‌و سیاسه‌ته بڕیارله‌سه‌ردراوه‌کان به په‌له‌و به چۆنایه‌تی‌و ستانداردێکی باڵاوه جێبه‌جێ بکرێن.\nئه‌ندامه‌تی له‌و کۆمیته‌و ئۆرگانانه‌ی که به‌شیوه‌ی به‌رده‌وام له کار‌وکۆبوونه‌وه‌دا نین(کۆمیته‌ی مه‌رکه‌زی، مه‌کته‌بی سیاسی‌و….) پۆستی ته‌شکیلاتی نییه. ئه‌ندامانی ئه‌م کۆمیتانه ده‌بێ له دامه‌زراوو کاروباره به‌رده‌وامه‌کانی حزبدا ڕێکخراو بن.\nئه‌ندامانی کۆمیته‌ی ڕێکخستنه محه‌للی‌و ناوچه‌ییه‌کانی حزب ناتوانن له حزبدا ئه‌ندامی ته‌شکیلاتی تر بن.\nده‌فته‌ری سیاسی‌و کۆمیته‌ی ڕابه‌ری ده‌بێ ئه‌وه زه‌مانه‌ت بکه‌ن که په‌یوه‌ندی کادره‌کان به ڕابه‌ری حزبه‌وه له مه‌تنی یه‌کێتیه‌کی حزبی‌و سیاسی‌و وێکهاتوو له‌گه‌ڵ پێوانه‌و بڕیاره حزبیه‌کان،و داماڵراو له‌هه‌ر پێوانه‌و په‌یوه‌ندیه‌کی مه‌حفه‌لی‌و سه‌ربه‌خۆ له زه‌وابت‌و پێوانه ئه‌خلاقیه‌کان تۆکمه بکه‌ن‌و حزبێکی یه‌کپارچه‌و یه‌کگرتوو ڕیکبخه‌ن.\nسه‌باره‌ت به چۆنێتی گواستنه‌وه‌ی به‌رپرسیارێتی له حزبدا:\nگۆڕانی به‌رپرسیارێتی له حزبدا ده‌بێ ئه‌مانه‌ی خواره‌وه له‌گه‌ڵ خۆیدا زه‌مانه‌ت بکات:\nهه‌ر پۆست‌و به‌رپرسیاریتیه‌کی حزبی هه‌میشه‌و به بێ وه‌ستان به‌رپرسی هه‌بێت.\nئۆرگانا نانشسته‌کانی حزب که میکانیزمی بڕیاردانی خێرایان نییه، نه‌چنه شوێنی ئۆرگانه نشسته‌کان بۆ بڕیاردان.\nبه‌رپرسیارانی نوێ پاش ناسینی گونجاو‌و پێویستی به‌رپرسیارێتیه نوێیه‌که‌یان، پێشینه‌ی کاره‌کان له‌و پۆسته‌داو سوننه‌ت‌و ستاندارده‌کانی ئه‌و به‌رپرسیارێتیه له پۆسته نوێیه‌که‌یان ده‌ستبه‌کار ده‌بن.\nکۆمیته‌ی مه‌رکه‌زی پرۆسه‌ی گواستنه‌وه‌ی به‌رپرسیارێتی له کۆمیته یان به‌رپرسی پێشوو بۆ کۆمیته یان به‌رپرسی نوێ له‌سه‌ر بنه‌مای ئه‌و پرنسیپانه‌ی خواره‌وه پێناسه ده‌کات‌و هه‌موو کۆمیته‌و دامه‌زراوه‌کانی حزب بۆ ئه‌نجامدانیان به‌رپرس ده‌کات.\nالف/ پاش هه‌ر هه‌ڵبژاردنێک یان دیاریکردنی به‌رپرسی نوێ بۆ ماوه‌ی یه‌ک مانگ کۆمیته یان به‌رپرسی پێشوو هه‌روا درتژه به به‌رپرسیاریتی ئۆرگان یاخود ته‌شکیلاتی په‌یوه‌سته‌ی خۆیان له ئه‌ستۆ ده‌بیت. به‌رواری ده‌ستبه‌کاربوونی هه‌ر کۆمیته‌یه‌ک، یان هه‌ر به‌رپرسێکی نوێ یه‌ک مانگ پاش هه‌ڵبژاردنی ده‌بێت.\nبا/ له ماوه‌ی یه‌ک مانگدا ده‌بێ کۆمیته یان به‌رپرسانی نوێ‌و کۆن، کۆمیسیۆنی گواستنه‌وه‌ی به‌رپرسیاریتی پیکبهینن. ئه‌م کۆمیسیۆنه ئه‌وه زه‌مانه‌ت ده‌کات که به‌رپرسانی نوێ به هه‌موو لایه‌نه‌کان‌و سوننه‌ته‌کانی کارڕاپه‌ڕاندن، ئه‌و پرۆژه‌و به‌رنامانه‌ی که له حاڵی ئه‌نجامداندان یاخود بڕیاریان له‌سه‌ر دراوه، ئاشنا ببن. هه‌موو حساباته‌کان، داراییه‌کان، قه‌رزداریه‌کان‌و به‌ڵگه‌نامه‌و ئه‌رشیفی حزب بگوێزریته‌وه بۆ به‌رپرسی نوێ.\nجیم/ هه‌ر حاڵه‌تێکی ناوازه‌و هه‌ڵپه‌ساردنی ئه‌م بڕیارانه ته‌نها ئۆرگانه بانتره‌کان ده‌توانن ڕێگای پێ بده‌ن.\nسه‌باره‌ت به جێنشینسازی‌و زه‌مانه‌تکردنی له‌توانادابوونی گۆڕانکاری له به‌رپرسیاریتیه حزبیه‌کان:\nساده‌کردن، تۆمارکردن‌و ڕۆتینکردنی ئه‌رکه‌کانی کۆمیته‌کان‌و به‌رپرسیارێتیه حزبیه‌کان‌و ئاشناکردنی ژماره‌یه‌کی هه‌رچی زیاتر له کادره‌کانی حزب به چۆنێتی ئه‌نجامدانی ئه‌م به‌رپرسیارێتیانه مه‌رجی بنه‌ڕه‌تی په‌ره‌گرتن‌و فراوانبوونه‌وه‌ی حزب‌و ڕاکێشانی به‌رده‌وامی نه‌وه‌ی نوێ له ڕابه‌رانی کۆمۆنیستیه. له‌م بابه‌ته‌وه کۆنگره‌ی دامه‌زرینه‌ری حزب جه‌خد له‌سه‌ر ئه‌م خاڵانه‌ی خواره‌وه ده‌کات:\nحزب ده‌بێ فراوانترین بوار بۆ گه‌شه‌کردن‌و قبوڵکردنی به‌رپرسیاریتی له لایه‌ن کادره تازه‌کانه‌وه فه‌راهه‌م بکات. له‌م بابه‌ته‌وه، به تایبه‌ت، ده‌بێ ئه‌وه ته‌واو ڕۆشن بێت که هیچ که‌س‌و دامه‌زراوو کۆمه‌ڵێک له ئیختیارات‌و ئیمتیازاتی تایبه‌ت، ناڕۆشن، سه‌رووته‌شکیلاتی‌و بڕیارنه‌دراو به‌هره‌مه‌ند نین.\nئۆتۆریته‌ی سیاسی‌و مه‌عنه‌وی تاکه‌کان ده‌بێ له ئۆتۆریته‌ی ته‌شکیلاتی په‌یوه‌ست به دامه‌زراوو پۆسته ته‌شکیلاتیه‌کان جیابکرێته‌وه. له حزبدا ئۆتۆریته‌ی ته‌شکیلاتی په‌یوه‌سته به مه‌کته‌ب، پله‌وپایه‌و پۆسته‌وه نه‌ک به تاکه‌که‌سه‌وه. ئه‌م ئۆتۆریته‌یه ده‌بێ، سه‌ربه‌خۆ له‌وه‌ی که چ که‌سیک یان که‌سانێک له‌م پۆست‌و به‌رپرسیارێتیانه‌دان، له لایه‌ن هه‌موو حزبه‌وه دابین‌و زه‌مانه‌ت بکریت.\nئه‌رکه‌کانی کۆمیته‌کان و به‌رپرسیارێتیه حزبیه‌کان ده‌بێ هه‌رچی زووتره ستاندارد‌و تۆمار بکرێت‌و بڕیاری له‌سه‌ر بدرێت.\nهه‌موو پۆسته ته‌شکیلاتیه‌کان به‌رپرس‌و جێگری هه‌یه. سکرتێری کۆمیته‌کان‌و به‌رپرسه حزبیه‌کان، له نێو ئه‌وانه‌شدا مه‌کته‌بی سیاسی، ده‌بێ وه‌ک یه‌ک تیم (سکرتێر‌و ده‌ستیار یا به‌رپرس‌و ده‌ستیار) بۆ ئه‌و پۆسته خۆیان کاندید بکه‌ن. ده‌ستیاری هه‌ر سکرتیێرێک ئه‌رکیه‌تی به هه‌موو لایه‌نه‌کانی کاری سکرتێر یاخود به‌رپرسی تایه‌ن، ئاشنا بێت‌و له کاتی ئاماده‌نه‌بوونی سکرتێر یاخود به‌رپرسدا جیبه‌جێکردنی ئه‌رکه‌کانی ئره‌و زه‌مانه‌ت بکات.\nپۆستی ده‌ستیاریی هه‌ر سکرتێرو به‌رپرسێک، پۆستیکی ڕه‌سمی‌و حزبیه.\nسکرتێری کۆمیته‌کان‌و به‌رپرسه حزبیه‌کان، هه‌روه‌ها ده‌توانن یاریده‌ده‌رێک یان چه‌ند یاریده‌ده‌ر، که له لایه‌نی جۆربه‌جۆره‌وه له ئه‌نجامدانی کاره‌کانی یارمه‌تی بده‌ن‌و له هه‌مان کاتیشدا ئاموزشی عه‌مه‌لی ببینن، بۆ خۆیان دیاری بکه‌ن. ئه‌م یاریده‌ده‌رانه روو به ته‌شکیلات ئۆتۆریته‌ی ته‌شکیلاتییان نییه.\nکۆمیته حزبیه‌کان ده‌بێ ئاموزش له حزبدا له ڕێگای نووسین، زاره‌کی(شه‌فه‌وی)، ئۆدیۆ-ڤیجواڵ‌و هه‌ر شێوازێکی تری مۆدێرن دابین بکرێت.\nسه‌باره‌ت به زه‌مانه‌تکردنی هاوکاتی ده‌خاڵه‌ت له بڕیاردان‌و جێبه‌جێکردنی سیاسه‌ته په‌سه‌ندکراوه‌کان:\nئه‌ندامانی کۆمیته حزبیه‌کان مافیانه که له کۆبوونه‌وه‌کانی ئه‌و کۆمیتانه له هه‌موو زه‌مینه‌کاندا، له باس‌و بڕیاردانه‌کانی کۆمیته‌کانی خۆیاندا به‌شداری بکه‌ن، بۆچوونه‌کانی خۆیان سه‌باره‌ت به‌و سیاسه‌ت‌و بڕیارانه‌ی که له‌به‌رباس‌و لێکدانه‌وه‌دان ده‌رببڕن‌و بیخه‌نه ده‌نگه‌وه. پاش قسه‌وباسکردن، بڕیاری کۆتایی له لایه‌ن زۆربه‌ی ئه‌ندامانی کۆمیته‌وه دیاری ده‌کرێت.\nله هه‌مان کاتدا بۆ زه‌مانه‌تکردنی یه‌کێتی‌و یه‌کانگیری ئیراده له جێبه‌جێکردنی بڕیاره په‌سه‌ندکراوه‌کانی کۆمیته‌کان‌و دامه‌زراوه حزبیه‌کاندا، ئه‌ندامی کۆمیته حزبیه‌کان – تا کاتێک که ئه‌ندامی کۆمیته‌ن- به بێ ڕه‌زامه‌ندی کۆمیته‌که‌ی خۆیان، مافی ده‌رکه‌وتنیان وه‌ک موخالیف‌و ڕه‌خنه‌گر یان ئۆپۆزیسیۆنی بڕیار‌و سیاسه‌ته‌کانی کۆمیته‌که‌ی خۆیان له ده‌ره‌وه‌ی ئه‌و کۆمیته‌یه‌دا نییه.\nکردنه‌وه‌ی دووباره‌ی باس‌و لیکدانه‌وه له‌سه‌ر هه‌ر بڕیار‌و سیاسه‌تیک له کۆمیته‌دا، به‌نده به داوای ئه‌ندامێکی کۆمیته‌و په‌سه‌ندکردنی ئه‌و داوایه‌و دانانی له ده‌ستوری کاری کۆبوونه‌وه‌ی کۆمیته‌دا.\nسه‌باره‌ت به چوارچێوه‌ی هه‌ڵوێستگیریه ڕه‌سمیه‌کانی حزب:\nله بڕیاری سه‌ره‌وه‌دا جه‌خد له‌سه‌ر بایه‌خی ده‌رنه‌که‌وتنی ئه‌ندامانی کۆمیته وه‌ک ئۆپۆزیسیۆنی سیاسه‌ته په‌سه‌ندکراوه‌کانی کۆمیته‌که‌ی خۆیان له ده‌ره‌وه‌ی کۆمیته‌که کراوه. له هه‌مان حاڵدا بۆ ڕێگرتن له سه‌پاندنی سنووردارکردنی ناپێویست له‌سه‌ر ده‌ربڕینی هه‌ڵوێستی جیاواز له لایه‌ن ئه‌ندامان‌و کادره‌کانی حزبه‌وه، هه‌روا بۆ زه‌مانه‌تکردنی کراوه‌ترین فرسه‌ت بۆ گۆڕینه‌وه‌ی بیر‌وبۆچوون‌و فه‌راهه‌مکردنی فراوانترین بوار بۆ ده‌رکه‌وتنی خه‌لاقیه‌ت له مه‌یدانه جۆربه‌جۆره‌کانی هه‌ڵسوڕانی حزبیدا، پێویسته که بازنه‌ی هه‌ڵوێستگیریه حزبیه‌کان ئه‌م سنووردارکردنه‌ی خواره‌وه‌ی هه‌بێت:\nحزب‌و کۆمیته حزبیه‌کان پێویست نییه که له به‌رامبه‌ر ته‌واوی ڕووداوو یاخود باسه سیاسی، فه‌رهه‌نگی یان کۆمه‌ڵایه‌تیه‌کان هه‌ڵوێستی ڕه‌سمی وه‌ربگرن. هه‌ڵوێستگیری حزب، چ له‌سه‌ر ئاستی سه‌راسه‌ری‌و چ له‌سه‌ر ئاستی محه‌للی ده‌بێ له سنووری ئه‌و مه‌سه‌لانه‌دا بمێنێته‌وه که جێبه‌جێکردنی عه‌مه‌لی سیاسه‌تێکی دیاریکراو له‌لایه‌ن حزبه‌وه ده‌کاته ئیلزامی.\nبڵاوکراوه ڕه‌سمیه‌کانی حزب (ئۆرگانه‌کان)، ڕێنوێنیه عه‌مه‌لی‌و ئیجرائیه‌کانی کۆمیته‌کان‌و دامه‌زراوه حزبیه‌کان، یان بڕیارنامه‌کان‌و ئه‌و به‌یاننامانه‌ی که هه‌ڵوێستی ڕه‌سمی حزب ڕاده‌گه‌یه‌نێت جێگای فره‌بۆچوونی‌و یا نێوه‌نجی وه‌رگرتن له بۆچوونی جیاواز نییه. ئه‌م به‌ڵگه‌نامانه ده‌بێ ڕوون بێت‌و به پێی توانا بۆ لێکدانه‌وه نه‌شێت‌و مانای جۆربه‌جۆری لێ ده‌رنه‌کێشرێت.\nئه‌و مه‌سه‌لانه‌ی ده‌که‌ونه ده‌ره‌وه‌ی ئه‌م بابه‌تانه‌وه‌و هه‌رچه‌ند بایه‌خداریش بن له ده‌ره‌وه‌ی سنووری هه‌ڵوێستگیریه‌کانی حزبن، ده‌بێ له‌لایه‌ن که‌سان یان کۆمه‌ڵه که‌سان له که‌ناڵه‌کانی وه‌ک سایته‌کان، بڵاوکراوه فیکری-سیاسیه‌کان یان بڵاوکراوه ناڕه‌سمیه‌کانی حزب بڵاوببێته‌وه.\nڕاڤه‌کردنی یه‌ک هه‌ڵوێستی سیاسی ده‌توانێت جیاواز بێت. یه‌کیتی ئیراده به مانای تاک ڕاڤه‌یی نییه.\nسه‌باره‌ت به به‌شداری له کۆبوونه‌وه‌ی کۆمیته حزبیه‌کان:\nبه‌شداری ئه‌ندامانی کۆمیته حزبیه‌کان له کۆبوونه‌وه ڕه‌سمیه‌کانی کۆمیته‌کانی خۆیاندا ئه‌رکێکی پایه‌یی ئه‌وانه. سکرتێری هه‌ر کۆمیته‌یه‌ک ئه‌رکیه‌تی له ڕاپۆرتی به‌رده‌وامی خۆی بۆ ئۆرگانی هه‌ڵبژێر یان دانه‌ری کۆمیته‌که به‌شداری‌و ئاماده‌نه‌بوونی ئه‌ندامانی کۆمیته‌که‌ی خۆی تۆمار بکات.\nبڕیاره ته‌واوکاره‌کان سه‌باره‌ت به دروستکردنی فراکسیۆن:\nکۆنگره‌ی دامه‌زرێنه‌ری حزبی کۆمۆنیستی کرێکاریی کوردستان له درێژه‌و بۆ ته‌واوکردنی (ته‌واوکه‌ری بنه‌ماکانی ڕیکخراوه‌ییه‌کانی حزب) سه‌باره‌ت به پیکهێنانی فراکسیۆنه حزبیه‌کان ئه‌م بڕیارانه‌ی خواره‌وه په‌سه‌ند ده‌کات:\nئه‌ندامانی حزب ده‌توانن هه‌ر ئه‌نجومه‌ن، کۆڕ یان یانه‌یه‌ک پیکبهێنن یان ببنه ئه‌ندامی دامه‌زراوه‌ی له‌م چه‌شنه به‌و مه‌رجه‌ی که سیاسه‌ت‌و ئامانجه‌کانی ئه‌م دامه‌زراوانه له‌گه‌ڵ ئامانجه به‌رنامه‌ییه‌کانی حزبدا ناکۆک نه‌بن. ئه‌م دامه‌زراوانه غه‌یره‌حزبین.\nفراکسیۆن کۆمه‌ڵه‌یه‌ک بۆ ڕا گۆرینه‌وه یاخود کۆمه‌ڵه‌یه‌کی هاوڕا نین. فراکسیۆنێک ڕێکخستنێکی حزبیه‌و حزب مافی دیاریکراوی بۆ به ڕه‌سمی ده‌ناسێت. فراکسیۆن ڕێکخستنێکی حزبیه له‌به‌رامبه‌ر خه‌تی ڕه‌سمی حزبدا بۆ ئاراسته‌کردنی حزب به ئاراسته‌یه‌کی تردا.\nفراکسیۆنی حزبی ته‌نها پاش په‌سه‌ندکردنی ڕه‌سمیه‌تی له لایه‌ن کۆمیته‌ی به‌رپرسه‌وه به پێی (ته‌واوکه‌ری بنه‌ماکانی ڕێکخراوه‌ییه‌کانی حزب) ڕه‌سمیه‌ت وه‌رده‌گرێت.\nهه‌ر فراکسیۆنیک ده‌بێ له سنووری داواکراوی خۆیدا بۆ کار پلاتفۆرمی سیاسی‌و به‌رنامه‌ی ئه‌لته‌رناتیڤی خۆی له به‌رامبه‌ر خه‌تی ڕه‌سمیدا پێشکه‌ش بکات.\nناوی ڕاگه‌یه‌نه‌ران‌و قسه‌که‌رانی ئه‌سڵی فراکسیۆن ده‌بێ ڕوون ناسراو بێت.\nبه‌و پێیه که فراکسیۆن له به‌رامبه‌ر خه‌تی ڕه‌سمی پێکدێت، پێویسته به ڕه‌سمی‌و به نووسراو له‌سه‌ر داکۆکی له دیسپلین‌و پێوانه ته‌شکیلاتیه‌کانی حزب، قه‌بوڵکردنی قانوونی بوونی که‌ناڵه ڕه‌سمیه‌کانی حزب بۆ ده‌رخستنی بۆچوون‌و جیاوازیه‌کان، قه‌بوڵکردنی مه‌شروعیه‌تی په‌سه‌ندکراوه‌کانی کۆمیته حزبیه‌کان، قه‌بوڵکردنی مه‌شروعیه‌تی ڕابه‌ری ئۆرگانه حزبیه‌کان جه‌خد بکاته‌وه. پێکهێنانی فراکسیۆن به مانای به‌زاندنی دیسپلین‌و پێوانه حزبیه‌کان نییه.\nله‌گه‌ڵ پێکهاتنی هه‌ر فراکسیۆنێکدا، زۆربه یان داکۆکیکاران له خه‌تی ڕه‌سمی حزبیش ده‌توانن له به‌رامبه‌ر فراکسیۆندا له هه‌ڵبژاردن‌و یا له دیاریکردنی به‌رپرسان‌و سیاسه‌ته‌کان وه‌ک یه‌ک فراکسیۆنی ڕیکخراو ده‌ربکه‌ون.\nسه‌باره‌ت به چۆنێتی به‌ره‌وپێشبردن‌و به‌ڕێوه‌بردنی جیاوازی بۆچوون له ناو حزبدا:\nمه‌رجی زه‌مانه‌تکردنی بردنه‌پێشی دروستی جیاوازی بۆچوون له ناو حزبدا قه‌بووڵکردنی ڕه‌سمیه‌ت‌و ئیعتیباری دامه‌زراوه‌و ئۆرگانه حزبیه‌کانه له لایه‌ن هه‌موو لایه‌نه ده‌رگیره‌کانه‌وه له باسێکی دیاریکراودا. له‌م په‌یوه‌نده‌دا کۆنگره‌ی دامه‌زرینه‌ری حزب له‌سه‌ر ئه‌م چه‌ند بنه‌مایه‌ی خواره‌وه جه‌خد ده‌کاته‌وه:\nبه‌و پێیه که سیاسه‌ت‌و حزبیه‌تی کۆمۆنیستی په‌یوه‌سته‌ی شێوازی هه‌ڵسوڕانی به‌کۆمه‌ڵیی‌و ڕێکخراوه، هه‌ر سیاسه‌ت‌و ئاکاریک که له لایه‌ن هه‌ر که‌سێک یان هه‌ر کۆمه‌ڵێکه‌وه وه‌ک ئاکارێکی سیاسی‌و ڕێکخراوه‌یی ده‌گیرێته به‌ر ده‌بێت قابیلی گشتگیرکردن بێت‌و له لایه‌ن هه‌مووانه‌وه قابیلی گرتنه‌به‌ر بێت.\nبایکۆتکردنی هه‌ڵسوڕان له ئۆرگانه حزبیه‌کاندا وه‌ک شێوازێک له ناڕه‌زایه‌تی ده‌ربڕین هه‌نگاوێکی ته‌سفه‌ویانه‌و ئه‌نتی حزبیه. بانگهێشتکردن‌و دنه‌دانی بایکۆتکردنی کۆبوونه‌وه‌کان‌و دانیشتنه‌کان، ئۆرگانه‌کان‌و هه‌ڵسوڕانه ڕۆتینی‌و ڕه‌سمی‌و په‌سه‌ندکراوه‌کانی حزب له لایه‌ن هه‌ر که‌سێک یان کۆمه‌ڵێکه‌وه بێزراوو هه‌نگاوێکی ئه‌نتی حزبیه.\nئه‌ندامبوون له هه‌ر دامه‌زراوه‌یه‌ک، کۆمیته‌و ئۆرگانێکی حزبیدا ئیمتیازێکه بۆ هه‌ر ئه‌ندامێکی حزب. مه‌رجی دروستیی په‌یوه‌ندی سیاسی له حزبدا به ڕه‌سمیه‌تناسینی ئۆرگانه‌کان‌و دامه‌زراوه حزبیه‌کانه. له ئه‌ندامانی کۆمیته‌کان‌و دامه‌زراوه حزبیه‌کان ئه‌وه چاوه‌ڕوان ده‌کرێت که له حاڵه‌تی هاتنه‌پێشی هه‌ر جیاوازیه‌کدا به‌ر له هه‌ر جێگایه‌ک له کۆمیته‌و دامه‌زراوه‌یه‌ک که ئه‌وان تیایدا ئه‌ندامن ئاشکرای بکه‌ن‌و وه‌ده‌ری بخه‌ن‌و بیخه‌نه به‌ر باس، هه‌وڵ بده‌ن که که‌سانی تر به گرتنه به‌ری سیاسه‌ت‌و ئاکاره پێشنیارکراوه‌کانی خۆیان قانع بکه‌ن. وه‌ده‌رخستنی کت‌وپڕی جیاوازی بۆچوون له ده‌ره‌وه‌ی حزبدا ژێرپێنانی ساده‌ترین ڕیزه بۆ دامه‌زراوه‌یه‌ک که که‌سی تایه‌ن تیایدا ئه‌ندامه.\nله بابه‌ت قسه‌وباسی نێو کۆبوونه‌وه‌کانی کۆمیته‌کان‌و دامه‌زراوه‌کان، پاراستنی نهێنیکاری کۆمیته‌و دامه‌زراوه حزبیه‌کان‌و زه‌مانه‌تکردنی ئه‌منیه‌تی سیاسی پێویست بۆ وه‌ده‌رخستنی هه‌ر بۆچوون‌و پێشنیارێک له‌م ئۆرگانانه‌دا‌و دڵنیایی که‌سیک که ئه‌و بۆچوون‌و پێشنیارانه پێشکه‌ش ده‌کات له‌وه‌ی که ئه‌و باسانه وه‌ک بابه‌تی ئیفشاگه‌ری سیاسی له داهاتوودا سوودیان لێ وه‌رناگیرێت، ئه‌م بڕیارانه‌ی خواره‌وه ده‌کاته پێویست:\nشه‌فافیه‌ت‌و ئاشکراکاری له خه‌باتی سیاسیدا به مانای وه‌ده‌رخستنی شه‌فاف‌و ئاشکرای بۆچوونه‌کانه نه‌ک ئاشکرا کردنی به‌ڵگه‌نامه حزبیه‌کان. ریکۆردی ده‌نگی‌و به‌ڵگه‌نامه‌ی قسه‌وباسی نێوخۆیی (نامه گۆڕینه‌وه‌ی نێوخۆیی‌و ریکۆردی ده‌نگیی کۆبونه‌وه‌ی نائاشکرا)ی کۆمیته‌یه‌ک یان دامه‌زراوێکی حزبی به ته‌واوی نێوخۆییه. بڵاوکردنه‌وه‌ی ئه‌وانه وه‌ک به‌شێک له بردنه‌پێشی خه‌باتی سیاسی به ته‌واوی قه‌ده‌غه‌یه. ده‌ستڕاگه‌یشتن به‌م به‌ڵگه‌نامانه ته‌نها له لایه‌ن خودی کۆمیته‌کان‌و دامه‌زرا‌وه یان ئۆرگان با‌نتره‌کانه‌وه ڕێگه‌پێدراوه.\nبه‌ڵگه‌نامه‌و ریکۆردی ده‌نگیی قسه‌وباسه‌کانی ئۆرگانه‌کان‌و کۆمیته‌کان بۆ ئه‌ندامانی ئه‌م دامه‌زراوانه ته‌نها له ناوه‌ندی ئه‌م کۆمیته‌و دامه‌زراوانه قابیلی ده‌ستپێڕاگه‌یشتن ده‌بن.


خورماتوو لە نێوان داعش و هێزە عێراقیەکاندا | ته‌كنه‌لۆژیای زانیاری\nدووز خورماتوو لە نێوان داعش و هێزە عێراقیەکاندا\nهێرش و پەلامارەکانی چەکدارانی داعش بۆ ناوچە کوردیەکانی دەرەوەی ئیدارەی هەرێمی کوردستان بەردەوامی هەیە و لەو چوراچێوەیەشدا قەزای دوزز خورماتوو لەو هێرشانە بێبەش نەبوون ئەمەش هاوڵاتیان و بەرپرسانی ئیداری و حزبی شارەکەیان نیگەران کردووە.\nلەگەڵ ئەوەی حه‌وت هێزی ئه‌منی جیاواز له دووز خورماتوو بوونی هه‌یه كه ئه‌وانیش , پۆلیسی نێوخۆیی و پۆلیسی به‌رپه‌رچدانه‌وه‌ی خێرا و پۆلیسی فریاكه‌وتن و حه‌شدی شه‌عبی و هێزه‌كانی پێشمه‌رگه‌و هێزی مه‌غاویر و سوپای عێراقن بەڵام ڕێگر نەبون لە وەساتندنی ئەو هێرشانە و ناو بەناو بەردەوامییان هەیە.\nقایمقامی دوزخورماتوو بۆ میدیای ٧ ڕۆژی رایدەگەیەنێت لە ئێستادا هەموو پێکهاتەکان تەبان و پێکەوەژیانێکی جوان لە شارەکەدا بوونی هەیە و جەختی لەوەشکردەوە ئەگەر پێشتر گرفتێک هەبووبێت لە نێوان دوو گروپی بچوکدا بوون و ئامانجیان دەستخستنی پارە بووە.\nوتیشی : ده‌بێت ئه‌و بۆشاییه ئه‌منیانه‌ی سنووری قه‌زای دووزخورماتوو یا هێزه‌كانی حه‌شدی شه‌عبی یا هێزه‌كانی پێشمه‌رگه پڕی بكه‌نه‌وه\nلەماوەکانی رابردوودا بە هۆی بوونی چەند گروپ و میلیشیایەک چەندینجار گرفت بۆ پێکهاتەکانی شارەکە و بە تایبەت ماڵە کوردەکان لەو قەزایەدا دروست بوو و رۆژانە لەلایەن ئەو گروپانەوە هەلیاندەکوتیە سەر ماڵەکوردەکان و داوای چۆڵکردنی شارەکەیان لێدەکردن\nهەر له‌سه‌ر دۆخی ئه‌منی قه‌زای دووزخورماتو و زیادبوونی جموجۆڵه‌كانی چه‌كدارانی داعش لەو سنوورە .. لێپرسراوی مەڵبەندی حەمرینی یەکێتی نیشتمانی کوردستان بە میدیای ٧ ڕۆژی راگەیاند:” لە ئێساتدا ناو شارەکەیان تا ڕادەیەک ئارامە و جێی مەترسی نیە بەڵام دەرەوەی شارەکەیان بە ئاشکرا جموجوڵی داعش دیارە و ناو بە ناویش هێرش و پەلاماریان هەیە و جەخت لەوەشدەکاتەوە پێویستە بە زوویی هێزێکی هاوبەش لە پێکهاتەکانی ناوچەکە بۆ پاراستنی ناوچەکەیان دروست بکرێت\nدووزخورماتوو شارۆچکەیەکە دەکەوێتە باشوری ھەرێمی کوردستان و لەناوچەکانی دەرەوی ئیدارەی هەرێمی کوردستانە ..ئەم شارۆچکەیە لە ئێستادا لە رووی ئیدارییەوە خراوەتە سەر بە پارێزگای سەلاحەدین و پێشتر تا ساڵی ١٩٧٦ سەر بە پارێزگای کەرکوک بوو.\nduz, xurmatu, خورماتو, خورماتوو, دوز, عێراق, نێوان\nخۆرنەوەزان .. بەهەشتی گەرمیان!\nهەڵبژاردنی شوتی و هەڵبژاردنی سیاسی


لیره به‌رده‌وامه له دابه‌زین و به‌ڕێژه‌ى 3% به‌هاكه‌ى هاته‌خواره‌وه\nهەواڵ / ئابوری :: 05/12/2018 :: 1049 جار بینراوە\nبه‌هاى لیره‌ى توركى به‌رامبه‌ر دۆلارى ئه‌مریكى به‌رده‌وامه له دابه‌زین و له‌كۆتا مامه‌ڵه‌ى بازاڕى دوێنێ سێشه‌ممه‌دا به‌ڕێژەى 3% هاته‌خواره‌وه، ئه‌وه‌ش به ئه‌گه‌رى مه‌ترسییه‌كانى پلانه‌كانى بانكى ناوه‌ندى توركیا كه به‌نیازه سیاسه‌تێكى نه‌رمتر په‌یره‌و بكات.\nبه‌پێى ئاماره رەسمییه‌كان، به‌هاى لیره‌ى توركى دواى بڵاوبوونه‌وه‌ى ئاماره‌كانى نرخى كاڵاوشمه‌ک بۆ مانگى تشرینى دووه‌م كه ئاشكرایكرد: له مانگى تشرینى دووه‌مى رابردوودا تێكڕاى نرخه‌كان به‌رێژه‌ى 1.44% به‌رزبوه‌ته‌وه، له‌سه‌ر ئاستى ساڵانه‌ش له 15 ساڵى رابردوودا تێكڕاى نرخه‌كان بۆ ئەو ئاسته به‌رزنه‌بوه‌ته‌وه.\nئاژانسى ئامارى توركى "توركستات" له راپۆرتێکدا بڵاویكردوه‌ته‌وه پێنوێنه‌كانى نرخ له مانگى رابردوودا به‌رێژه‌ى 25.24% به‌رزبوه‌ته‌وه، له‌كاتێكدا له هه‌مان مانگى ساڵى رابردوودا به‌ڕێژه‌ى 21.62% بووه.\nوه‌به‌رهێنه‌رانى توركیا مه‌ترسی ئه‌وه‌یان هه‌یه كه به‌رزبوونه‌وه‌ى تێكراى نرخه‌كان، داڕێژه‌رانى سیاسه‌تى نه‌ختینه‌ى توركیا ناچار بكات تێكراِى سووه‌كان دابه‌زێنن، له كاتێكدا بانكى ناوه‌ندى توركیا له كۆبوونه‌وه‌ى مانگى ئۆكتۆبه‌رى رابردوودا، تێكڕاى نرخى سووه‌كانى بە له 24% دانا.\nدوێنێ سێشه‌ممه له داخستنى بازاڕدا به‌هاى لیره به‌ڕێژه‌ى 3% هاته‌خواره‌وه و دۆلارێك به 5.4058 لیره مامه‌ڵه‌ى پێوه‌كرا.


توربۆ فۆرێکس زوو زوو وێبینار پێشکەش دەکات بۆ ئەوەی یارمەتیی بازرگانە سەرەتاییەکان بدات فێری بازاڕی دارایی بن و دەست بە بازرگانی بکەن. ناونیشانی ئەو وێبینارە هەڵبژێرە کە ئارەزوت لێی هەیە و لە کاتی خۆیدا ئامادەبە! زۆرجار لە ماوەی وێبینارەکاندا ئۆفەری تایبەت پێشکەش دەکەین.


میوه‌یش كێشی جه‌سته زیاد ده‌كات\n:: AM:11:33:11/10/2021 \nهه‌موو كات ئه‌وه‌مان بیستووه كه هاووڵاتییان په‌نا ده‌به‌نه به‌ر دابه‌زاندنی كێشی له‌ش ئه‌گه‌رچی میوه و سه‌وزه‌ی زۆریش ده‌خۆن، به‌ڵام كێشیان نایه‌ته خواره‌وه، ئه‌مه‌یش به‌هۆی ئه‌وه‌یه میوه‌یش هه‌یه كێشی جه‌سته زیاد ده‌كات كه له خواره‌وه‌دا ڕوونی ده‌كه‌ینه‌وه.\nئه‌و كه‌سانه‌ی ده‌یانه‌وێ كێشی جه‌سته‌یان زیاد بكه‌ن یان به‌خێرایی دایبه‌زێنن، بۆ ئه‌وان گرنگه ئه‌م ڕاپۆرته بخوێننه‌وه، چونكه میوه بۆ ئه‌و كه‌سانه‌ی ده‌یانه‌وێ كێش دابه‌زێنن، ده‌بێت دوور بكه‌ونه‌وه له‌م میوانه، هه‌وره‌ها ئه‌وانه‌ی ده‌یانه‌وێ كێشیان به‌رز بكه‌نه‌وه، ده‌بێت ئه‌م میوانه بخۆن كه میوه و شه‌ربه‌تی سروشتین، ئه‌وانیش له‌و خواردنانه‌ن كه ده‌وڵه‌مه‌ندن به ماده‌ی خۆراكی و ده‌كرێت بخرێنه ناو سیستمی خۆراكییه‌وه به ئامانجی زیادكردنی كێشی جه‌سته.\nمۆز: سه‌رچاوه‌یه‌كی ده‌وڵه‌مه‌نده به كاربۆھیدرات و كالۆری و چه‌ندان پێكھاته‌ی خۆراكی تێدایه، بڕێكی مامناوه‌ندی مۆز به كێشی 118 گرام، نزیكه‌ی 105 كالۆری و یه‌ك گرام پرۆتین و 0.4 گرام چه‌وری و سێ گرام له ڕیشاڵ و 26% و 13% پێویستی ڕۆژانه له ڤیتامین B6 و مه‌نگه‌نیزی تێدایه.\nمانگۆ: سه‌رچاوه‌یه‌كی باشی كالۆری هه‌یه و زۆربه‌ی له كاربۆھیدرات پێكھاتووه، یه‌ك كووپ یان نزیكه‌ی 165 گرام له مانگۆ، 99 كالۆری و 1.4 گرام له پرۆتین و 0.6 گرام له چه‌وری و 25 گرام له كاربۆھیدرات و سێ گرام له ڕیشاڵ و 67% پێویستی ڕۆژانه له ڤیتامین C و %18 پێویستی ڕۆژانه له ڤیتامین B9 و (Folate) دابین ده‌كات، له‌گه‌ڵ ئه‌وه‌یشدا به سه‌رچاوه‌یه‌كی باشی مس و ڤیتامین B و ڤیتامین A و ڤیتامین E داده‌نرێت.\nكاكڵه‌ی گوێزی ھیندی: یه‌كێكه له‌و میوانه‌ی چه‌وری و كالۆری به‌رزی تێدایه، 28 گرام له گوێزی ھیندی 99 كالۆری و 9.4 گرام له چه‌وری تێدایه.\nمیوه‌ی وشككراو: ڕێژه‌یه‌كی باش له كالۆری تێدایه بۆ ته‌ندروستی جه‌سته.\nخورما: 100 گرام له خورما 277 كالۆری تێدایه، ھه‌روه‌ھا ده‌وڵه‌مه‌نده به شه‌كر كه یارمه‌تی ده‌دات له زیادكردنی كێشی جه‌سته، ڕیشاڵ و ڤیتامینه‌كانی وه‌ك A و K و چه‌ندان جۆر ئاسنی سه‌ره‌كی وه‌ك كالسیۆم و ئاسن و سۆدیۆم و فسفۆری تێدایه.\nشایانی باسه میوه‌كان به سه‌رچاوه‌یه‌كی ده‌وڵه‌مه‌ند به پرۆتین و ئاسنه سه‌ره‌كییه‌كان و ڕیشاڵ داده‌نرێن، ھه‌روه‌ھا ڕێژه‌یه‌كی فراوان له دژه ئۆكسید وه‌ك Flavonoidیان تێدایه، هه‌روه‌ها تایمه‌تمه‌ندن به پێكھاته‌ی خۆراكی چڕ. بۆیه په‌نا بردنه‌به‌ر خواردنی میوه، باشترین و ته‌ندروسترین ڕێیه بۆ زیادبوونی كێش، ئه‌مه‌یش واده‌كات دوور بكه‌ویته‌وه له ده‌رمان و به‌ركاهێنانی ده‌رزی و چه‌ندان شتی تری كیمیایی.


چەند بەڵگەیەک کە دەیسەلمێنێت پێت خۆشبێت یان نا دەبێت لە هاوڕێکەت دوور بکەویتەوە – تۆڕی میدیایی خەڵک\n2021/01/06 - 5:59 PM\nئەمەی خوارەوە چەند بەڵگەیەکە کە دەیسەلمێنێت پێت خۆشبێت یان نا کاتی ئەوە هاتووە لە هاوڕێکەت دوور بکەویتەوە، چونکە بەکەڵکی تۆ نەماوە:\n– بەهاوڕێکانی دیکەی بەراوردت دەکات و هەوڵدەدات لەو ڕێگەیەوە شتێکی دەستبکەوێت و تۆ بەکار بهێنێت.\n– چیدیکە کێشەکانی تۆ بەلایەوە گرنگ نییە\n– بەردەوام هەوڵدەدات ڕەخنەت لێبدۆزێتەوە و کاتێکیش تۆ شتێکی پێدەڵێیت قبوڵی ناکات\n– بۆتە کەسێکی مزاجی و دەمێک زۆر خۆی بە نزیک دەزانیت و دەمیک ساردە، هەموو کات وادەزانێت کە ئەو ڕاستە و تۆ پێویستە خۆت بگۆڕیت.\n– پەیوەندیەکەتان وایی لێهاتووە کە دەبێت بەردەوام ئاگات لە قسەکانت بێت و بە سروشتی خۆت قسە نەکەیت تا هاوڕێکەت توڕە نەبێت


بەرپرسیاریەتی ناز و منـەت و پــاوانـكـردن نییە\nفەیلەسوفی بە ناوبانگی چینی لاوتسۆ دەڵێ" ئەگەر دەتەوێت سەركردایەتی خەڵك بكەیت لە دوایانەوە بڕۆ"\nگەر شی كردنەوەیەكی پەروەردەییانە بۆ ئەو ووتەیە بكەین و، ئاوێتەی بەرپرسیاریەتی لە پەروەردە و فێركردن دا بكەین كە بێگومان پەروەردە و فێركردن بەردی بناغە و هەنگاوی یەكەمی پێشكەوتن و گەشەسەندنی كۆمەڵگایە.\nدەپرسین ئایا ئێمە هەموومان ئەوانەی بەرپرسیاریەتیمان هەیە لە كەناڵەكانی پەروەردە و فێركردن توانیومانە ماف و دەستكەوت كە لە ئەنجامی بەرپرسیاریەتیمان هەمانە بخەینە دواوەی خەڵكانی تر ؟ یانیش بۆخۆمان پاوانمان كردبێ و، ناز و منەتیش بە سەر خەڵك بكەین ؟ بێگومان وەڵام بۆ خوێنەری بەرێزە !\nهەموومان دەزانین بەرپرسیاریەتی پەروەردە و فێركردن لە هەموو پرسەكانی تری ناو كۆمەڵگا جیاوازە و، بەڵكو هەستیاریەتی و كاریگەری ئەو پرسە بۆ چەندین ساڵ شوێنەواری باشی و خراپی جێ دەهێلێ لە جەستەی كۆمەڵگە، سادەترین نموونە كە دەبێ پاپەند بین ئێمە پێش خەڵكانی تر، چونكە رێنمایی و ڕێ و شوێن و بنەماكان لای ئێمە دەردەچن مەبەستم لە ووشەی ئێمە : هەموومان لە (وەزیری پەروەردە و ڕاوێژكار و بەرێوەبەری گشتی و بەرێوەبەری پەروەردە و یاریدەدەرانی بەرێوەبەرانی گشتی و شارەزا و سەرپەرشتیاران و بەرێوەبەری بەشەكانە) . رێنماییەكان دەردەكەین تا لە خوارەوە جێ بەجێ بكرێن و پاپەند بن پێەوە و بە سەر خەڵكانی تر پراكتیزە بكرێ بۆ نموونە وەرگرتنی قوتابی لە قوتابخانەكانی بە ئینگلیزی دەخوێنن و یان سیستەمی خوێندن زمانی ئینگلیزیە و یان نموونەییەكان و یانیش ئەو قوتابخانانەی كە بە پێی رێنماییەكان وەرگرتنی قوتابی رێكخراوە وەكو بەرزترین نمرە و تاقیكردنەوە و چاوپێكەوتن و شوێنگەی جوگرافی وەردەگیرێن كە لە هەولێر چەند قوتابخانەیەك هەن لە بنەڕەتی و ئامادەیی ودواناوەندی هەموو خەڵكانێك حەز دەكەن منداڵەكانیان لەو قوتابخانانە بخوێنن، بە هەمان شێوە لە شارەكانی سلێمانی و دهۆك و گەرمیانیش چەند قوتابخانەیەكی هاوشێوە هەیە.\nئایا هەموو ئەو قوتابیانەی لەو قوتابخانانە دەخوێنن بە پێی رێنمایی و بنەماكانی وەرگرتن وەرگیراون كە لە وەزارەتی پەروەردە وە گشتاندنی بۆ كراوە بۆ جێ بەجێ كردن؟ یانیش نەخێر؟\nئایا ئێمە كاربەدەستانی وەزارەتی پەروەردە منداڵەكانی خۆمان سەپاندووە بە سەر ئەو قوتابخانانە كە وەربگیرێن یانیش كامەمان منداڵەكانمان لەو قوتابخانانە دەخوێنن بەدەر لە رێنماییەكانی وەرگرتن یان هەمان پێوەرن یانیش پۆستەكانی خۆمان قۆستۆتەوە و پاوان و قۆرخمان كردووە بۆ وەرگرتنی منداڵی خۆمان لەو قواتبخانانە بەدەر لە هەموو پێوەر و رێنماییەك كە منداڵی تری گەڕەك یان شوێنگەی جوگرافی زۆر شایستەترە و مافی ئەوانە وەربگیرێن؟ كەچی ئێمە پێشێلی ئەو مافەی ئەو منداڵەمان كردووە لە پێناو منداڵی خۆمان كە بێگومان ئەمەش پێچەوانەی هەموو پڕەنسیپ و دیسپیلینی كارگێڕی و بەرپرسیاریەتی و دادپەروەرییە، چونكە تا ئێمە لەو پۆستانەی بەرپرسیاریەتی پەروەردە بین هەموو قوتابیەك منداڵی ئێمەیە هەموو قوتابیان چاوەڕێ و داواكارن لە ئێمە تا بە یەكسانی و دادپەروەری مافەكانیان وەربگرن و جیاوازی و هەڵاوێركردن نەكرێ.\nبۆ ئەوەی متمانە و دڵنیایی قوتابییان و كەس و كاریان بە پەروەردە پتەو بێت پێویستە منداڵەكانی كاربەدەستانی پەروەردە بە گشتی لە قواتبخانە ئاساییەكان بخوێنن نەوەك لە قوتابخانەی تایبەت و جیاواز و بە دەر لە هەموو پێوەر و رێنماییەك ئەمەش دەبێتە دابڕانی پەروەردە و كۆمەڵگە لە یەكتری قوتابخانەكان و پەروەردە بێ دەبن لە پشتگیری و پاڵپشتی و متمانەی كۆمەڵگە كە هەرگیز نابێ ڕووبدات ئەگەر نا دڵسۆزی و دادپەروەری لە كۆمەڵگە بوونی نامێنێ، یەكێك لە بنەماكانی دادپەروەری ئەوەیە ماف بدرێتەوە هەموو خاوەن مافێك.\nبۆزیاتر دڵنیایی قوتابیان و كەس وكارییان بە زەرووری دەبینم ووردبینی یەكی وورد و بێ لایەن، لەلایەن كەسانی پەروەردەیی و پسپۆر و دڵسۆز بەداوداچوونی بۆ چۆنیەتی وەرگرتنی قوتابیان بكرێ لەو جۆرە قوتابخانانە كە لە سەرەوە باسم كرد و بە بەردەوامی و ساڵانە بۆ پتەو كردنی زیاتر پەیوەندی پەروەردە و كۆمەڵگە و چەسپاندنی دادپەروەریی پەروەردەیی لە كۆمەڵگە.


ئایا واشنتۆن ده‌خاڵه‌ت له‌ڕمانن رژیم ئه‌سه‌د ئه‌كا؟\nناوڕاس رویدا، ئه‌وه ئاشكرا بوى له‌ڕاده‌رخستن وه‌رپرس و دبلۆماتكاره‌یل ئه‌مریكى ك ده‌سڵات ئۆباما هه‌ڵویستیگ یه‌كلایه‌نى له‌و گشته خودنیشانداین و مه‌هانه‌یله نه‌وردگه، به‌ڵكوو وه‌گووره‌ى به‌رژه‌وه‌ندى وڵاته‌گه‌ى مامڵه وه‌ل بار ئه‌و ده‌وڵه‌ته ئه‌كا.\nوه‌رپرسه‌یل واشنتۆن وه‌تایبه‌ت وه‌رپرسه‌یل كاروه‌ڕیه‌وبه‌ر ئه‌مریكى نه‌خش گرنگ له‌مسر داشتن وه گووره‌ى ره‌سانن(اعلام) له كزه‌وكردن ده‌سڵات حوسنى موباره‌ك و پشتگیریكردن هیزه‌یل ئۆپۆزسیۆن و داواكاره‌یل خاسسازى و له‌شوون ئه‌وه‌یش له رمانن رژیم مسرى ك هاوپه‌یمان و پشتگیر بته‌و سیاسه‌ت ئه‌مریكى بوى له‌ناوچه‌گه، چوینكه مسر نه‌خش گرنگ وخاسیگ داشت له‌گشت چالاكیه‌یل سیاسى له‌ناوچه‌ى خوه‌رهه‌ڵات و كشوه‌ر ئه‌فریقى.\nله وڵات (لیبیا)یش ئداره‌ى ئۆباما وه‌گووره‌ى ئه‌و په‌یامه‌یل سیاسیه ك هه‌واڵه‌ى كرد معه‌مه‌ر قه‌زافى وه ئه‌وه‌ك ده‌س ئه‌ڵگریگ له‌كارو جڵه‌و ده‌سڵات به‌یگه ده‌س ئه‌نجوومه‌ن ئۆپۆزسیۆن، وه‌لى وه‌ختى تویش هه‌ڵویسته‌یل سه‌خت هات له‌لایه‌ن سه‌رۆك لیبیه‌وه ك هویچ گرنگییگ نه‌یا نه‌خش ئه‌مریكى و ئۆرپى و هه‌ر وه‌رده‌وام بوى له‌بان كوشتن و له‌ناوبردن شووڕشكاره‌یل له ئۆپۆزسیۆن وه ماوه‌ى كه‌میگ ، ئه‌وه بوى ئه‌مریكا ناچار بوى وه‌هاوكارى ئۆرپیه‌یل هاوپه‌یمانى روى بكه‌یگه نه‌ته‌وه‌یل یه‌كگرتگ ئه‌را وه‌دیكردن ڕیگه‌چاره‌یگ له‌وه‌ر خاتر ده‌رچگن له‌ى قه‌یرانه، ئه‌ویش وه‌گووره‌ى داناین یه‌كسانى تازه‌یگ له‌ناونى هیزه‌یل ئۆپۆزسیۆن و هیزه‌یل ده‌وڵه‌ت تا بڕیاریگ نه‌ته‌وه‌یى ده‌ربكریه‌یگ له‌بان چه‌سپانن (ڕى وه‌پینه‌داین ئاسمانى) ته‌یاره‌یل لیبى و ده‌سوه‌شانن له بنگه‌و ته‌یاره‌خانه‌و سه‌ربازگایه‌یل تایبه‌ت وه ته‌یاره‌و سارووخه‌یل وه‌شیاگ له ده‌ریا، ك یه‌یش بویه مایه‌ى كزه‌وكردن سوپاى لیبى وه‌گشت شیوه‌یلى ك له‌ئه‌نجام سه‌نگ ته‌رازوى وه‌لاى ئۆپۆزسیۆنا شكیاوه ئه‌را ئازادكردن ئه‌و شارو ناوچه‌یله ك تواناى خوه‌ى له‌ده‌سدا له‌بانیان وه‌رجه ماوه‌یگ .\nتائیسه‌یش هه‌ڵویست ئه‌مریكى له (یه‌مه‌ن)یش ئاشكرا نیه له‌وه‌رانوه‌ر ده‌سڵات عه‌لى عه‌بدوڵڵا ساڵح و مه‌هانه‌داره‌یل، چوینكه واشنتۆن له‌وه ترسیه‌یگ نه‌ك گرووپه‌یل ئسلامى ك په‌یوه‌سن وه ریكخریاگ قاعیده‌ى تیرۆرستى بانه ده‌سڵات و هه‌ڕه‌شه له به‌رژوه‌ندى ئه‌مریكا بكه‌ن له‌ناوچه‌گه. هه‌ر له‌وه‌ر ئه‌وه‌یش ئه‌مریكاو هاوپه‌یمانه‌یلى هویچ هه‌ڵویستیگ راسه‌قینه له‌و رویداگه‌یل یه‌مه‌نه نه‌وردنه.\nله(به‌حره‌ین)یش هه‌ڵویست ئه‌مریكى هاوكار و پشتگیر ده‌سڵات به‌حره‌ینى بوى دژ هیزه‌یل ئۆپۆزسیون ك تواس رژیم مه‌نامه بڕمنیگ ئه‌گه‌ر ده‌خاڵه‌تكردن چینایه‌تى ده‌وڵه‌ته‌یل ئه‌نجوومه‌ن هاوكارى كه‌نداو یا خه‌لیجى نه‌ویاتاگ وه گووره‌ى ئه‌و هیزه‌یله ك وه‌پیان وتیان قه‌ڵغان جزیره‌و له‌بان ده‌سپیشخه‌رى ئه‌مریكى هاتنه ناو به‌حره‌ینه‌وه.\nپشتگیرى و هه‌ڵویست ئه‌مریكى ئه‌را ده‌سڵات به‌حره‌ینى له‌وه‌ر دو هووكار سه‌ره‌كى بوى: یه‌كه‌میان زوورم هیز ئۆپۆزسیۆن سه‌ر وه مه‌زه‌و شیعه بوین و ئه‌گه‌ر ئه‌و هیزه‌یله بتویه‌نستان رژیمه‌گه بڕمانیان و بڕه‌سیاتانه ده‌سڵات وه گووره‌ى میكانیزم دیموكراسى، ئه‌وه بیگومان وه‌باوه‌ڕ ئه‌مریكا رژیم تازه‌ى به‌حره‌ینى بویاگه پشتگیر ئیران وه ئه‌وه‌ك هیزه‌یل شیعه‌ى به‌حره‌ینى له ته‌هرانه‌وه نزیكن و بوونه هاوكار یه‌كترى. هووكار دویه‌مش: وه باوه‌ڕ ئداره‌ى ئۆباما، گوایا بار تازه له به‌حره‌ین كاریگه‌رى خراویگ دیریگ له‌بان بار ده‌وڵه‌ته‌یل تر كه‌نداو جویر سعودیه‌و ئیمارات و كوه‌یت و عه‌مان ك كه‌فتنه‌سه ژیر ده‌سڵات رژیمه‌یل باو(ته‌قلیدى) وه دریژایى ده‌یه‌ها ساڵ و ملله‌ته‌یلیان وه‌ده‌س نه‌وین ئازادى خودى و گشتیه‌وه ناڵنن، ئه‌یه بیجگه مه‌سه‌له‌ى گه‌ناته‌كارى و دوچه‌وه‌كى ره‌گه‌زى و جیاوازى گه‌ورایگ له‌ناونى خیزانه‌یل پاشایه‌تى و داروده‌سه‌یان و شماره‌ى فره‌یگ له هاووڵاتیه‌یل له‌وانه‌ك له‌ژیر خه‌ت فه‌قیرى ژیه‌ن وه گووره‌ى په‌یمانه‌ى ئابوورى جه‌هانى. ئنجا وه‌گووره‌ى باوه‌ته‌گه تویه‌نیم بویشیم هه‌ڵویست ئه‌مریكى تیه‌یگه ده‌سمان له دید ئه‌و خودنیشانداین و مه‌هانه‌یله ك وه‌ى دویاخره رویدا له‌چه‌ن ده‌وڵه‌تیگ ، ك ئه‌ویش هه‌ڵویستیگ یه‌كگرتگى نیه.\nهه‌ڵویست واشنتۆن له‌باوه‌ت رویداگه‌یل سووریاو ئه‌وه‌ك له‌بان خاكه‌گه‌ى رویده‌یگ له‌ورا، ئیمه قسه‌یل ته‌ماوى و دژ به‌رژه‌وه‌ندیه‌یل ئه‌مریكى له‌ناوچه‌گه ژنه‌فین، له‌لایگه‌وه ئه‌وه‌سه واشنتۆن داوا له رژیم به‌شار ئه‌سه‌د ئه‌كا دگان وه‌خوه‌یانا بگرن و هیز و تون و تیژى نارنه كار ئه‌را روى وه‌ڕوى بوینه‌وه‌ى مه‌ردم قین له‌دڵ و تا ئیسه‌یش ئه‌و جووره هه‌ڵویسته نیشان نه‌یاگه جویر ئه‌وه‌ك له‌وه‌رانوه‌ر رژیم لیبى داشته‌ى. وه‌ل ئه‌وه‌یشا هیلارى كلینتۆن وه‌زیر خارجیه‌ى ئه‌مریكا له دیمانه‌یگ ته‌له‌فزیۆنى ئاشكراى ئه‌وه كرد ك واشنتۆن وه‌و جووره ده‌خاڵه‌ت وه كاروبار سووریا ناكا جویر ئه‌وه‌ك له لیبیا كرده‌ى، دویاى ئه‌وه‌یش وت: گشت راپه‌ڕینیگ له هه‌ر ده‌وڵه‌تیگ عه‌ره‌بى تایبه‌تمه‌ندى خوه‌ى دیریگ و له‌هه‌مان وه‌خت وڵاته‌گه‌ى دویره‌و خست له‌دخاڵه‌تكردن له به‌رژه‌وه‌ندى ئۆپۆزسیۆن.\nوه‌گووره‌ى خوه‌ندنه‌وه‌ى جوان و هویردیگ ئه‌را ئه‌و ڕاده‌رخستن و قسه‌یله، ئه‌وه ئه‌ڕامان ده‌ركه‌فیگ ك حكوومه‌ت ئه‌مریكى هویچ وه‌ختى وه یه‌كجارى حاشا له دخاڵه‌تكردن خوه‌ى ناكا له ڕویداگه‌یل سووریاو له‌هه‌مان وه‌ختیش ئاشكراى ئه‌وه‌یش كرد ك گشت ڕیه‌یلیگ وازه له‌وه‌رده‌مى.\nئنجا وه‌و قسه‌ى دویرخستن ده‌خاڵه‌ت وڵاته‌گه‌یه جویر ئه‌وه‌ك له‌لیبیا ڕویدا، ماناى ئه‌وه نیه هه‌رگز ده‌خاڵه‌ت ناكا، وه‌لى وه‌جووریگ ده‌خاڵه‌ت ئه‌كا نه‌ك وه‌و شیوه ك له لیبیا رویدا، وه‌ل ئه‌وه‌یشا چه‌ودیره‌یل سیاسى و شاره‌زایه‌یل سه‌ربازى باوه‌ڕیان له‌یواسه ك واشنتۆن له كووتایى ناچار بووگ راسه‌وخۆ ده‌خاڵه‌ت بكا ئه‌را رمانن رژیم ئه‌سه‌د له سووریا، ئه‌ویش وه ئه‌وه‌ك ئه‌و رژیمه پشتگیرى هه‌ڵویست ئیرانى و گرووپه‌یل تونڕه‌و ئسلامى ئه‌كا له لوبنان و فلستین ك بویه‌سه گرفت سه‌ره‌كى له‌وه‌رده‌م چاره‌سه‌ر كیشه‌ى فلستینى و كیشمه‌كیش عه‌ره‌بى ئسرائیلى و كیشه‌یل تر بى چاره‌سه‌ر له‌ناوچه‌ى خوه‌رهه‌ڵات ناوڕاس.\nن: جواد كازم


هەرێمی کوردستان.. ژمارەکانی تووشبوون بە کۆرۆنا هەروا لە بەرزبوونەوەدایە\nوەزارەتی تەندروستیی هەرێمی کوردستان: "لە میانی ٢٤ کاتژمێری رابردوودا، هەزار و ١٧٣ تووشبووی نوێی کۆرۆنا تۆمارکراوە، ٤١٨ کەس چاکبوونەتەوە و چوار کەسیش بەهۆی ڤایرۆسەکەوە گیانیان لەدەستداوە".\nFakhradin Ibrahim Mohammad | 09.04.2021\nوەزارەتی تەندروستیی هەرێمی کوردستان ئاماری ٢٤ کاتژمێری رابردووی تایبەت بە ڤایرۆسی کۆرۆنای نوێ (COVID-19)ی بڵاوکردەوە.\nبەپێی ئامارەکەی وەزارەتی تەندروستیی هەرێمی کوردستان لە میانی ٢٤ کاتژمێری رابردوودا، هەزار و ١٧٣ تووشبووی نوێی کۆرۆنا تۆمارکراوە کە زۆرترین ژمارەیان لە دهۆک بووە بە ٥٤٢ تووشبوو، ٣٠٣ لە سلێمانی، ٢٣٢ لە هەولێر، ٧٦ لە گەرمیان، ٢٠ کەس لە راپەڕین.\nوەزارەتی تەندروستیی هەرێمی کوردستان راشیگەیاندووە کە لە میانی ٢٤ کاتژمێری رابردوودا، ٤١٨ کەس چاکبوونەتەوە، زۆرترین ژمارەیان لە دهۆک بووە بە ٢٢٩ کەس، ٨٦ کەس لە سلێمانی، ٨٣ کەس لە هەولێر، ٢٠ کەس لە گەرمیان.\nبەپێی ئامارەکەی وەزارەتی تەندروستی لە میانی ٢٤ کاتژمێری رابردوودا، چوار کەس گیانیان لەدەستداوە کە یەک کەسیان لە هەولێر، دوو کەس لە سلێمانی، یەک کەس لە دهۆک بووە.\nبەپێی ئاماری گشتی وەزارەتی تەندروستی تا ئێستا یەک ملیۆن و ٤٦٧ هەزار و ٩٠٦ پشکنینی کۆرۆنا ئەنجامدراوە و تا ئێستا ١٣٠ هەزار و ٥٢٩ کەس تووشی ڤایرۆسەکە بوون و لەو ژمارەیەش تا ئێستا، ١١٣ هەزار و ٢٣٥ کەسیان چاکبوونەتەوە و ١٣ هەزار و ٥٢٩ کەسیش ماون لەژێر وەرگرتنی چارەسەردان، هەروەها تا ئێستا سێ هەزار و ٧٦٥ کەس بەهۆی ڤایرۆسەکەوە گیانیان لەدەستداوە.\nهەرێمی کوردستان ڤایرۆس کۆرۆنا وەزارەتی تەندروستیی هەرێمی کوردستان\nمەسعود بارزانی و قاسم ئەعرەجی تاوتوێی پەیوەندییەکانی نێوان ھەرێم و بەغدا و بارودۆخی شنگالیان كرد\nشاندێکی ئاسایشی نیشتمانیی عێراق سەردانی هەولێر دەکات


شاندێکی بیانی لە فڕۆکەخانەی هەولێر دەستگیرا کران – لڤین پرێس\nشاندێکی بیانی لە فڕۆکەخانەی هەولێر دەستگیرا کران\nپاش ئه‌وه‌ى ئه‌مڕۆ ( شەممە، ١٢ی حوزەیرانی ٢٠٢١ ) میدیاکان بڵاویان کردەوە کە،په‌رله‌مانتارێكى ئه‌ڵمانى له فرۆكه‌خانه‌ى هه‌ولێر ده‌ستگیركراوە، پاش نیوەڕۆی ئەمرۆیش بەهەمان شێوە شاندێكى دووكه‌سى له‌نێو فرۆكه‌خانه ده‌ستگیركران كه ئه‌ندامى ڕێكخراوى هاوپه‌یمانى نێوده‌وڵه‌تى به‌رگرى له‌ماف و ئازادیه‌كان بوون”.\nبەپێی زانیاریەکان شاندەکە پێک هاتووە لە،” ئه‌ندى فۆرموت سه‌رۆكى لیژنه‌ى لێكۆڵینه‌وه‌و عزیز عشمان سه‌رۆكى لیژنه‌ى په‌یوه‌ندیه نێوده‌وڵه‌تیه‌كان له نوسینگه‌ى بڕۆكسلى ڕێكخراوى هاوپه‌یمانى نێوده‌وڵه‌تى بۆ ماف و ئازادیه‌كان له فرۆكه‌خانه‌ى نێوده‌وڵه‌تى هه‌وڵێرده‌ستگیركراون، دواى ئه‌وه‌ى ئه‌و دوو فه‌رمانبه‌ره‌ى ڕێكخراوه نێوده‌وڵه‌تیه‌كه پاسپۆرته‌كانیان مۆركراوه‌و و چونه‌ته نێو فرۆكه‌خانه‌كه ده‌ستگیركراون.\nجێگەی ئاماژە پێدانە، ئه‌و دوو كه‌سه‌ى ده‌ستگیركراون پێیان ڕاگه‌یه‌ندراوه له‌م كاته‌دا به‌مه‌به‌ستى به‌دواداچوون بۆ شه‌ڕو ئاڵۆزیه‌كان و هێرش و داگیركارى توركیا له‌هه‌رێمى كوردستان ڕێگه نادرێت هیچ شاندێكى بیانى سه‌ردانى هه‌رێم بكات.\nهەروەها ڕۆژنامەنوسێكی هۆڵەندی رایگەیاندووە، ئەمڕۆ بە فەرمانی تورکیا لە فڕۆکەخانەی هەولێر ڕێگریم لێکرا و بڕیارە بمگەڕێننەوە.\nFrederike Geerdink ڕۆژنامەنووسێکی هۆڵەندیە لە تویتەری فەرمی خۆی ڕایگەیاندووە، “ئەمڕۆ بە فەرمانی تورکیا لە فڕۆکەخانەی هەولێر ڕێگریم لێکرا و بڕیارە بمگەڕێننەوە”.\nجێگەی ئاماژە پێدانە، ڕۆژنامەنووسەکە پێشتر چەندین ڕاپۆرتی لەسەر پێشێلکارییەکانی سوپای تورکیا بڵاوکردووەتەوە و لە پێناسەی خۆشیدا نوسیویەتی لە نزیکەوە پەکەکە دەناسێت.\nهیچ سیاسەتێکمان بۆ شەڕ لەدژی هیچ هێزێک کوردیی نییە\nڕێگەنادەین سەقامگیری و ئاسایش و ئارامیی هەرێمی کوردستان بە بیانووی جۆراوجۆر بخرێتە مەترسییەوە


ڕێبین رەحمانی: لێدوانی ڕێکخراوه جیهانیه‌کانی مافه‌کانی مرۆڤ له سه‌ر ره‌مه‌زان ئه‌حمه‌د ڕه‌نگه ببێته هۆی پێ ڕاگه‌یشتن به ره‌وشی سه‌ڵامه‌تی ئه‌و.\nدۆخی ڕەمەزان ئەحمەد کەمال تەمەن سی و سێ ساڵ، زیندانی کوردی رۆژئاوا لە زیندانی ڕەجایی شار له ئێران تادێت بەرەو خراپی دەچێت. ڕێکخراوی لێبوردنی نێودەوڵەتی لە بیست و شەشی ژانویەدا لە بەیاننامەیەکدا سەبارەت بە کێشەی ناوبراو داوای هەڵوێستگیریەکی دەستوبردی کرد.\nبە پیی ڕاپۆرتەکانی ماڤی مرۆڤ ڕەمەزان ئەحمەد کەمال لە ساڵی 1387 لەگەڵ سێ کەسی تر کە ئەندامی حیزبی پ‌ک‌ک بوون، بە هەڵە سنوریان بەزاندووە و پێیان خستوەتە خاکی ئێرانەوە، بۆیە هێرشیان دەکرێتە سەر و ڕەمەزان دوای ئەوەی بە چەند گولـلە بریندار دەبێت دەستگیر دەکرێت.\nدواتر ڕەمەزان ئەحمەد کەمال لە دادگای ئینقلابی شاری خوی بە تۆمەتی ئەندام بوونی لە پ‌ک‌ک داسزای ئیعدامی بۆ دەردەچێت کە حوکمەکەی لە لایەن دادگای تەجدید نەزەرەوە دەکرێت بە دە ساڵ و ئێستا رەمەزان دوای هەفت ساڵ مانەوە لە زیندان هێشتا گولـلەکان لە ناو جەستەیدان و ئەمەش بۆتە هۆی خراپ بوونی دۆخی لە زیندان .\nبۆ تێگەیشتن لە دۆخی ناوبراو لەگەڵ کاک ڕێبین رەحمانی، چالاکی مافی مرۆڤ و له به‌ڕێوه‌به‌رانی تۆری مافه‌کانی مرۆڤی کورد له پاریس قسەمان کردوە.\nوتووێژ له‌گه‌ڵ ڕێبین ڕه‌حمانی


له‌لایه‌ن: محەمەد ڕزگار - به‌روار: 2021-08-02-11:47:00 - کۆدی بابەت: 6144\nکۆماری لوبنان (بە عەرەبی: الجُمْهُورِيَّة اللبنانيَّة) دەوڵەتێکی عەرەبییە لە ڕۆژهەڵاتی ناوەڕاست و دەکەوێتە ڕۆژئاوای کیشوەری ئاسیا، لە باکوور و ڕۆژهەڵاتەوە لەگەڵ سوریا هاوسنوورە و لە ڕۆژئاواوە لەگەڵ دەریای ناوەڕاست، وڵاتێکی دیموکراتی کۆماری تائیفییە و زۆرینەی خەڵکەکەی عەرەبی موسوڵمان و مەسیحین، بە پێچەوانەی وڵاتانی دیکەی عەرەبی لێرە مەسیحییەکانیش چالاکی تایبەت بە خۆیان هەیە، زۆرێک لە گەلەکەی لە سەردەمی فینیقییەکان کۆچیان کردووە بۆ تەواوی ناوچەکانی دیکەی جیهان و بڵاوە بوون.\nلوبنان وڵاتێکی فرە کلتوورە بەهۆی ئەو هەموو داگیرکارییەی تووشی هاتووە لەبەر شوێنە جوگرافییەکەی کە ڕێگای نێوان کیشوەرەکان بووە و کەوتوەتە نێوان باشووری ئەوروپا و ڕۆژئاوای عەرەبەکان و ڕۆژهەڵاتی ئەفریقا و ڕۆژئاوای ئاسیا، مێژووی وڵاتەکەش دەگەڕێتەوە بۆ ٧٠٠٠ ساڵ پێش ئێستا.\nفینیقییەکان لە کۆندا لەسەر زەوی ئێستای لوبنان نیشتەجێ بوون لەگەڵ بەشێک لە زەوی فەڵەستین و سوریا، جگە لە فینیقییەکان چەندین شارستانی دیکەی بە خۆیەوە بینیوە: (میسڕییە کۆنەکان، ئاشووریەکان، فارسەکان، ئەغریقیەکان، ڕۆم، ڕۆمی بێزەنتی، عەرەبەکان، خاچپەرستەکان، تورکە عوسمانییەکان، فەڕەنسییەکان).\nوڵاتێکە لە بەرزاییەکی زۆر پێکهاتووە و ئەمەش وایکردووە ببێتە مۆڵگەی زۆرێک لە گرووپە ئازادویست و شۆڕشگێرەکان، لەگەڵیشیدا بەهۆی بەرزاییەکانی و کەشوهەوا و شوێنە گەشتیارییەکانیەوە ساڵانە چەندین گەشتیار ڕووی تێدەکەن و بەشێکی ئابووری وڵاتەکە بەوە بەندە و زیاتر لە %٦٥ـی داهات بەهۆی داهاتی گەشتیارییەوەیە، بەهۆی ئەمەشەوە چەندین جار بە سویسرای ڕۆژهەڵات و بەیروتیش بە پاریسی ڕۆژهەڵات ناوزەند کراون.\nناوی فەرمی کۆماری لوبنان\nڕووبەر ١٠٤٥٢ کیلۆمەتری دووجا\nناوی هاوڵاتیان لوبنانی\nڕێژەی دانیشتوان ٤ ملیۆن\nڕێژەی تەمەنی ناوەند ٧٩ ساڵ (٢٠١٦)\nشێوازی حوکم کۆماری پەرلەمانی\nسەرۆکی وڵات میشال عۆن\nسەرۆکی پەرلەمان نەبیھ بەری\nسەرۆک وەزیران حەسان دیاب\nدراو لیرەی لوبنانی\nکۆدی ئینتەرنێت .lb\nکۆدی تەلەفۆن ٩٦١+\nزیاتر لە %٤٠ـی دانیشتوانی وڵاتەکە پەیڕەوی ئایینی مەسیحین لەژێر دەسەڵاتێکی دیموکراسیدا و خەڵکەکەش دابەش دەبن بەسەر ١٨ هۆزی جیاجیادا، بەپێی ئاماری نەتەوە یەکگرتووەکان ساڵی ٢٠٠٩ دانیشتوانی لوبنان ٤ ملیۆن کەس بوون و ژمارەی ئەو کەسانەی لوبنانین و بەهۆی کۆچکردنەوە لە وڵاتانی دیکەن ٨ ملیۆن کەسن، بەهۆی کەمیی لە بەرزبوونەوەی ڕێژەی لەدایکبوون، بەڕای چاودێران ساڵی ٢٠٥٠ دانیشتوانی لوبنان دەبنە ٣ ملیۆن کەس.\nدانیشتوانەکەی زۆرینەی بە زمانی عەرەبی قسەدەکەن، هەندێکیش بە فەڕەنسی و ئینگلیزی قسەدەکەن، لەگەڵ بوونی چەند زمانێکی کەم بەکارهێنراو وەک کوردی و ئەرمەنی و سریانی.\nبەهۆی ئەوەی وڵاتەکە چەندین شارستانی و داگیرکاری بەخۆیەوە بینیووە، یەکەمین زمانی فینیقی بووە و دواتریش هەریەک لە ئارامی و سریانی و ئەغریقی بوون، دوای فەتحی ئیسلامی زمانی عەرەبی بەکارهێنرا و لەوکاتەوە بەردەوامە، بەڵام عەرەبی لوبنانی وەک دیالێکتێکی تایبەت دەناسرێت و تێکەڵەیەکە لە عەرەبی و سریانی و ئارامی و تورکی و فارسی.\nلوبنان دەکەوێتە ڕۆژئاوای کیشوەری ئاسیا و بە دەریای سپی ناوەڕاست کۆتایی دێت کە کەناراوەکانی ٢٢٥ کیلۆمەترن، لەگەڵ هەریەک لە سوریا بە ٣٧٥ کیلۆمەتر و ئیسرائیل بە ٧٩ کیلۆمەتر دراوسێیە، لە باکوور بۆ باشوور چەندین زنجیرە چیای هەیە کە پێیان دەوترێت زنجیرە چیاکانی لوبنانی ڕۆژهەڵات، خاوەنی چەندین ڕووبارە وەک لیطانی و عاصی.\nکەشوهەوا بە گشتی مامناوەندە بەڵام جیاوازە لە دوو شوێن:\nلە کەناری دەریا: زستانی سارد و باراناوییە، هاوینی گەرم و شێدارە.\nلە ناوچە شاخاوییەکان: زستانی ساردە و پلەی گەرما لە خوار سفرەوەیە لەگەڵ بارینی بەفر، هاوینی مامناوەندە بەبێ بوونی شێ.\nوڵاتی لوبنان بە درەختی سیدەر بەناوبانگە کە لە پێشوودا بەشێکی زۆری وڵاتەکەی پێکهێناوە، بەڵام ئێستا بەهۆی زۆری بەکارهێنانەوە کەمبوونەتەوە، ئەم درەختە وەک سیمبولی لوبنان لە ئاڵای وڵاتەکە بوونی هەیە.\nمێژووی دروستبوونی کۆماری لوبنان\nلە جەنگی جیهانی یەکەم زیانێکی زۆر بەر وڵاتەکە کەوت، بەهۆی ئەوەی دەوڵەتی عوسمانی دەستی بە سەربازیکردنی خەڵکی ڕۆژئاوا کرد و زۆرێک لە پیاوان و گەنجانی وڵاتی ناردە بەرەکانی جەنگ، هەروەها هاوپەیمانانیش گەمارۆی ئابووری و ئاوییان خستە سەر وڵات بەهۆی ئەوەی ڕاگەیەندرابوو کە بەشێکە لە وڵاتانی تەوەر.\nئەمانەش بوونە هۆی بڵاوبوونەوەی برسێتی و نەخۆشی و پەتا، ئەو کەسانەشی کە دژی جەنگی عوسمانییەکان بوون و لەگەڵیان نەبوون سزا دەدران و دەکوژران، لە کۆتایی جەنگ کە عوسمانییەکان دۆڕان، دوای ئەوەی ئەمیر فەیسەڵ کوڕی حسێنی دیمەشق لە وڵاتی شام دەوڵەتی سوریای عەرەبی دامەزراند، لە ١٩١٨/١٠/٦ حەبیب پاشا سەعد بووە بەرپرسی چیای لوبنان و حکوومەتێکی عەرەبی لە بەیروت دامەزراند، بەڵام تەنیا سێ ڕۆژی خایاند و فەڕەنسی و بەریتانییەکان ڕووخاندیان و لوبنان و شامیان کردە وڵاتی ژێردەستەی خۆیان.\nلە ساڵی ١٩٢٠ سوریا دابەشکرا، لە پەیماننامەی سایکس پیکۆ دەوڵەتی لوبنانی گەورە دامەزرا و بەیروت کرایە پایتەختی و ئاڵاکەی بریتیبوو لە ئاڵای فەڕەنسا و لوبنان پێکەوە، لە ٢٣/٥/١٩٢٦ ئەنجوومەنی دەستووری کۆماری لوبنانیان ڕاگەیاند و بەوەش لوبنان بووە یەکەمین کۆماری نیشتمانی عەرەبی.\nبۆ جارێکی دیکە لە جەنگی جیهانی دووەم داگیرکرایەوە و ساڵی ١٩٤٣ سەربەخۆیی خۆی وەرگرت بە دەستی بەریتانییەکان.\nلوبنان وڵاتێکی کۆماری دیموکراتی پەرلەمانی تائیفییە و پلەکانی حکوومەت بەسەر هەر ١٨ تائیفەکەدا دابەش دەکرێت، بۆ نموونە سەرۆکی وڵات مەسیحی موارنەیە و سەرۆک وەزیران سوننەیە و سەرۆکی پەرلەمان شیعەیە.\nوڵاتەکە بەسەر هەشت پارێزگار دابەش دەبێت کە ئەوانیش ٢٥ قەزا لەخۆیان دەگرن.\nلوبنان خاوەنی ئابوورییەکی بەهێزە و دەستی کاری زۆرە و نزیکە لە هێزی کاری وڵاتە ئەوروپییەکان و بەرزترینیشە لەنێو وڵاتە عەرەبییەکاندا.\nلە ڕووی کشتوکاڵەوە، وڵاتێکی بەپیتە و لە نێو هەموو وڵاتانی عەرەبی ئاسیایی خاوەن بەپیتترین زەوی کشتوکاڵییە، بەڵام کشتوکاڵ هێزی کاری کەمە و کەمترە لە %١٢ـی داهات، و کەمتر %١١ـی بەرهەمی وڵات خۆماڵییە، زۆرترین بەرهەمی کشتوکاڵیش: (سێو، قۆخ، پڕتەقاڵ، لیمۆ، زەیتوون)ـن.\nلە ڕووی پیشەسازییەوە بەرهەمەکانی بریتین لە: (کەرەستەی خۆراکی، چیمەنتۆ و بەرهەمی کیمیایی و بەرهەمەکانی تەختە و درەخت و دروستکردنی کەرەستەی جوانکاری و پاڵاوتنی نەوت و ئاسن و خوێ و بەردی جیری).\nوڵاتی لوبنان خاوەنی زۆرێک لە هونەرمەندەکانی جیهانە و زۆرینەیان کەسانی بەناوبانگن، وەک فەیروز و وەدیع صافی و سەباح کە گۆرانییەکانیان مۆرکێکی نەمری پێوەیە لە نێو جیهانی عەرەبی، هەروەها سەمیرە تۆفیق و مولحم بەرەکات و مارسێل خەلیفە و جولیا بطرس و ماجیدە ڕۆمی و نەسڕی شەمسەدین.\nهەروەها لە هونەرمەندە مۆدێرنەکانیش هەریەک لە نەجوا کەرەم عاسی حەلانی و وائیل کەفوری و ڕاغیب عەلامە و ئیلیسا و هەیفا وەهبی و نانسی عەجرەم خەڵکی لوبنانن.\n١/١ سەری ساڵی نوێی زایینی\n٦/١ لەدایکبوونی مەسیح لەلای هۆزەکانی ئەرمەنی\n٩/٢ ڕۆژی مار مارۆن\n٢٥/٣ ڕۆژی بەشارە\n١/٥ ڕۆژی کرێکاران\n١٥/٨ بەرزبوونەوەی مەریەمی پاکیزە بۆ ئاسمان\n٢٢/١١ ڕۆژی سەربەخۆیی\n٢٥/١٢ ڕۆژی لەدایکبوونی مەسیح لەلای کاسۆلیکییەکان\nسەری ساڵی کۆچی\nلەدایکبوونی پێغەمبەر (د.خ)\nهەینی ئازارەکان لەلای کاسۆلیکییەکان\nڕۆژی قیامەت لەلای هەردوو ئەرمەنی و کاسۆلیکییەکان\n"Iraqis In Lebanon". aina.org. مؤرشف من الأصل في 16 ديسمبر 2018. اطلع عليه بتاريخ 15 أغسطس 2007.\n"Lebanon". Encyclopædia Britannica. 2009. مؤرشف من الأصل في 03 مايو 2015.\n"List of Member States". مؤرشف من الأصل في 4 مايو 2019. اطلع عليه بتاريخ 4 مايو 2019.\n"List of UNESCO Member States". مؤرشف من الأصل في 14 يونيو 2019.\nبابه‌ته په‌یوه‌ندیداره‌كان به : لوبنان\nزانیاری گشتی لەسەر وڵاتانی جیهان\nسەلامەتترین وڵاتەکانی جیهان


سیناتۆرێک: ئەگەر ئەمریکا پشت لە کوردەکان بکات دەبێتە پەڵەیەکی رەش لەسەری\nسیناتۆرێکی کۆمارییەکان دژی بڕیارەکەی ترامپ وەستایەوە باسی لەوەکرد بەهۆی ئەم بڕیارەوە داعش دەگەڕێتەوە و کوردەکان ناچاردەکات بگەڕێنەوە لای ئەسەد.\nلیندز گراهام سیناتۆر کۆمارییەکان لە تویتێکدا لە هەژماری تایبەتی خۆی لە تۆڕی کۆمەڵایەتی تویتەر دژی بڕیارەکەی ترامپ وەستاوەتەوە و ئاماژەی بەوەکردووە " بەتەواوەتی ئاگاداری دەقی بڕیارەکە نیم، بەڵام ئەوەی کە لە ڕۆژنامەکان بینیەمە ئەگەر ڕاستبێت ئەوا کارەساتە".\nسیناتۆرەکە ئەوەشی خستۆڕوو " کشانەوەی هێزەکانی ئەمریکا لە باکوری سوریا ڕێگە خۆش دەکات بۆ گەڕانەوەی داعش بۆ ناوچەکە، وەهەروەها کوردەکانیش ناچار دەکات بە گەڕانەوەیان بۆ لای ئەسد و ئێران، لەهەمانکاتدا ئەم بڕیارە دەبێتە پەڵەیەکی رەش بۆسەر ئەرمریکا ئەگەر دەسبەرداری کوردەکان ببێت".\nئەم قسانەی سیناتۆرەکەی کۆماریەکان لە کاتێکدایە کە ئەمڕۆ ئەمریکا لە ڕاگەیەنراوێکدا ئەوەی خستەڕوو دەستدەکەین بە کشانەوەی هێزەکانمان لە باکوری سوریا، ئەم بڕیارەی ئەمریکا لە کاتێکدابوو کە تورکیا ئەمڕۆ بەفەرمی رایگەیاند ئۆپراسیۆنەکانی دژی باکوری سوریا دەستپێدەکات.\nجۆنسن بۆ ئەردۆگان: لەبری لەشکرکێشی بۆ سەر رۆژئاوا بەرەنگاری داعش ببەرەوە\nبنکەیەکی سەربازی ئەمریکا لە کۆبانی بۆردومان کرا\nوەزیری دەرەوەی فەڕەنسا سەردانی عێراق دەکات


ڕاو و کشتوکاڵ! دڕندەیی لە کامیاندایە؟\nTuesday, 02.11.2020, 22:24\nمرۆڤ تا ئەو سەردەمەی وازی لە ڕاو و شکاری نەهێنابوو، لەسەر زەوی، کۆی ژمارەی مرۆڤەکان، لە نێوان دوو بۆ سێ ملیۆن بوو، کە ئەوە ساڵانی دە هەزار ساڵ بەر لە ئێستا دەکات. ڕاو ژمارەیەکی زۆری مرۆڤی گەرەک نییە، بۆیە ڕاوچیێک زۆر بیر لە زۆری ژمارەی مرۆڤ ناکاتەوە، ڕاوچیێک هەمیشە لە جولەدایە، بۆیە ژمارەی زۆر ناخاتەوە، ژمارەی زۆر یەکسانە بە جولەی کەم، چونکە ڕاوچییەکان هەمیشە دەجولێن و دەگەڕێن، ئەوە هۆکارە بۆ ئەوەی، کە ژنی ڕاوچی جەستەی هەموو کات لەبار نەبێ بۆ خستنەوەی منداڵ، چونکە بار و دۆخ و کەش و هەوا، کاریگەری بەسەر توانای وەچەخستەنەوەی ژنەوە هەیە! لەبەر ئەوە، ئەوەی کە ئەوڕۆکە دەیبینی، ئەو هەموو ژمارە زۆرە لە مرۆڤ، بەرهەمی سەردەمی کشتوکاڵە، کاتێک کە کشتوکاڵ داهات، مرۆڤەکان لادێیان دروست کرد و ژمارەیەکی زۆر لە مرۆڤیان خستەوە، ئەوەش بوو بەو تەقینەوە خێرایەی زۆربوونی ژمارەی دانیشتوان!\nلە سەردەمی ڕاودا، خانووی مرۆڤەکان، خڕ بوو، ئەمڕۆکەش ڕاوچییەکان کە لە هەندێ شوێن ماون، خانووەکانیان خڕە، خانووێ خڕ، خانووێکی نا پاوان خواز بوو، خانوێک بوو بۆ ژیان، نەک بۆ گەورە کردن، کاتێک مرۆڤەکان فێری کشتوکاڵ بوون، لە میزۆپۆتامیادا، خانووە خڕەکانیان کرد بە چوارگۆشە، قاتێکیان کرد بە دووان و دووانیان کرد بە سیان، تەنانەت خانوێکیشیان کرد بە زیاتر و هەژموونگەرایی تێیاندا چەکەرەی کرد، لەبەر ئەوە، قەسر و ڤێلا و نمایشی بێ مانای مرۆڤەکان لە ڕێگای بیناسازی و کەرەستەی بیناییەوە، بەرهەمی کشتوکاڵ و سەردەمی کشتوکاڵە!\nلەگەڵ داهاتنی کشتوکاڵ، مرۆڤەکان بەرهەمی زیادەیان هێنایە، کایەوە، لەگەڵ ئەوەدا کەوی کردنی ئاژەڵان و لەوێشەوە کەوی کردنی مرۆڤی تر لە نەست و هەستیاندا چەکەرەی کرد، دەست بەسەر سروشت داگرتن و ڕەوایی دان بە هەموو ئەکتێک، لەوێوە جیقڕیدا و شین بوو، کاڵای زیادە و عەمباری گەنم و دانەوێڵە، یەکسان بوو بە دروست بوونی پاسەوان و سەرمایە و ئەشکەنجە و دزی و زۆر ئەکتی تر، بە تایبەتتریش، چینایەتی و چەوساندنەوە و برسی کردنی یەکتر، تا مرۆڤ لەڕاودا بوو، زێدە بەرهەم بوونی نەبوو، بۆیە کەمترین پێکدادان لەنێوان گروپ و قلانەکاندا هەبوو، بەهیچ شێوەیەک سەرمایەداری و چینایەتی بوونی نەبوو، چەند لادێیەک دۆزراونەتەوە، کە هی قۆناغی ڕاو بوون، خانووەکانیان هەمووی بە قەد یەکە و هیچ نیشانەیەکی جیاوازی چینایەتی و خاوەنداری تایبەت، لە ئارادا نەبووە، لەبەر ئەوە بێ گومان، سەرمایەداری، بەرهەمی کشتوکاڵە، تەنانەت دەوڵەت و سیستەمیش هەر نەوەی کشتوکاڵن، بە سوپا و جەلادیشەوە.\nلە ڕووی تەندروستییەوە، لەگەڵ بەرپا بوونی کشتوکاڵ، کامپ و لادێ ساز بوون، قەرەبالغی دروست بوو، وەستان لە شوێنێک هاتە کایەوە، بۆیە مرۆڤەکان هەم لە،نێوان خۆیاندا نەخۆشییەکانیان ئالوگۆڕ دەکرد و زیاتر نەخۆش بوون، هەم گۆڕانی سیستەمی خۆراکیان، دەرگای لەبەردەم پوکانەوەی ماسولکە و سیستەمی بەرگری لەشیان کردەوە، تەنانەت کورتر بوونەوەی تەمەنیان و پەکەوتنێکی زووتر، کە ئەوە لەگەڵ بە لوتکە بوونی کشتوکاڵ لە سەدەی بیستدا، ئەویش گەیشتە لوتکە! بە پێچەوانەوە، لە سەردەمی ڕاودا، تواناییێکی مێشکی زیاتر و جەستەیەکی پتەوتر و تەندروستیێکی باشتر و تەمەنێکی درێژتر لە ئارادا بوو. هەڵبەت بەلەبەر چاو گرتنی نەبوونی سیستەمی تەندروستی و کوتان و پێداویستییەکانی تر.\nشارستانییەت، دین، شار، جەنگ، بەرهەمی کشتوکاڵن\nکشتوکاڵ، یەکسانە بە بڕینەوەی زۆرێک لە دارستانەکان، تێکدانی ماڵی ئاژەڵەکان، وەرگەڕاندنی چەندان زەوی بۆ بیابان، تەنانەت کشتوکاڵ هۆکارە بۆ داڕوخانی زەوی و پیسبوونی ڕوبارەکان، لەو ڕێگایەشەوە، مردنی ژمارەیەکی بەرچاوی ماسییەکان، تەنانەت ئەمسالیش، بڕینەوە و سوتاندنی دارستانەکانی ئەمازۆن، بەردەوام بوو، ئامانجیش لێی کشتوکاڵ بوو، جگە لە بەکارهێنانی ئاوێکی زۆری شرین، بەکارهێنانی پەینێکی زۆر، چەوساندنەوەیەکەی زۆریش، بۆ خاک و بۆ مرۆڤەکانیش!\nلەبەر ئەوە، ئەوەی کە خەتەرە، ڕاو و گۆشت خواردن نییە، بەڵکو کشتوکاڵ و گەنم خواردنە!\nوەک یوڤالیش دەڵێ؛ مرۆڤەکان کە توشیان بوو بە کشتوکاڵەوە و بە تەڵەی گەنمەوە بوون، گەورەترین نەهامەتییان بەسەردا هات، بەڵام تازە کار لە کار ترازابوو، ڕێگای گەڕانەوە بۆ ڕاو و وازهێنان لە کشتوکاڵ، لەبیر مرۆڤەکان چوویەوە، ڕاو و شکاری، بوو بە سەردەمێک، کە هەرگیز نەبووبێت!\nئەوەی کە ئێمە بووین بە ئاژەلێکی زۆر هیچ و پوچ، هۆکارەکەی، کشتوکاڵ بوو، دەنا لە سەردەمی ڕاودا، ئێمە بە هیچ جۆرێکی ئەوەی ئێستا نەبووین، نە یەکتریشمان دەچەوساندەوە، هەر ئەکتێک بۆ گەڕانەوە بۆ سەردەمی ڕاو و تەرککردنی کشتوکاڵ، شۆڕشە!\nلە ڕاودا خوێن هەیە و لە کشتوکاڵدا، مەرگ!\nگەوهەر لەنێو گوفەکدا\nناسری سوبحانی، زانا بوو، یان نەزان؟


ده‌زگاكانى ئاسایش و هه‌واڵگریى ئه‌مریكا له باره‌گاى فه‌یسبوك كۆده‌بنه‌وه\nڤیدیۆ: کام خۆراکانە باشن بۆ خانمانی دووگیان؟\nهەواڵ / جیهان :: 05/09/2019 :: 100 جار بینراوە\nبه‌مه‌به‌ستى تاوتوێكردنى دڵنیایى ده‌رباره‌ى هه‌ڵبژاردنه سه‌رۆكایه‌تییه‌كەى ئه‌مریكا كه ساڵى 2020 ئه‌نجامده‌درێت، ده‌زگاكانى ئاسایش و هه‌واڵگریى ئه‌مریكا له ئاستێكى باڵادا له‌گه‌ڵ چه‌ندین كۆمپانیاى بوارى ته‌كنه‌لۆژیدا كۆبوونه‌وه.\nرۆژنامه‌ى نیویۆرك تایمز كه هه‌واڵه‌كه‌ى بڵاوكردووه‌ته‌وه ده‌ڵێت: "كۆبوونه‌وه‌كه له باره‌گاى كۆمپانیاى فه‌یسبوك له شارى سانفرانسیسكۆ-ى ویلایه‌تى كالیفۆرنیا به‌ڕێوه‌چووه و چه‌ندین ده‌زگاى ئه‌منیى وه‌ك نووسینگه‌ى لێكۆڵینه‌وه‌ى فیدراڵى و نووسینگه‌ى هه‌واڵگریى نیشتمانى و وه‌زاره‌تى ئاسایشى ناوخۆ، به‌شدارییان تیادا كردووه".\nئه‌م كۆبوونه‌وه‌یه ده‌ره‌نجامى ترسى ئاژانسى ژێرخانى ئاسایشى ئه‌لیكترۆنیى سه‌ر به وه‌زاره‌تى ئاسایشى ناوخۆى ئه‌مریكایه له‌وه‌ى داتا و زانیارییه‌كان و سیستمى تۆماركردنى ده‌نگده‌ران بكه‌ونه به‌ر ئه‌و جۆره ڤایرۆسانه‌ى كه ده‌بنه‌هۆى له‌كاركه‌وتنى تۆڕه‌كانى كۆمپیوته‌ر له ناوچه جیاجیاكانى ویلایه‌ته یه‌كگرتووه‌كاندا.\nپێشتر سه‌نته‌رى (برینان)ى زانكۆى نیویۆرك له توێژینه‌وه‌یه‌كدا هۆشداریى ئه‌وه‌ى داوه: "هێشتا ئه‌گه‌رى ئه‌وه هه‌یه كه هه‌ڵبژاردنه سه‌رۆكایه‌تییه‌كه‌ى 2020ى ئه‌مریكا بكه‌وێته به‌ر شاڵاوى چه‌ته ئه‌لیكترۆنییه‌كان، به‌تایبه‌ت كه ژماره‌یه‌كى زۆرى ده‌نگده‌ران به سیستمى ئه‌لیكترۆنى ده‌نگده‌ده‌ن و ئه‌مه‌ش ئه‌گه‌رى په‌لاماردانى هه‌یه له‌لایه‌ن چه‌ته هاکەرەكانه‌وه".


◄ Результат: Найдено 14, стр. 1 из 2 Пункты на странице: 🗐 1 🗐 5 🗐 10 🗐 25 🗐 50 🗐 100\n📅 ВРЕМЯ Добавлен Dec 24 2017 12:00AM\n👁 Эта статья была прочитана раз 9,248\nباشووری کوردستان - بوومەلەرزەیەک لە هەڵەبجە و دەو [ Больше... 👁] ✖ ✖ 9 17 ✔ 99% ✍ H.B. 12/24/2017 12:00:00 AM\n👫 ئایسەل توگلوک биография\n📅 ВРЕМЯ Добавлен Dec 15 2010 1:25PM\n👁 Эта статья была прочитана раз 9,496\nسەرۆکی کۆنگرەی کۆمەڵگەی دیموکراتی KCD، رۆژی 25-02- [ Больше... 👁] ✖ ✖ 1 5 ✔ 90% ✍ H.B. 12/15/2010 1:25:39 PM\n📝 بانگەوازێک بۆ ئەو رۆژنامەنووسانەی پێشێلکاریان بەرامبەر کراوە курдские документы\n📅 ВРЕМЯ Добавлен Jan 2 2018 1:25PM\n👁 Эта статья была прочитана раз 2,450\nبانگەوازێک بۆ سەرجەم ئەو رۆژنامەنووس و کەناڵ و نوو [ Больше... 👁] ✖ ✖ ✖ 0 1 ✔ 95% ✍ H.B. 1/2/2018 1:25:15 PM\n📊 بۆ جەژنا سەرێ سالێ پتری 12000 گەشتیار هاتینە پارێزگەها دهۆک Статистика и опросы\n📅 ВРЕМЯ Добавлен Jan 2 2018 10:49AM\n👁 Эта статья была прочитана раз 3,061\nدواڕۆژ، بورهان یەحیا بەرپرسێ کاروبارێن پشکنینێ ل [ Больше... 👁] ✖ ✖ ✖ 0 0 ✔ 86% ✍ H.B. 1/2/2018 10:49:50 AM\n📊 پۆلیسی دارستانی هەڵەبجە ئاماری سەرپێچیکەرانی 2017ی بڵاوکردەوە Статистика и опросы\n📅 ВРЕМЯ Добавлен Jan 2 2018 12:02PM\n👁 Эта статья была прочитана раз 2,433\nدواڕۆژ، عەلی حەمە سەعید وتەبێژی بەڕێوەبەرایەتی پۆ [ Больше... 👁] ✖ ✖ ✖ 0 1 ✔ 93% ✍ H.B. 1/2/2018 12:02:57 PM\n📝 خشتەی وەرگرتنی باج و رسوماتی بۆ ساڵی 2018 курдские документы\n📅 ВРЕМЯ Добавлен Jan 2 2018 1:29PM\n👁 Эта статья была прочитана раз 4,896\n... [ Больше... 👁] ✖ ✖ 6 1 ✔ 99% ✍ H.B. 1/2/2018 1:29:42 PM\n📝 راپۆرتی پێشێلکاری مافی مرۆڤ لە مانگی دیسەمبەری 2017 لە کوردستان курдские документы\n📅 ВРЕМЯ Добавлен Jan 3 2018 11:16AM\n👁 Эта статья была прочитана раз 2,622\nڕاپۆرتی پێشێلکاری مافی مرۆڤ لە مانگی دیسەمبەری 201 [ Больше... 👁] ✖ ✖ ✖ 0 1 ✔ 91% ✍ S.E. 1/3/2018 11:16:52 AM\n📝 زەحمەتکێشان و شیوعی داوای لیستی هاوبەشی کوردستانی نیشتمانی دەکەن курдские документы\n📅 ВРЕМЯ Добавлен Jan 2 2018 6:18PM\n👁 Эта статья была прочитана раз 2,283\nلەرۆژی 2 /1/ 2018 هەردوو مەکتەبی سیاسی حزبی شیوعی [ Больше... 👁] ✖ ✖ ✖ 0 1 ✔ 97% ✍ H.B. 1/2/2018 6:18:41 PM\n📊 قایمقامی هەولێر رایدەگەیەنێت ساڵی 2017 زیاتر لە 35 تەن دەرمانی ماوە بەسەرچوو دەستی بەسەرداگیراوە Статистика и опросы\n📅 ВРЕМЯ Добавлен Jan 2 2018 12:30PM\n👁 Эта статья была прочитана раз 2,338\nدواڕۆژ، هانا چۆمانی قایمقامی هەولێر رایدەگەیەنێت [ Больше... 👁] ✖ ✖ ✖ 0 0 ✔ 93% ✍ H.B. 1/2/2018 12:30:27 PM\n📅 ВРЕМЯ Добавлен Jan 2 2018 11:37AM\n👁 Эта статья была прочитана раз 2,757\nدواڕۆژ، عیسا عەبدولقەهار وەزارەتی کارەبای هەرێم ر [ Больше... 👁] ✖ ✖ ✖ 0 0 ✔ 89% ✍ H.B. 1/2/2018 11:37:14 AM\n| Время создания страницы: 0.937 секунд!


شێخی قەتەر بۆندێکی خەیاڵیی پێشکەشی ڕیاڵ مەدرید کردووە: ئەستێرەکەتان بدەن بە ئێمە – تۆڕی میدیایی خەڵک\nناسڕ خلێفی و هاوکارانی لە ئیدارەی یانەی پاریس سانت جێرمان بەدوای هێرشبەرێکی ژمارە (٩)دا دەگەڕێن و پێیان وایە، کەریم بنزیمەی فەرەنسی باشترین هەڵبژاردەیە بۆ پڕکردنەوەی پێگەی سێیەم لەپاڵ مباپێ و نایماردا.\nلەم وەرزەدا ئیدینسۆن کاڤانی هێرشبەری ئۆرۆگوایی بەهۆی پێکان و یارینەکردنەوە ئاستی دابەزیوە و لەجێگەی ماورۆ ئیکاردی ئەرجەنتینی دەستی بەیاریکردن کردووە، بەڵام ئەم هێرشبەرەش بەهۆی کێشە خێزانیەکانیەوە نەزانراوە ئایا لە پاریس بەردەوام دەبێت یان نا.\nلەم بارەیەوە پۆرتاڵی “دیاریۆ گۆڵ”ی ئیسپانی لەئاژانسی (ئی ئێف ئی)یەوە ئاشکرای کردووە، ناسڕ خلێفی قەتەری خاوەنی یانەی پاریس سانت جێرمان لە میریکاتۆی هاوینەی ٢٠٢٠ بیر لە هەژاندنی بازاڕی گواستنەوەکان دەکاتەوە.\nخلێفی ئامادەیی نیشانداوە بڕی ١٠٠ ملیۆن یورۆ پێشکەشی یانەی ڕیاڵ مەدرید بکات تەنها لەپێناو دەستبەرداربوونیان لە کەریم بنزیمەی هێرشبەری فەرەنسی.\nبەپێی سەرچاوەکە، زینەدین زێدان و کەریم بنزیمە پەیوەندیەکی توندوتۆڵیان بەیەکەوە هەیە، بۆیە هێرشبەرە فەرەنسیەکە جەختی لە بەردەوامبوون لە سانتیاگۆ بێرنابیۆ کردۆتەوە و ڕایگەیاندووە، کێشی بۆندە پێشکەشکراوەکە هەرچەندێک بێت پێی قایل نابێت، بەڵام ئەوەی گومانی دروست کردووە بیرکردنەوە کتوپڕ و چاوەڕوان نەکراوەکانی فلۆرنتینۆ پێرێزی سەرۆکی یانەیە.\nئایا سەرۆک گرەوێکی بازرگانی هێندە گەورە لەدەست دەدات؟


کوردیپێدیا - ئازاد کەریم عەلی (ئازادە ڕەش)\n👫 ئازاد کەریم عەلی (ئازادە ڕەش) | پۆل: کەسایەتییەکان | زمانی بابەت: 🏳 کوردیی ناوەڕاست\nئازاد کەریم عەلی (ئازادە ڕەش)\nئازاد کەریم مام عەلی\nناسراو بە ئازادە رەش\nلە 22-11-1965 لە گوندی شێخ هۆمەر سەر بە ناحیەی تانجەرۆ لە دایک بووە\nمانگی 10ی ساڵی 1981 پەیوەندی کردووە بە هێزی پێشمەرگەوە لە ناوچەی شارەزوور سەر بەهەرێمی 5ی قەرەداغ لای شەهید حەمە سەعید سێتەڵانی\nسەرەتای ساڵی 1982 گەشتۆتە ناوزەنگ و ناوەندی کۆمەڵە\nلەسەر داوای مام جەلال تاڵەبانی وەک بچوکترین پێشمەرگەی شۆرش لە ڕێگەی دەنگی شۆڕشی عێراق (کە دواتر ناونرا دەنگی گەلی کوردستان)بە خەڵکیان ناساند.\nکۆتایی ساڵی 1982 گەڕاوەتەوە ناوچەی قەرەداغ و بەردەوام بووە لە خەبات.\nلە 21-09-1984 لەگەڵ شەهید گژەی حەسەن بەلاش کەوتونەتە بەر هێرشی کۆپتەرەکانی تانجەرۆ، گژە شەهید دەبێت و ئازادە ڕەشیش بە سەختی بریندار دەبێت.\nتا کۆتایی ساڵی 1985 بەردەوام بووە و پاشان پەیوەندی کردووە بە (ئاڵای شۆڕش) ەوە.\nلە ڕۆژی 21-07-1986 لەلایەن استخباراتی بەعسەوە لە کاتی ئەنجام دانی چالاکیەکدا لە سلێمانی لە جادەی پیرەمێرد دەکەوێتە بۆسەوە و بەچەکەوە دەستگیر دەکرێت.\nدوای ماوەیەکی زۆر لە زیندانەکانی بەعس و حوکمی هەتاهەتایی لە مەحکەمەی ثەورە بە لێبووردنی گشتی لە ڕۆژی 16-09-1988 ئازاد کراوە.\nدواتر بەردەوام بووە لە چالاکی سیاسی تا بەرەبەیانی 07-03-1991 بەپێی نەخشەیەکی وردو دارێژراو لەبەر دەرگای ماڵی خۆیانەوە لە فولکەی دەستارەکە لە شاری سلێمانی یەکەم تەقەو بانگەوازی ڕاپەڕینی دەست پێ کردوەو بەرەو خوار فولکەی خەبات و کانی دۆمان و عەرزەکانی حەمە مستەفا بە تەقەو بانگەوازی ڕاپەڕین دەکەوێتە ڕێ و دوای نیو سەعات تەقەو بانگەواز گەڕاوەتەوە فولکەی دەستاڕەکە.\nبەپێی ئەو نەخشەی دایان نابوو بەهاوکاری شێخ وەهاب و شێخ عومەرو شێخ کەریم تیماری و شەهید خالیدی مەلا عەلی و دکتۆر نەبەز خالید و یاسین سالەی کەریمان و نەسرەدین و هەموو ئەو ژن و پیاوە جەربەزەو چاونەترسانەی ڕێکیان خستبوون و بەپشتیوانی خەڵکی سەرشەقام و خەبات ڕاپەڕینیان دەست پێکردوەو سەرکەوتوبوون.\nدواتر وەک کادرێکی سەربازی و ئیداری لەناو مەکتەب عەسکەری و پاشان فەرماندەیی گشتی و لێپرسراوی ئیدارەی مەڵبەندی پێشمەرگە درێژەی بە کاری خۆی داوە.\nماوەیەکی زۆریش لێپرسراوی لیژنەی زەوی بووە بێ کەموکوڕی کارەکانی خۆی ئەنجام داوە.\nماوەیەکی زۆریش ئەندامی لیژنەی خانەنشینی پێشمەرگە بووە و بە ئەمانەتەوە ئەرکەکانی جێ بە جێ کردووە ئێستا خانەنشینی پێشمەرگەیە.\nلەگەڵ خەبات و تێکۆشان وەک هونەرمەندێک بەردەوام بووە لە کاری هونەری لە بواری مۆسیقاو گۆرانی و هەروەها نوسینی شیعر و کورتە پەخشان و چیرۆک\nکەحەز و ئارەزووی گەورەی خۆی بووە کە لەو بوارەدا کاربکات.\nئێستا وەک هونەرمەندێک بەردەوامە لە خەبات و کارەکانی.\n 👪 تۆڕی کۆمەڵایەتی | 🏳 کوردیی ناوەڕاست | Azada Rash\n1. 👁 22-11-1965\n1. 👁 حەمە سەعید حاجی غەریب سێتەڵانی\n📅 رۆژی لەدایکبوون: 22-11-1965\n➕ ئەم بابەتە لەلایەن: (هاوڕێ باخەوان)ەوە لە: Mar 6 2011 9:48PM تۆمارکراوە\n✍ ئەم بابەتە بۆ دواجار لەلایەن: (زریان سەرچناری)ەوە لە: Apr 30 2019 2:28PM باشترکراوە\n👁 ئەم بابەتە 8,903 جار بینراوە\n📷 فایلی وێنە 1.0.2 46 KB Apr 23 2019 2:51PM زریان سەرچناری\n📷 فایلی وێنە 1.0.1 9 KB Mar 6 2011 9:48PM هاوڕێ باخەوان


هەڵوێستی ئەمەریکا لە بەرامبەر هەوڵی تورکیا بۆ هەڵوەشاندنەوەی هەدەپە\nگوتەبێژی وەزارەتی دەرەوەی ئەمەریکا ڕاگەیاندنێکی بڵاوکردەوە لە بارەی هەڵوێستی وڵاتەکەی لە بەرامبەر هەوڵی حکومەتی تورکیا بۆ هەڵوەشاندنەوەی هەدەپە و هەروەها لابردنی پارێزبەندی پەرلەمانی لەسەر پەرلەمانتارێکی هەدەپە.\nنێد پـرایس لە ڕاگەیاندنەکەی نووسیویەتی، ئەمەریکا لە نزیکەوە بەدواداچوون بۆ ڕووداوەکانی تورکیا دەکات، لەوانە جموجۆڵە کێشەدارەی ڕۆژی 17 ی مانگی سێ بۆ لێسەندنەوە ئەندامێتی پەرلەمان لە پەرلەمانتار عومەر فاروق گەرگەرلی‌ئۆغڵو.\nگوتیشی هەروەها چاودێری دەستپــێکردنی هەوڵەکان بۆ هەڵوەشاندنەوەی پارتی دیموکراتی گەلان دەکەن، کە هەنگاوێکە بۆی هەیە ڕێگە لە ملیۆنان کەسی ئەو وڵاتە بگرێت بە خواستی خۆیان نوێنەری خۆیان هەڵبژێرن، وە لەگەڵ ئەوەشدا ئاستی دیموکراسی لە تورکیا زیاتر خراپتر دەکات.\nلە کۆتایی ڕاگەیاندنەکە، گوتەبێژی وەزارەتی دەرەوەی ئەمەریکا داوای لە حکومەتی تورکیا کرد ڕێز لە ئازادی ڕادەربڕین بگرێت وەک لە دەستوری تورکیا نووسراوە، وە هەروەها لە پابەندبوونە نێودەوڵەتییەکانی تورکیا هاتووە.


هەڵبژاردنی جلی گونجاو لەماوەی دووگیانیدا\nزانیاری هەمەڕەنگی سکپڕی و منداڵبوون\nله‌لایه‌ن: - مونا ڕزگار - به‌روار: 2022-01-23-00:05:00 - کۆدی بابەت: 7675\nئامادەکاری بۆ سکپڕی لە ئافرەتاندا\nدووگیانی لە دەرەوەی منداڵدان\nسوودی هەنار بۆ ژنانی دووگیان\nلەماوەی دووگیانیدا جگە لە بەرزبوونەوە و گەورەبوونی سک، ئەندامەکانی دیکەی جەستەی خانمەکەش گەورە دەبن و جەستەی بەتەواوی دەئاوسێت و ئیتر ناتوانێت جلە ئاساییەکانی ڕۆژانی پێش دووگیانی بپۆشێت، پێویست دەکات جلی پانتر و گونجاوتر لەبەربکات.\nڕێنوێنی بۆ هەڵبژاردنی جلی گونجاو لەماوەی دووگیانیدا\nلە سەرەتایی دووگیانییەوە تاکوو کۆتایی دووگیانییەکە، قەبارەی مەمک و سمت دەست دەکات بە گەورەبوون و ئەو جلانەی ژێرەوە کە پێشتر لەبەرت کردووە ناتوانیت لەبەری بکەیتەوە و گونجاو نییە، دەبێت ستیانی تەسک نەپۆشیت چونکە مەمک بەردەوام له گەشەکردندایە و پێویستە قەبارەی گەورەتر هەڵبژێریت، هەروەها واباشترە قوماشی ستیانەکە گونجاو بێت و دوربێت لە نقێم و نەخشی زۆر کە ئازاری مەمکی خانمەکە بدات، لە کۆتایی دووگیانیدا دەبێت وردە وردە جۆرە ستیانێک بکڕیت کە بۆ ماوەی شیردانیش گونجاو بێت.\nکاتێک شۆڕت دەکریت دەبێت قوماشێکی گونجاوی هەبێت و تەسک نەبێت و لاستیکی توندی تێدا نەبێت لە سەرەوە کە توند سک بگرێت.\nیەکێک لە گونجاوترین جل بۆ ماوەی دووگیانی کراسە، کراسی پان و درێژ زۆر گونجاوە بۆ ماوەی دووگیانی و گەورەیی سک دادەپۆشن، واباشترە کراسێک بکڕیت تاکوو سەر ئەژنۆت بێت چونکە وردە وردە بە گەورەبوونی سکت کراسەکە کورتر دەبێتەوە.\nبیجامە و پانتۆڵ\nلە ماڵەوە ئەو بیجامەیەی کە لەپێی دەکەیت نابێت زۆر تەسک بێت، چونکە قاچەکان زۆر دەئاوسێن لەماوەی دووگیانیدا کاتێک بیجامەیەکی تەسک لەپێ دەکەیت قاچت ئەوەندەی تر ئاوسانەکەی خراپتر دەبێت، هەروەها زۆر گرنگە ئەو خانمانەی کە پانتۆڵ لەبەر دەکەن پانتۆڵی دووگیانی لەبەر بکەن کە ئێستا هاتووەتە بازاڕەوە، چونکە ئەم پانتۆڵانە کەمەرەکەی تایبەت بە خانمانی دووگیان دروست کراوە و ئازاری خانمەکە نادات.\nپێڵاو و گۆرەوی\nبەهەمان شێوە دەبێت گۆرەوییەکە قەبارەی قاچی خۆت بێت و توند قاچەکانت نەگرێت، هەروەها بەشی خوارەوەی قاچ لەماوەی دووگیانیدا زۆر دەئاوسێت بۆیە کە دووگیان دەبیت هەرگیز پێڵاوەکانی پێشووت بۆ ناشێتەوە و دەبێت قەبارە گەورەتر بکڕیت، ئەم پێڵاوانە دوای لەدایکبوونی منداڵەکەش دەتوانیت بەکاریان بهێنیت، چونکە لەماوەی دووگیانیدا قەبارەی قاچی دایک بە ڕادەیەک گەورە دەبێت دوای منداڵبوونەکەش ناگەڕێتەوە باری ئاسایی خۆی و نیو ژمارە زیاترە.\nهەروەها خانمانی دووگیان بە هیچ جۆرێک نابێت پێڵاوی پاژنە بەرز لەپێ بکەن، چونکە زیانی زۆرە و ڕاستەوخۆ دەبێتە هۆی ئازاری پشت، واباشترە پێڵاوەکە چەرم بێت و ژێرەکەی بە جۆرێک دروست کرابێت کە خز نەبێت تاکوو ئەگەری کەوتنی ژنە دووگیانەکە زۆر کەم بێت.\nزیانەکانی لەبەرکردنی جلی تەسک\nوشکبوونەوەی زیاتری جەستە\nبەهۆی گۆڕانکاری هۆڕمۆنەکانەوە جەستەی خانمانی دووگیان وشک دەبێتەوە، کاتێک جلێکی تەسک لەبەردەکەیت یاخود گۆرەوی و پێڵاوێکی توند لەپێ دەکەیت، جەستەت زیاتر وشک دەبێتەوە چونکە ئەو جلوبەرگانە زیاتر دەلکێن پێتەوە و پێستەکە هەستیارتر دەکەن.\nکاتێک جلەکانت تەسکە ناتوانیت بە ئاسوودەیی کاروباری ڕۆژانەت بکەیت و لە هەر جێیەک بیت هەست بە نائاسودەیی دەکەیت بەهۆی جلەکانتەوە و بەمەش فشاری دەروونیت لەسەر دروست دەبێت، کە زۆر گرنگە خانمانی دووگیان کەمترین فشاری دەروونیان لەسەر بێت، بۆ ئەم مەبەستەش جگە لە جلی فراوان واباشترە ڕەنگەکان ڕوون و دڵڕفێن بن و دورکەونەوە لەو ڕەنگانەی کە هەستێکی نامۆت لا دروست دەکات.\nبابه‌ته په‌یوه‌ندیداره‌كان به : هەڵبژاردنی جلی گونجاو لەماوەی دووگیانیدا\nسێ مانگی سێیەمی دووگیانی\nکاتی گونجاوی جووتبوون بۆ دووگیانی\nدانانی خشتە بۆ دووگیانی بە منداڵی کوڕ\nخواردنەوەی شیر لەماوەی دووگیانیدا\nبابه‌تی دیكه له‌سه‌ر زانیاری هەمەڕەنگی سکپڕی و منداڵبوون\nبڕین و تەقەڵ لە منداڵبوونی سروشتیدا\nنیشانەکانی منداڵبوونی سروشتی\nزاڵبوون بەسەر ترسی منداڵبووندا


زایینی: ١٠-١٢-٢٠١٥ - هەتاوی: ١٣٩٤/٠٩/١٩ - ١٤:٠٠ تاران قه‌باره‌ی فۆنت:\nلە هەواڵێكی دیكەدا هەواڵدەریی "تەسنیم" سەر بە سپای پاسدارانیش لە زاری محەممەد حسەین بابایی، فەرماندەی سپای كەربەلای مازندەران كوژرانی چوار پاسداری مازندەرانی بە ناوەكانی موحەڕەمعەلی مورادخانی خەڵكی تۆنێكابۆن، مستەفا شێخولئیسلامی خەڵكی چالووس، ڕووححوڵڵا سەحرایی خەڵكی ئامول و عەبدەلڕەحیم فیرووزئابادی خەڵكی نكا"ی لە شەڕی سووریەدا پشتڕاست كردەوە.\nپاش دەستپێكردنی "عەمەلیاتی موحەڕەم" دژ بە ئۆپۆزیسیۆنی بەشار ئەسەد، ژمارەی بەكرێگیراوانی كوژراوی ڕێژیمی ئێران لە سووریە بە شێوەیەكی بەرچاو ڕووی لە زیادبوون كردووە. هاوكات عەلی شەمخانی، سكرتێری ئەنجومەنی باڵای ئاسایشی بەناو نیشتمانیی ڕێژیم، ڕۆژی ٢٠ی خەزەڵوەر وێڕای حاشاكردن لە ڕاستییەكان، بانگەشەی ئەوەی كردبوو كە كەمتر لە ٥٠ بەكرێگیراوی ڕێژیم لەو شەڕەدا كوژراون.\n"عەمەلیاتی موحەڕەم" لە سەرەتای مانگی موحەڕەم و بە پاڵپشتیی هێزی ئاسمانیی ڕووسیە و یەكینەكانی سپای تیرۆریستیی پاسداران و حیزبوڵڵای لوبنان بۆ داگیركردنی شاری حەڵەب دەستی پێكرد و بڕیار وابوو هەر لەو مانگەشدا بە سەركەوتنەوە كۆتایی پێ بێت، بەڵام بە تێپەڕبوونی نزیك بە دوو مانگ لە دەستپێكردنی، تاقە دەستكەوتی بەرچاو و دیاری ئەو عەمەلیاتە، گەڕانەوەی یەك لە دوای یەكی لەشی بێ گیانی پاسدارانی ڕێژیم بۆ ئێران بووە.


زایینی: ١٦-١٢-٢٠١٧ - هەتاوی: ١٣٩٦/٠٩/٢٥ - ٢٠:١٩ تاران قه‌باره‌ی فۆنت:\nئه‌گه‌ر چه‌مكی پێشمه‌رگه هه‌ر ته‌نیا ناوێك، چه‌كێك، جلوبه‌رگێكی له‌شكری و قه‌تاره‌یه‌كی فیشه‌ك و ته‌قه‌مه‌نی بوایه، بێگومان ئێستا ڕیزه‌كانی پێشمه‌رگه به‌ئه‌ژمار نه‌ده‌هاتن. به‌ڵام پێشمه‌رگه ته‌نیا چه‌كهه ڵگرێكی به‌ڕێوه‌به‌ری هه‌ر فه‌رمانێك نیه. پێشمه‌رگه پێشه‌نگی خه‌بات بۆ ژیانێكی باشتر بۆ نه‌ته‌وه‌كه‌یه‌تی. واتە هاوكات له‌گه‌ڵ هه‌ڵگرتنی چه‌ك، هه‌ڵگری بیر و باوه‌ڕێكی مرۆڤدۆستانه‌ی سیاسیه كه بۆ نرخه به‌رزه‌كانی مرۆڤایه‌تی، وه‌ك یه‌كسانی، مافه‌كانی مرۆڤ، مافی تاك و كۆمه‌ڵ بۆ ژیانێكی شایان، به دوور له چه‌وسانه‌وه و هه‌ڵاوا‌ردن تێده‌كۆشێ. هه‌ر كام له‌و نرخانه، پێكهێنه‌ری قه‌واره‌یه‌كی هزری و سیاسین كه فه‌لسه‌فه‌ی هه‌بوون و ژیانی پێشمه‌رگه له هه‌بوون و ژیانی باقی هێزه چه‌كداره‌كانی به‌ڕێوه‌به‌ری هه‌ر فه‌رمانێك جیا ده‌كاته‌وه.


د. ڕزگار قاسم: گرتنه‌وه یان گۆڕینی ڕێڕه‌وی ئاوی له هه‌ر وڵاتێك به پێی یاسایی نێوده‌وڵه‌تی ڕێگه پێنه‌دراوه\n1 مانگ پێش ئێستا ژمارەی بینین: 73 جار\nدوای ئەوەی توركیاو گروپە چەكدارەكانی سوریا ئاوی خواردنەوەی ناوچەكانی ژێر كۆنتڕۆڵی ئیدارەی خۆبەڕێوەبەری ڕۆئاوای كوردستان بڕی، شۆفێران بە ناچاری لە وێستگەیەكی داگیركراوەوە بە تانكەر ئاو دەگوێزنەوە بۆ شاری حەسەكە و لە هەفتەی ڕابردووشدا نرخی ئاو لەو شارەی ڕۆژئاوای كوردستان بۆ دوو هێندە بەرزبۆتەوە.\nله میانه‌ی به‌شداریكردنی له به‌رنامه‌ی له ڕۆژئاواوه له ڕادیۆی ده‌نگی گه‌لی كوردستان دكتۆر ڕزگار قاسم سەرۆكی تەڤگەری نۆژای كوردستان، سه‌باره‌ت به دۆخی ڕۆژئاواوه كوردستان و گرتنه‌وه‌ی ئاو له لایه‌ن توركیا و هێزه‌كانی نزیك له‌توركیا، ڕایگه‌یاند : گرتنه‌وه یان گۆڕینی ڕێڕه‌وی ئاوی له هه‌ر وڵاتێك به پێی یاسایی نێوده‌وڵه‌تی ڕێگه پێنه‌دراوه و نابێت هیچ وڵاتاێك ڕێگه‌ی ئاوی بگۆڕێت یان ببێته هۆی وشكردنی ڕووباره‌كان، ده‌بێت به گوێره‌ی پێویست ئاوی ڕێگه به چوونی ئاو بدات بۆ ئه‌و وڵاتانه چونكه ئه‌گه‌ر وا نه‌بێت، ئه‌و وڵاته ده‌توانێت به پێی یاسا سكاڵا تۆمار بكات و مافه‌كانی خۆی به‌ده‌ست بهێنت، به‌ڵام گرتنه‌وه‌ی ئاوی شاری حه‌سه‌كه له ڕۆژئاوای كوردستان له لایه‌ن توركیا و هێزه چه‌كداره‌كانه‌وه،ته‌واو پێچه‌وانه‌ی یاسا نێوده‌وڵه‌تیه‌كانه.\nله به‌شێكی تری به‌رنامه‌كه‌دا سەرۆكی تەڤگەری نۆژای كوردستان وتیشی، به‌ڵام به‌هۆی بوونی ئه‌و دۆخه‌ی ئێستا له سوریا هه‌یه ناتوانرێت، سكاڵا تۆمار بكرێت،یان فشار له توركیا بكرێت .\nدكتۆر ڕزگار قاسم له به‌شێكی تری به‌رنامه‌كه‌دا، سه‌باره‌ت به هه‌وڵه‌كان بۆ چاره‌سه‌كردنی یان ڕێگاكانی چاره‌سه‌ركردنی كێشه‌ی ئاوی له نێوان ئیداره‌ی ڕۆژئاوای كوردستان و توركیادا ئاماژه‌ی بۆ ئه‌وه كرد، ده‌بێت فشاری نێوده‌وڵه‌تی له توركیا بكرێت بۆ ئه‌وه‌ی ئاوی پێویست بۆ شاری حه‌سه‌كه‌ی ڕۆژئاوای كوردستان بكاته‌وه .


کومیتەی گشتی حیزب بڕیاری ناوەندنی سیاسی بە مامۆستا ڕاگەیاند – PDKI SWEDEN\nکومیتەی گشتی حیزب بڕیاری ناوەندنی سیاسی بە مامۆستا ڕاگەیاند\nلەسەر کانونی یەکەم 7, 2018\nسەرلە بەیانی ڕۆژی هەینی ٧ دیسامبری ٢٠١٨ هیئەتێکی کومیتەی گشتی حیزبی دیموکراتی کوردستانی ئێران لە سوید بە سەر پەرەستی بەرپرسی کومیتە کاکەبرا ئەلیاسی کۆبوونەوەیەکیان لە گەڵ تێکۆشەر مامۆستا مەلا حەسەن شیوەسەڵیی ئەندامی ئیفتخاری ناوەندی سیاسی حیزبی دێموکراتی کوردستانی ئێران لە شاری ڤیسترۆسی سوید پێك هێنا، لە ئەو دیدارەدا کومیتەی گشتی حیزب هەڵگری بڕیاری رەسمی حیزبی دێموکراتی کوردستانی ئێران بوون بۆ مامۆستا سەبارەت بە دیاری کردنی ١٦ سەرماوەز وەک ڕۆژی کەم ئەندامانی حیزب، کە بەداخەوە مامۆستا لە ئەو ڕۆژەدا لە لایەن تیرۆریستەکانی کۆماری ئیسلامی پیلانی تیرۆری مامۆستایان داڕشتبوو و بەداخەوە توانیان لە خوشەویستی مامۆستا بۆ زانست و فێربوون کەڵک وەرگرن و کتێبی ددان چەرموو لە نووسینی جەک لەندن بومبڕیژ بکەن و لە ڕیگای سخورەکانی خوەیانەوە بیگەنە لای مامۆستا، لە ئەو کردەوە دژی ئینسانیەدا بەداخەوە مامۆستا هەر دوو چاوی و هەر دوو دەستی لە دەست ددات و بەشیکی زۆری لەشی لە ئەو تەقینەوەدا ئازاری وەبەر دەکەویت.\nکومیتەی گشتی حیزبی دێموکراتی کوردستانی ئیران لە سوید وێرای مەحکووم کردنی ئەو کردەوە جەنایەتکارانەی ڕژیمی ئێران خوشحاڵیی خویی سەبارەت بە دیاری کردنی ١٦ سەرماوەز وەک ڕۆژی کەم ئەندامانی حیزب دەربڕیی.\nهەر لە ئەو دیدارەدا کۆمەڵیک لە ئەندامان و کادرەکانی حیزبی وهیئەتی کومیتە٣ دیاری بە نێشانەی ڕیزگرتن بە مامۆستا پێشکەش کرد. یەکەم چەپکە گووڵیک بە نێشانەی ڕیزگرتن و پیرۆزبایی لە دیاری کردنی ١٦ سەرماوەز بە نیشانەی وەفایەک بۆ مامۆستا، دووهەم لەوحەیەکی ڕێزگرتن لە مامۆستا لە لایەن کومیتەی گشتی حیزب لە ولاتی سوید، بە نیشانەی قەدر زانی لە زەحمەت و تێكۆشانی مامۆستا ، سێهەم یەک دەست جل و بەرگی پیرۆزی پێشمەرگە بە نیشانەی ڕیزگرتن لە هەموو پێشمەرگەکان و کەم ئەندامانی سەنگەر و خەبات و ماندبوونی پێشمەرگە .\nهەر لە ئەو پێوەندییەدا مامۆستا دوایی وەرگرتنی هەر خەڵاتێک وێرای پەسەند کرنی خەڵاتەکان هەموو خەڵاتەکانی وەک دیاری پێشکەش بە پێشمەرگەکان و کەم ئەندامانی سەنگەر و هاوڕیی کۆچ کردوومان کاک کەریم حەدداد کرد. لە برگەیەکی دیکە ئەو ڕیورەسمە کومیتەی نورویژ وەک وەفایەک بۆ کەلسووم خان خێزانی مامۆستا بە دانی چەپکە گوولیک ڕیزی خویان بە خاتوون کەلسووم ڕاگەیاند.\nلە بەشیکی دیکە ئەو ڕیورەسمەدا مامۆستا باسێکی زۆر بە نرخی لە سەرخەبات و سیاسەتەکانی کۆماری ئیسلامی و دڕندەیی ئەو ڕژیمەی باس کرد و خوشحاڵیی خویی بۆ ئەو بڕیارەی ناوەندی سیاسی ڕاگەیاند.\nکومیتەی سوید جارێکی دیکە وێرای پیرۆزبایی لە مامۆستا ، هیوای تەمەندریژی و تەندرووستێکی باشی بۆ مامۆستا و بنەماڵەکەی بە ئاوات خواست.


ئێستا گووگڵ پلەی پێشنیاری سڕینەوەی ئەپە بەکارنەهێنراوەکانت بۆ دەکات – کەی ئای تی ئێن\nئەندرۆید 11, ئایار 2019\nئەگەر یەکێک بیت لەو کەسانەی بەردەوام و بە شێوەیەکی زۆر ئەپ و یاریەکان لە کۆگای گووگڵ پلەیەوە دادەگریت ئەوا لە ئەنجامدا ژمارەیەکی فراوان لە ئەپی بەکارنەهێنراوت بۆ دەمێنێتەوە، بێگومان لەوانەیە لەو کاتەدا ئەپەکە پێویست بووبێت بەڵام لەگەڵ تێپەڕینی کات ئەپەکە بەکارناهێنین و بیرمان لای نامێنێت کە بیسڕینەوە.\nهەر بۆیە لە ئێستادا کۆگای گووگڵ پلەی هەڵدەستێت بە ئاگادارکردنەوە یاخود پێشنیارکردن بۆ بەکارهێنەر هەتاوەکو ئەو ئەپانەی ماوەیەکی درێژە بەکارینەهێناون بیسڕێتەوە، ئەمەش زۆرێک لە بەکارهێنەرانی ئەندرۆید تێبینیان کرد لە مۆبایلەکانیاندا بە شێوەیەک ئاگادارکردنەوەیەکیان پێدەگەیشت لە لایەن کۆگاکەوە کە ئەو ئەپانەی بەکاریناهێنن بیسڕنەوە.\nهەروەک لە وێنەکانی سەرەوەشدا دیارە کاتێک بەکارهێنەر ئاگاداریەکە دادەگرێت ئەوا ڕاستەوخۆ لیستێکی بۆ دەکرێتەوە تیایدا سەرجەم ئەو ئەپانەی بەکاریناهێنێت بوونی هەیە و لە تەنیشتیەوە ئاماژەش بە قەبارەی هەر ئەپێک دراوە، سەبارەت بە بەردەستبوونی تایبەتمەندیەکە ئەوا لەوانەیە لە ماوەی چەند ڕۆژی داهاتوودا بۆ سەرجەم بەکارهێنەران بەردەست بکرێت بەڵام لە هەمان کاتیشدا ئەگەر هەیە تایبەتمەندیەکە بەردەست نەکرێت چونکە سەیر نییە هەندێک کات تایبەتمەندی نوێ زیاد دەکرێت لەسەر کۆگاکە بەڵام پاش ماوەیەک دەسڕێنەوە.


United Nations Iraq - لێکۆڵینەوەیەکی نوێ بارودۆخی ئاوارەبوونی درێژەپێدراو و هیواخواستن بۆ یەکگرتنەوەی خۆجێێ لە عێراق دیاری دەکات\nدوو شەممە, 22 نیسان 2019 09:59\nلێکۆڵینەوەیەکی نوێ بارودۆخی ئاوارەبوونی درێژەپێدراو و هیواخواستن بۆ یەکگرتنەوەی خۆجێێ لە عێراق دیاری دەکات\nهەولێر- ڕێکخراوی نێودەوڵەتی کۆچ لە عێراق دوو دەستە لێکۆڵینەوەی تەواوکاری لە هەنووکەدا تەواو کردووە کە هۆیەکان لە دوای ئاوارەبوونی درێژەپێدراو لە عێراق تێدەڕوانێت وە سەرەڕای هیواخواستنی خێزانە ئاوارەکان بۆ یەکگرتنەوەیان لە کۆمەڵگا خانەخوێەکەیان.\nبەشی یەکەمی لێکۆڵینەوەکە تیشکویەکی دووانەی هەبووە، كه ئەمەش شیکردنەوەی هەردووناوچەی سەرەکی ڕەسەن و ئاوارەبوون، وه بەمەش دیاریکردنی بەربەستەکان بۆ گەڕانەوەی ئاوارەکان وە هەروەها هەڵسەنگاندنی چۆنیەتی گونجانەوەیان لە شوێنەکانی ئاوارەبوون و گەڕانەوە دەکات.\nلێکۆلینەوەکان ئەنجامەکان دەردەخات کە لە سەدا ٤١ لە سەرجەمی ئاوارەکانی موسڵ و شەنگاڵ لە شوێنی ڕەسەنی خۆیان ئاوارەن، بەڵام چارەکی ئەم ژمارەیە خەڵکی ناوچەی حەویجەن لە کەرکوك، بێجی لە سەڵاحەدین، فەلوجە و رەمادی لە ئەنبار وە هەروەها تلەعفەر و بعاج لە نەینەوا.\n• بەشی یەکەم و بەشی دووەمی لێکۆڵینەوەکە کە لە بارەی بارودۆخی ئاوارەبوونی درێژەپێدراو تەماشا بکە.\nزیاتر لە شەش ملیۆن عێراقی ئاوارە بوون لە کاتی دەستپێکردنی شەر و پێکدادان لەگەڵ داعش لە ٢٠١٤وە، وە نزیکەی ١.٧ ملیۆن لەئاوارەبوون ماونەتەوە.\nلەکاتێکدا لە سەدا ٦١ لە ڕێژەی ئاوارەکان وادادەنرێت کە ئاوارەبوونیان درێژەپێدراوە چونکە نزیکەی سێ ساڵ زیاتر ئاوارەن، وە نزیکەی هەموویان لە مەترسی ئاوارەبوونی درێژخایەنن . وە هەروەها لێکۆڵینەوەکە دیاریدەکات کە ئاوارەکان شوێنەکانی ئاوارەبوون جێناهێڵن (یان تەنها زۆر لەسەرەخۆ ) دەڕۆن بۆ شوێنی تری ئاوارەبوون (کەمتر لە ١٥٪ ی لە ئایاری ٢٠١٨)، وە زۆربەی ئاوارەکان نیازی مانەوەیان هەیە بەلای کەمی بۆ ماوەی ١٢ مانگی تر لە شوێنی ئاوارەبوونیان.\nهۆی سەرەکی کە بینراوە لەلایەن ئاوارەکان بۆ مانەوەییان لە ئاوارەبووندا، ڕووخاندنی خانووەکانیانە لە کۆمەڵگای ڕەسەنی خۆیان. کە ئەمە بووە هۆی لە ٥٢٪ ئاوارەکانی دەرەوەی کامپ ڕایان گەیاندووە ئەمە بەربەستێك بێت وەك لە ڕێژەی ٣٨٪ ئاوارەکانی ناو کامپ.\nلێکۆڵینەوەی دووەم کە بەهاوبەشی لە لایەن ڕێکخراوی نێودەوڵەتی کۆچ وە گروپی کاری گەڕانەوەو ڕاوێژی کۆمەڵایەتی جێ بەجێ کراوە، درێژەپێدان و شیانەکانی بوار و گونجانەوەی یەکگرتنەوەی خۆجێی ناوەخۆ بۆ خێزانە ئاوارەکانی درێژخایەن لە پارێزگاکانی سلێمانی و بەغدا دەکۆڵێتەوە.\n"سوربوونی یەکگرتنەوەی ئاوارەکان بۆ ناو کۆمەڵگای خانەخوێەکان لە عێراق" حاڵەتەکە لە سەر دوو بەش تێدەڕوانێت: ئەزموون و پێزانینی ئاوارەکان لە شوێنی ئاوارەبوونیان، وە سەرەڕای ئەزموونی کۆمەڵگا خانەخوێیەکان، کە هۆیەکان دیارە دەکات کەوایان لێ دەکات هەست بکەن زیاتر یەکیان گرتۆتەوە لەگەڵ کۆمەڵگا خانەخوێیەکەیان. وە بەپێچەوانەوە، کەوا لە کۆمەڵگا خانەخوێیەکان دەکات زیاتر قەبووڵیان بکات.\nبە تێکرایی، لێکۆڵینەوەکە دیاری دەکات کە بارودۆخی ئابووریی ئاوارەکان هۆی سەرەکییە کە کاریگەری هەیە لەسەر یەکگرتنەوەیان. بۆ نموونە، ئەو ئاوارانەی کە پاشەکەوتیان هەبووە لە ماوەی ئاوارەبوونیان ڕەنگە زیاتر هەست بکەن یەکیان گرتووە لە کۆمەڵگا خانوخوێێیەکان.\nلەم بارەیە بەرێز مارتە رۆیدس، ڕێکخەری نەتەوەی یەکگرتووەکان بۆ هاوبەشە مرۆییەکان لە عێراق گوتی، " ناتوانین ستراتیجی کاریگەر بۆ دۆزینەوەی چارەسەری درێژخایەن گەشەی پێبدەین بۆ ئاوارەبوون ئەگەر ئێمە تێنەگەین بۆچی زۆربەی عێراقییەکان لە ئاوارەیی دەمێننەوە وە هەروەها ناتوانین ئاسانکاری بۆ ئەم ئەم چارەسەرە درێژخایەنانە بکەین ئەگەر ئێمە تێنەگەین کە چ هۆکارێك ئاسانکاری دەکات یان گیرانی گەڕانەەوە یان یەکگرتنەوەی دانیشتوانی ئاوارە دەکات. ئەم لێکۆڵینەوانە کە لەلایەن ڕێکخراوی نێودەوڵەتی کۆچ وە هاوبەشەکانی ئەنجام دراوە لە کاتێکی زۆر گونجاو وەك تیمیێکی نێودەوڵەتی نەتەوەی یەکگرتووەکان لە عێراق لە پرۆسەی ئامۆژگاریکردن و یارمەتیدانی حکومەتی عێراق و حکومەتی هەرێمی کوردستان دانە بۆ دابینکردنی چارەسەری شکۆدار و درێژخایەن بۆ خێزانە عێراقییەکان کە لە ئاوارەیی ماونەتەوە".\nهەروەها بەرێز جیم کارپی، نوێنەری نووسینگەی گەشەپێدانی نێودەوڵەتی بەریتانی گوتی، "نووسینگەی گەشەپێدانی نێودەوڵەتی بەریتانی (UKAID) خۆشحاڵە بە پاڵپشتی کردنی ڕێکخراوی نێودەوڵەتی کۆچ لە عێراقدا لە بارەی ئەم دوو لێکۆڵینەوە قووڵە کە بەشێوەیەکی زیاتر تيشك خستە سەر کە چۆن ئاوارەبوونی درێژخایەن لە عێراق چارەسەر بکرێت. ئەنجام و ڕاسپاردە سەرەکییەکان ئاگاداری بەرنامە و سیاسەتەکان دەکات ئەوانەی کە نیازی دۆزینەوەی چارەسەری درێژخایەن بۆ ئاوارەبوونیان هەیە".\nبەرێز گێرارد وایت، سەرۆکی نێردەی ڕێکخراوی نێودەوڵەتی کۆچ گوتی، " ئەم جۆرە تۆژینەوە بەسوودە بۆ هەردوو لایەنە کاراکانی مرۆیی و گەشەپێدان بۆ دڵنیابوونی یەکگرتنەوەیەکی درێژخایەن بۆ ئاوارەکان لە کۆمەڵگای ڕەسەن وە هەروەها گەڕانەوە. ئێمە خۆشحاڵین بۆ بەشداریبوونمان بۆ تێگەیشتنێکی زیاتر لەسەر مشت و مڕی چارەسەری درێژخایەن لە عێراق، چاوەڕوانین بۆ پشتگیری کردنی حکومەتی عێراق وە حکومەتی هەرێمی کوردستان لەم بارەدا".


زێنەب بایەزیدی: ســـواڵ بۆ ئازادی ناکەم! – Rojpress| ڕۆژپرێس\nزێنەب بایەزیدی: ســـواڵ بۆ ئازادی ناکەم!\nزه‌ینه‌ب بایه‌زیدى، کچه زیندانی سیاسی کورد له زیندانێكی حکومه‌تی كۆمارى ئیسلامى ئێراندا كه به تاوانی هاوکاری‌و ئەندامێتی لەگەڵ رێکخراوی مافی مرۆڤی کوردستان و تێکۆشانی مەدەنی لە پێناو مافی ژنان و مافەکانی نەتەوەیی، لە ساڵی 2008ەوە ده‌ستگیر كراوه‌و لەلایەن دادگای شاری مەهابادیشه‌وه بە 4 ساڵ زیندانى‌و دوورخرانەوە بۆ زیندانەکانی (مەراغە و زەنجان) حوکم دراوە.\nله‌ناو زیندانه‌وه زه‌ینه‌ب، نامه‌یه‌كى به زمانی فارسی له‌باره‌ى بارودۆخى خۆى له زیندان ئاراسته‌ی رای گشتی کردووه‌و ده‌ڵێت “گرفت‌و ناعه‌داله‌تى ته‌نانه‌ت له زیندانیش به‌سه‌ر مرۆڤی کورددا ده‌سه‌پێ”. زەینەب بایەزیدی، گازه‌ندەکانی له‌و په‌ڕی خۆڕاگری‌و به ناوه‌رۆکێکی بوێرانه نووسیوه به‌شێوه‌یه‌ك که كه‌م كه‌س له‌ناو زیندانه‌كانى ئێران ده‌توانن به‌م بوێرییه نامه بنووسن، زه‌ینه‌ب له نامه‌كه‌یدا نووسیویه‌تى “من سواڵ بۆ ئازادی ناکه‌م”، گوتیشى “لەو کاتەوە کە حوکمی نادادوەرانە بەسەر من‌و زۆر کەسی دیکەدا سەپا، بەڵێنیم بەخۆمداوە و سوێندم خواردووە کە هەرگیز غرووری خۆم نەخەمە ژێر پێ‌و لە هیچ کەسێک‌و بەتایبەت لەوانەی کە مافی رەوای منیان زەوت کردووە، نەپاڕێمەوە‌و داواى لێبوردنیان لێناكه‌م.\nئه‌مه‌ى خواره‌وه ده‌قى نامه‌كه‌ى زه‌ینه‌به له زیندانه‌وه:\nبنەماڵەمیان زۆر ئازار داوە. هەڵات هەڵاتێکی زۆریان پێ کردوون. زۆریان هێناون‌و بردوون. چەندین جار، لە لایەن “قووەی قەزاییە”وە نامەی راگواستنی منیان هێناوەتە دادگای مەهاباد، بەڵام هەر کە نامەکان گەیشتووەتە دەستی بەرپرسانی دادگای شارەکەمان، بێ سەر‌و شوێن کراون‌و دواتر بە بیانووی ئەوەی کە گۆیا نامەکانیان بۆ ناوەندی پارێزگا ناردووە، (بنه‌ماڵه‌م) هەرگیز وه‌ڵامیان وەرنەگرت، هەر بۆیەش حوکمی راگواستنم (لە زیندانی زەنجان بۆ زیندانی مەهاباد) جێبه‌جێ نه‌کرا. ئەگەر چی هەر لە سەرەتاوە، تەواوی ئەم هەوڵ‌و تەقەلایانەم به بێ سوود دەزانی.\nدوابەدوای گیرانی من‌و بەدواداچوونی پارێزەران‌و بنەماڵەکەم بە شوێن کارەکانی مندا، ئەوەی کە دیتم تەنیا بێ نەزمی‌و بەرتیل وەرگرتن و پارتی بازی بوو. هەر لە سەرەتاوە درۆیان دەکرد و مەبەستیان تەنیا فریودانی ئێمە بوو و هیچی تر! هێندە وایان کرد کە دایکی خۆش باوەڕیشم بڕوای پێیان نەما.\nئەو قسانە لەبەر ئەوە ناکەم کە چاوەڕوانی لێبوردن‌و کەرەمی کەسێک بم، نا… هەتا ئێستاش بە ئەندازەی تۆسقاڵێک، هیچ داخوازییەکم لەوان نەبووە و ناشمبێت. نەک لەبەر ئەوەی کە بمەوێ خۆم ئازار بدەم، یان حەزم لە ئازادی نەبێت یان ئەوەی کە زیندانم لە ئازادبوون پێ باشتر بێت، نا… هەرگیز وانییە و ئازادی مافی خۆمە. تەنانەت یەک رۆژیش مانەوەی من و کەسانێکی وەک من لە زیندان، ستەمێکی گەورە و ناڕەوایە.\nهەر لەو کاتەوە کە حوکمی نادادوەرانە بەسەر من‌و زۆر کەسی دیکەدا سەپا، بەڵێنیم بە خۆم داوە و سوێندم خواردووە کە هەرگیز غرووری خۆم نەخەمە ژێر پێ‌و لە هیچ کەسێک‌و بەتایبەت لەوانەی کە مافی رەوای منیان زەوت کردووە، نەپاڕێمەوە.\nلەمێژە لەو راستیە گەیشتووم کە تەنها بەهۆی ئەوەی کە، ناڵە‌و هاوارم نەکردووە و لە بەرامبەریاندا هەستم بەبێ چارەیی‌و لاوازی نەکردووە، ئەم جۆرە سزا‌و حوکمانەیان لە دژی من دەرکردووە. هاوکات بەهۆی ئەوەی کە مرۆڤێكى دووڕوو نەبووم و بەڵێم بۆیان نەگوتووە، درێژەیان بەم جۆرە هەڵسوکەوتانەی خۆیان داوە.\nئەم جۆرە کەس‌و سیستەمانە، تاقەتی دیتنی ژنانێکی بە جه‌سوور و خاوەن ئیرادەیان نییە، ئەوان تەحەمولی ئەو کەسایەتییانە ناکەن کە بۆ به‌دەست هێنانی مافەکانیان تێدەکۆشن. ئایا بە راستی ئەوانە نازانن؟!!، هێشتا نازانن کە پێشکەوتی ژنان، بە واتای سەرکەوتنی هەر چی زۆرتری کۆمەڵگایە، یان ئەوەی کە…؟ ساڵانێکه چاوەکانیان بە دیتنی ژنانێکی لاواز و بێ ئیرادە راهاتووە. ئەو ژنانەی کە بەهۆی کولتور و یاساکانی هەڵە‌و دابونەریتی نابەجێ، بوونە قوربانی ناته‌باییه‌کانی کۆمەڵگای پیاوسالار و لەگەڵ بچووکترین هەڵە و ترسی لە دەستدانی ئابڕوو، یان ته‌ریک خستنه‌وه لەلایەن بنەماڵە و جڤاک، لە بەرامبەریاندا بە چۆکدا دەکەون و دەپاڕێنەوە. ئەوسا هێندێک جار دەرفەتیان پێ دەدەن، کە هەر چۆنێک پێیان خۆشە بەکاریان بێنن.\nئەو کەسانە تاقەتی دیتنی ژنانی لە چەشنی ئێمەیان نییە، چونکە مێشکیان پڕبووە لە گریمانەی بێچارەیی رەگەزی‌و تەواو بێچارە ماون‌و ناتوانن لەبەرامبەر خەباتی ژناندا خۆڕاگرن.\nیاسا ناڕاسته‌كان‌و دابونەریتە هەڵەكان، جیاوازی رەگەزی وەکو چارەنووسێک بە سەریاندا سەپاندووە و رێگایان بێ رێزکردن‌و نادادوەریان خۆش کردووە، بەڵام من بەو کەسانە دەڵێم کە ئەو ئامانجە گرنگ‌و پیرۆزەی خەباتی بۆ دەکەین‌و تاوانی بۆ دەدەین، ئابڕووی راستەقینەمانە. نامووسی ئێمە ئەوەیە‌و هەموو شتێکی ئێمەیە. بێ ئەمەش هیچ شتێک مانای نییە‌و تەحومەل کردنی رەنج و ئازارەکانیش لەو پێناوەدا مایەی شانازی و گەورەییمانە.\nهەر وەک لە رۆژی یەکەمینەوە بەڵێنیم بە خۆمداوە و له‌دوای تێپەڕکردنی نزیکەی 3 ساڵ زیندانیم، هێشتا گرێدراوی بەڵێنی خۆمهەم و دەشمێنم، هەرگیز داوای لێبوردنیان لێ ناکەم. لەو ماوەیەدا باشتر لە چەمکی زوڵم و زۆرداری تێگەیشتم، چونکە پێموایە کەسێک دەبێ داوای لێبوردن بکات، کە لە دژی بەرژەوەندیەکانی تاکەکەس و کۆمەڵگا کاری کردووە، خەڵکی ئازار داوە و دەسدرێژی کردووەتە ناو چوارچێوەی ژیانی تاکەکەسی، مافی کەسانی دیکەی بنپێ کردووە، یان لە بەرامبەر نەتەوەیەک هەوڵیداوە. جیا لەمانە کەسێک کە هەست بە کەرامەتی ئینسانی خۆی نەکات‌و مرۆڤێکی ترسنۆک‌و بێ باوەڕ بێت، لەو کەسانەی کە مافەکانیان زەوت کردووە‌و ستەمیان لێ کردووە دەپاڕێتەوە و تکایان لێ دەکات، بەڵام ئەمن دەبێ نیگەرانی کام ئازار و ئەزیەت بم؟ لە کامە کردەوەی ناحەزی خۆم شەرم بکەم و سەبارەت بە کامە خەتا، ویژدانم ئازار بچێژێت؟ بەهۆی کامە هەڵە، سەرم دابخەم؟ من هیچ تاوانێکم نییە، جیا لە هەستی غروور و کەرامەتێک کە هەموو مرۆڤێکی تەواو و ئاسایی دەبێ هەیبێت.\nتاوانی من ئەنجامدانی خەبات و تێکۆشانێکی راستەقینەیە کە هەموو ژنان و پیاوانی کۆمەڵگا دەبێ بیخەنە بواری کرداریەوە، تاوانی من غیرەتی زۆر و ێزگرتنم بووە لە کەسایەتی خۆم.\nئەوە ئێمە نەبووین کە پێویست بوو دادگایی کراباین، ئەوە ئێمەین کە دەبوا ئه‌وانمان دادگایی کردبا و ئەوان بوون کە دەبوایە له ئاست ئێمه وه‌ڵامده‌ر بونایه. وه‌ڵام دەرەوەی هەموو ئەو ساڵانەی کە ستەمیان لێکردووین و پەردەی رەوابوونیان بەسەر ئەو زوڵمەدا کێشاوە و سووکایەتی و نادادوەریان لە حەقدا کردووین. ئەوەندەمان لێ دیتوون‌و بیستوون کە ئیتر هەموومان بێ باوەڕ بووین.\nلە سیستەمێکدا کە یاساکان بەپێی هەلومەرجی سەردەم‌و بەگوێرەی بەرژەوەندییەکانی خەڵک ناچێتە پێش‌و لە سیستەمێکدا کە تەنها دووڕوویی، پاڕانەوە‌و لاڵانەوە، یان ماستاو خه‌ست کردنه‌وه‌ی لە خەڵک دەوێت، لە هەلومەرجێکدا کە مرۆڤ دۆستانێکی وەک ئاغای “کەبودوەند” لە پێناو مرۆڤایەتی‌و ئامانجەکانی مرۆڤ پەروەرانەدا هەوڵی داوە و لە گۆشەی زیندان تووشی جه‌ڵته‌ى مێشک هاتووە‌و هیچ جۆرە چارەسەرییەکی بۆ ناکرێت، لە وەها سیستەمێکدا دەسەڵاتداران تاقەت و تەحەممولی هیچ جۆرە بیر‌و رامانێکی جیاواز لە بیر‌و رای خۆیان نییە.\nلە کۆتاییدا جارێکی دیکە پێداگری لە سەر بڕیاڕم دەکەم کە ئەگەر تەنانەت تا دواترین رۆژی ژیانم لە زیندان بمێنمەوە، هەرگیز داوای لێبوردن لەوانە نەکەم.\nوەوو ژنە کوردێکی وڵاتەکەم، بە شانازیی سەربڵیندییەوە هاوار دەکەم کە وەک ژنێکی داکۆکیکاری ئازادی، هەرگیز لە بەرامبەر نادادوەری و زوڵم سەر دانانەوێنم‌و سواڵی ئازادی ناکەم.\nزیندانی سیاسی- گرتووخانەی زەنجان\nوەرگێڕان لە فارسیەوە بۆ کوردی: شێرکۆ جیهانی/ رووداو\nفعال کرد حقوق زنان\nچالاکی مافی ژنان\nهەڵمەتی یەک میلیۆن واژۆ\nPrevious میتی تورک له كوردستان/ لڤین و‌رده‌كاريی ده‌زگا هه‌واڵگرییه‌كانی توركیا له كوردستاندا بڵاوده‌كاته‌وه\nNext “تعطیل‌ترین کشور جهان” با چهار ماه تعطیلی در سال/ DW


سه‌رپێڵ کامڵبای جێگای فیگن یوکسێکداغی گرته‌وه - Mehr News Agency\n21 gulanê 2017 - 13:00\nNews Code 10150\nکۆنگره‌ی هه‌په‌په به‌ڕێوه چوو؛\nسه‌رپێڵ کامڵبای جێگای فیگن یوکسێکداغی گرته‌وه\nپارتی دیموکڕاتیکی گه‌لان دوای به‌ڕێوه بردنی کۆنگره "سه‌رپێڵ کامڵبای"ی به جێگره‌وه‌ی فیگن یوکسێکداغ هه‌ڵبژارد.\nبه ڕاپۆرتی ئاژانسی مێهر له جومهوریه‌ت، سێهه‌مین کۆنگره‌ی پارتی دیموکڕاتیکی گه‌لان به‌ڕێوه چوو.\nبه پێی ئه‌م ڕاپۆرته، له میانه‌ی ئه‌م کۆنگره‌یه‌دا جێگره‌وه‌ی فیگن یوکسێکداغ، سه‌رۆکی هاوبه‌شی هه‌ده‌په هه‌ڵبژێردرا. هه‌روه‌ها په‌یامی سه‌لاحه‌دین دمیرتاش له زیندانه‌وه له‌م کۆنگره‌دا خوێندرایه‌وه.\nله‌م په‌یامه‌دا هاتووه: باوه‌ڕ و ئیمانی ئێمه هه‌میشه ژیانی ئازاد و پێکه‌وه بوونه له سایه‌ی ئاشتی. ئێمه بۆ گه‌یشتن به‌م ئامانجه نابێت له هه‌نگاوه‌کانمان بکشێینه‌وه. ئه‌مه ئازایه‌تی له کاری سیاسه‌ت دایه. ئه‌گه‌رچی ڕێککه‌وتنی دۆڵمه باغچه‌ڵه پیشێل کرا به‌ڵام ئێمه به‌ردوامین له هه‌نگاوه‌کانی خۆمان و بێ هیوا نابین.\nدمیرتاش جه‌ختی کردووه: ئێمه به پێچه‌وانه‌ی خواستی دژبه‌ره‌کانی ئازادی و دیموکڕاسی که لایان وایه به زیندانی کردن ده‌توانن ده‌نگی ئێمه بکوژێننه‌وه ڕاده‌گه‌یه‌نین ئێسته ده‌نگمان زۆر به‌رزتر له ڕابردووشه و درێژه به چالاکی و کاری سیاسی خۆمان ده‌ده‌ین.\nله‌م کۆنگره‌دا سه‌رپێڵ که‌ماڵبای به جێگره‌ی یوکسێکداغ هه‌ڵبژێردا، ئه‌و ده‌رچووی به‌شی کیمیایی زانکۆی ئه‌سته‌نبۆڵه و هه‌ر له سه‌ره‌تای دروست بوونی هه‌ده‌په ئه‌ندامی سه‌ره‌کی ئه‌م پارته کوردییه بووه.


بەپەلە: گۆران و کۆمەڵ و ھاوپەیمانی بریاری کۆتاییان دا لەسەر چۆنیەتی بەشداری ھەڵبژاردن لەناوچەکانی ماددەی ١٤٠ – Standard Kurd\nلەلایەن ستاندار Posted on كانونی دووه‌م 11, 2018 5504 جار بینراوە 0 سەرنج\nسەرچاوەیەکی ئاگادار بە ستاندەری رایگەیاند لە کۆبونەوەی وەفدی باڵای سێ لایەنەکە بریاردرا گۆران و کۆمەڵ و ھاوپەیمانی بە لیستێکی جیا بەشداری ھەڵبژاردنەکانی عێراق لەناوچە دابراوەکان بکەن، ئەو بریارە لەکاتێکدایە پێشتر دەنگۆی ئەوە ھەبو کە ھەموو لایەنە کوردستانیەکان بە پارتی و یەکێتیەوە بە لیستێکی ھاوبەش بەشداری ھەڵبژاردن بکەن.\nچاودێران پێیان وایە ئەو بریارە سێ لایەنەکە بەھۆی ئەوەیە کە لایەنەکانی دەسەڵات سەرکەوتوو نەبونە لە ئیدارەدانی ناوچەکانی دەرەوەی ئیدارەی ھەرێم و دۆڕاندنی بەشێکی بەرچاوی ئەو ناوچانە بۆیە نایانەوێ باجی شکستی لایەنەکانی دەسەڵات بدەن.\nچاوەرێ دەکرێ بۆ ھەڵبژاردنەکانی کوردستانیش ئەو لایەنانە بیر لە ھاوپەیمانیەتی بکەنەوە.\nبڵاوکراوەی پێشووبەپەلە: ستاندەر بژاردەی گۆڕان وكۆمەڵ ئاشكرا دەكات بۆ هەڵبژاردنەكان\nبڵاوکراوەی نوێترنھێنی دواکەوتنی وردبینی لەناوی فەرمانبەرانی ھەرێم لە بەغدا


مەسروور بارزانی: چاوەڕێی ئایندەی گەش بۆ كوردستان دەكەین\nلەلایەن دەرباز ساڵح 31/12/2016\nمەسروور بارزانی، راوێژکاری ئەنجوومەنی ئاسایشی هەرێمی کوردستان\nمەسروور بارزانی، راوێژکاری ئەنجوومەنی ئاسایشی هەرێمی کوردستان، لە پەیامێکدا بەبۆنی سەری ساڵی نوێی زایینی دەڵێت "چاوەڕێی ئایندەی گەش بۆ كوردستان دەكەین و، هیوادارم 2017 ساڵی سه‌ركه‌وتن بێت به‌سه‌ر هه‌موو گرفت و قه‌یران و دوژمنان و ساڵی سه‌ربه‌خۆیی كوردستان بێت".\nراوێژکاری ئەنجوومەنی ئاسایش لە پەیامەكەیدا پیرۆزبایی خۆی ئاراسته‌ی كه‌سوكاری شه‌هیدان و برینداران و پێشمه‌رگه و سه‌رجه‌م هاونیشتمانیان دەكات، سوپاسی خه‌ڵكی كوردستانیش دەكات کە خۆڕاگربوون بەرامبەر ته‌نگه‌ژه و قه‌یرانەکانی هەرێمی کوردستان، ئاماژەش بەوەش دەکات هاونیشتمانیان ساڵێكی پڕ لە قوربانیدان و سەختی گوزەرانیان به‌ڕێكرد.\nمەسرور بارزانی ساڵی 2016 بە ساڵی سه‌ركه‌وتنی مه‌زن بۆ هێزی پێشمه‌رگه و هێزه هاوپه‌یمانه‌كان له شه‌ڕی دژی داعش دادەنێت و دەشڵێت "له‌سایه‌ی هێزی پۆڵاینی پێشمه‌رگه و خۆڕاگری خه‌ڵكی قاره‌مانی كوردستان، چاوه‌ڕێی ئاینده‌یه‌كی گه‌ش بۆ گه‌ل و وڵاته‌كه‌مان ده‌كه‌ین. هیوادارم ساڵی سه‌ركه‌وتن بێت به‌سه‌ر هه‌موو گرفت و قه‌یران و دوژمنان و ساڵی سه‌ربه‌خۆیی كوردستان بێت".\nدەقی په‌یامەكەی مه‌سروور بارزانی به‌بۆنه‌ی سه‌ری ساڵی نوێی زایینی\nبه‌بۆنه‌ی سه‌ری ساڵی نوێی زاینی، پیرۆزبایی خۆم ئاراسته‌ی كه‌سوكاری سه‌ربه‌رزی شه‌هیدان و برینداران و پێشمه‌رگه قاره‌مانه‌كان و سه‌رجه‌م هاووڵاتیانی كوردستان و جیهان ده‌كه‌م.\nبه ده‌رفه‌تی ده‌زانم، جارێكی دیكه سوپاسی خه‌ڵكی كوردستان بكه‌م، بۆ خۆڕاگریان له‌به‌رانبه‌ر ئه‌و ته‌نگه‌ژه و قه‌یرانانه‌ی هه‌بوون، كه هه‌رچه‌نده ساڵێكی پڕ لە قوربانیدان و سەختیی گوزەرانیان به‌ڕێكرد، هاوكات ساڵی سه‌ركه‌وتنی مه‌زنیش بوو بۆ هێزی پێشمه‌رگه و هێزه هاوپه‌یمانه‌كان له شه‌ڕی تیرۆریستانی داعشدا.\nله‌سایه‌ی هێزی پۆڵاینی پێشمه‌رگه و خۆراگری خه‌ڵكی قاره‌مانی كوردستان چاوه‌ڕێی ئاینده‌یه‌كی گه‌ش بۆ گه‌ل و وڵاته‌كه‌مان ده‌كه‌ین. هیوادارم ساڵی سه‌ركه‌وتن بێت به‌سه‌ر هه‌موو گرفت و قه‌یران و دوژمنان و ساڵی سه‌ربه‌خۆیی كوردستان بێت.\nدووباره ساڵی نوێ له هه‌موو لایه‌ك پیرۆزبێت و هیوادارم ساڵی نوێ، ساڵی خۆشی و كامه‌رانی بێت بۆ كوردستانیانی خۆشه‌ویست.\nنیشانەکردن : مەسروور بارزانی, ساڵی نوێ\n2301 ژمارەی بینین


ڕەخنە لە دەستگەی کۆچی سوید دەگیرێت لەسەر پەنابەران\nدەستگەی کۆچ سوید لەسەر چۆنێتی مامەڵە کردن لەگەڵ کۆچبەران لەلایەن دەستگەی چاودێر گشتی دارایی ڕووبەڕووی ڕەخنە دەبێتەوە.\nدەستگەی چاودێر گشتی دارایی (Riksrevisionen) ڕەخنەی تووندیان ئارستەی دەستگەی کۆچ (Migratiosnverket) و چەندین دەستگەی حکومی دیکە کردووە. بەتایبەت لە ڕوانگەی هاتنی شەپۆلی کۆچبەران لە پایزی ساڵی ٢٠١٥ دا کە حکومەت نەیتوانیوە بەشێوەیەکی گونجاو مامەڵە لەگەڵ کۆچبەراندا بکات. ئەمەش بووە بەهۆی ئەوەی چەندین منداڵی بەتەنهاهاتوو ڕووبەڕووی مەترسی بوونەوە. هەروەها ئاماژە بەوە کراوە کە لە ڕووی ئاماددەی و هاوکارییەوە دەستگە حكومییەکان کەمووکورتیان زۆر بووە. ئەم بابەتە لە ڕۆژنامەی داگێنس نیهێتەردا بڵاو کراوەتەوە\nهەروەها ئاماژە بەوە کراوە کە دەستگە حکومییەکان لەوەکاتەدا ئەرک و ڕۆڵی خۆیان نەزانیوە کە لە چی پێکدێت و بەشێوەیەکی خاو ئەرکەکانیان ڕاپەڕاندووە. ئەم لەکاتێکدا کە هەفتانە ١٠٠٠٠ کۆچبەر دەهاتنە سوید. بەتایبەت دەستگەی کۆچ کە بە ئاگا بووە کەم گۆڕانکاری و ئامارانە. دەستگەی چاودێر گشتی دارایی ئاماژەی بەوەش کردووە کە دەستگەی کۆچ زیاتر بایەخی بە ئەرکی ئاسای خۆی داوە لە کاتێکدا کێشە لەبواری هەماهەنگیدا بەتایبەت لە ڕووی هاوکاری کردنی کۆچبەرانەوە هەبووە.\n2185 جار خوێندراوه‌ته‌وه\nکۆی سه‌ردان: 16747874


دابه‌شكردنی موچه ده‌ستپێده‌كات\nدابه‌شكردنى مووچه‌ی مانگی 12ی ساڵی 2019 ده‌ستپێده‌كاته‌وه و وه‌زاره‌تی دارایی و ئابووری حكومه‌تی هه‌رێمی كوردستان رایده‌گه‌ێنێت سبه‌ى یه‌كشه‌ممه 29 ى 3 ى 2020 ، مووچه‌ی هه‌ریه‌ك له ئه‌نجومه‌نی ئاسایش ، ده‌زگای گشتی ئاسایش دابه‌ش ده‌كرێت.\nئاوێنه: راشیده‌گه‌ێنێت ، رۆژى یه‌ك شه‌ممه و دوشه‌ممه مووچه‌ى مووچه‌ى وه‌زاره‌تى په‌روه‌رده دابه‌شده‌كرێت.\nوه‌زاره‌تى دارایی و ئابووری هه‌رێم له‌راگه‌یاندراوی پێشوویدا رایگه‌یاند كه رۆژانی یەکشەممە و دووشەممە (29 و 30ـی 3ـی 2020) مووچەی خانەوادەی شەهیدانی سەنگەر دابەش دەکرێت و بۆ رۆژی سێشەممە (31ـی 3ـی 2020) مووچەی خانەوادەی ئەنفالکراوان و رۆژانی چوارشەممە و پێنجشەممە (1 و 2ـی مانگی 4ـی 2020) مووچەی خانەوادەی شەهیدانی هاووڵاتی دابەش دەکرێت.\nوه‌زاره‌تى دارایی و ئابووری هه‌رێمی كوردستان ئاماژه به‌وه‌ش ده‌كات كه له‌رۆژانى داهاتوو دابه‌شكردنى مووچه به‌رده‌وام ده‌بێت و خشته‌ى دابه‌شكردنى مووچه‌ى ته‌واوی شوێن و وه‌زاره‌ته‌كان به‌م شێوه‌یه ده‌بێت:\nهاوكات تائێستا به‌شێكی زۆر له وه‌زاره‌ت و فه‌رمانگه‌كانی هه‌رێمی كوردستان مووچه‌ی مانگی 12 ی ساڵی رابردوویان وه‌رنه‌گرتووه و هه‌روه‌ها خانه‌نشینان مووچه‌ی 12 مانگ له‌مه‌وبه‌ریان پێنه‌دراوه.\nدو وەفدی حكومی‌و سیاسی هەرێمی كوردستان سەردانی بەغدا ده‌كەن \nمیترۆ: نێچیرڤان بارزانی به‌ڵێنیدا به‌دواداچونی خێرا بكات بۆ كه‌یسی ئه‌و ڕۆژنامه‌نوسانه‌ی لەسەر نوسین یان رۆژنامەگەری ده‌ستگیركراون\nوه‌زیری پێشمه‌رگه ڕه‌تیده‌كاته‌وه له‌كۆبونه‌وه‌ی وه‌زیری به‌رگری توركیاو سه‌رۆكی حكومه‌ت به‌شداریی پێنه‌كرابێت